ސްޕޯރޓްސް ފެސްޓިވަލް – ތިންވަނަރޭ – Ungoofaaru\nބަނޑޭރިގަނޑު/ކުޅިވަރު/ސްޕޯރޓްސް ފެސްޓިވަލް – ތިންވަނަރޭ\nސްޕޯރޓްސް ފެސްޓިވަލް – ތިންވަނަރޭ\nއިބްރާހީމް ޒަޔާން4އޯގަސްޓް 2016\nރީހާން އުފާ ސްޕޯރޓްސް ފެސްޓިވަލް 2016 ގެ ކުޅިވަރުތައް ރޭވެސް ކުރިއަށްދިޔައެވެ. ރޭވަނީ2ކުޅިވަރެއް ކުރިއަށް ގެންގޮސްފައެވެ.\nކުޅިވަރުތައް ފެށިގެން ދިޔައީ ޕީއެސް ގެ މެޗުތަކުންނެވެ. ޕީއެސްގެ 8 މެޗު ރޭކުޅެވުނުއިރު ރާޒުވާގެވެސް 8 މެޗުވަނީ ކުޅެވިފައެވެ. ރޭގެ މެޗުތައް ނިމުނުއިރު ޕިއެސްގެ ސެމީއަށް2ޓީމް ވަނީ ގޮސްފައެވެ. ކްއާޓަރގެ ފަހުމެ ދެޗުގައި މިރޭ ބައްދަލުކުރާނީ ސޮބާހު އާއި ޒުހައިރު އަދި ނައުފަލް އާއި އިމްރާންއެވެ. މިހާރު ސެމީން ޖާގަ ހޯދާފައިވަނީ ތޯހާ އަދި ޔާނިސް އެވެ.\nރާޒުވާގައި ސެމީގެ3ޖާގަ ހޯދާފައިވަނީ ޒަކަރިއްޔާ އާއި އަބްދުﷲ ލުތުފީ އަދި އަލީ އިބްރާހީމް އެވެ. ސެމީގެ ފަހުި ޖާގަހޯދުމަށް ކްޢާޓަރގެ ފަހުމެޗުގައި މިރޭ ބައްދަލު ކުރާނީ އަބްދުﷲ އަލީ އާއި އަބްދުއްނާސިރު އަލީއެވެ.\nފެސްޓިވަލްގައި މިރޭ ހުރިހައި ކުޅިވަރެއްވެސް ކުރިއަށްދާނެއެވެ.\nސްޕޯރޓްސް ފެސްޓިވަލް - ދެވަނަރޭ\nބިޒްނަސް ޕްލޭން ހެދުމުގެ ޓްރެއިނިންގ ޕްރޮގްރާމެއް ފަށަނީ\n7 ޖޫން 2017\n“އުފާ މަސްރޭސް 1438” އިއުލާން ކުރުން ހުކުރު ދުވަހުގެރޭ ބާއްވަނީ\n19 ސެޕްޓެމްބަރ 2016\nފްޓްސަލް ދަނޑު ނިމުމުން އުފާ ފްޓްސަލް ކަޕް ބޭއްވުމަށް ނިންމައިފި\n5 އޯގަސްޓް 2016\nސްޕޯރޓްސް ފެސްޓިވަލް – ހަތަރު ވަނަރޭ\n3 އޯގަސްޓް 2016\nސްޕޯރޓްސް ފެސްޓިވަލް – ދެވަނަރޭ


Adhaalath akee ammilla edhumaaigen ulhey party eh: Muizzu | Mihaaru\nއަދާލަތަކީ އަމިއްލަ އެދުމައިގެން އުޅޭ ޕާޓީއެއް: މުއިއްޒު\n13 ސެޕްޓެމްބަރ 2018 - 22:17 26 comments\nއެމްޑީޕީއާ ގުޅިގެން މަސައްކަތްކުރާ އަދާލަތު ޕާޓީއަކީ މިހާރު އެ ޕާޓީ އުފެއްދި އަސްލު މަގުސަދު ހަނދާން ނައްތާލައި، އަމިއްލަ އެދުމައިގެން އުޅޭ ޕާޓީއެއް ކަމަށް ވިދާޅުވެ، ހައުސިން މިނިސްޓަރު ޑރ. މުހައްމަދު މުއިއްޒު މިރޭ ވަރަށް ބޮޑަށް ފާޑު ވިދާޅުވި އެވެ.\nއައްޑޫ ހިތަދޫގައި ސަރުކާރުން ކުރިއަށް ގެންދިޔަ މަޝްރޫއުތަކެއް އިފުތިތާހު ކުރަން ބޭއްވި ޖަލްސާގައި މިނިސްޓަރު ވިދާޅުވީ އިސްލާމް ދީން ނޫން ދީންތައް ރާއްޖޭގައި ފަތުރައި، ލާދިނީ ފިކުރުތަކެއް ގެންގުޅޭ ބަޔަކާ އެކު އެއްވެސް ބަޔަކު މަސައްކަތް ނުކުރާނެ ކަމަށެވެ.\nއަދާލަތަކީ އިސްލާމް ދީން ކުރިއަރުވައި، އެ ދީން ހިމާޔަތް ކުރުމުގެ މަގުސަދުގައި އުފެއްދި ޕާޓީއެއް ކަމަށް ވިދާޅުވި އެވެ.\n"އަދާލަތު ޕާޓީ އުފެދިގެން އައީ މި ގައުމުގައި އޭރު އެމްޑީޕީ އުފެދިގެން އައުމުން އެ ޕާޓީން މިތަނުގައި ލާދިނީ ފިކުރުތައް ފަތުރަން މަސައްކަތް ކުރާނެތީ އަދި އެކަން ކުރާތީ އެކަމާ ދެކޮޅަށް މަސައްކަތްތަކެއް ކުރަން،" މުއިއްޒު ވިދާޅުވި އެވެ. "އިސްލާމް ދީން ހިމާޔަތް ކުރުމަށްޓަކައި ވަރަށްް މަތިވެރި މާތް މަގުސަދެއްގައި އަދާލަތު ޕާޓީ އުފެދުނީ."\nއޭނާ ވިދާޅުވި ގޮތުގައި އެ މަގުސަދު ހަނދާން ނައްތާލައި އަދާލަތުން މިހާރު އުޅެނީ އަމިއްލަ އެދުމައިގެންނެވެ.\n"އެހެން ނަމަވެސް މިހާރު އަޅުގަނޑުމެންނަށް ފެންނަނީ އެ ޕާޓީ އުފެއްދި މުއައްސިސުން ރާއްޖޭގެ ގަދަރުވެރި ޝެއިހުން އެ ޕާޓީ ދޫކޮށްލައި މިހާރު ނުކުމެ ރައީސް ޔާމީނާ އެކު މަސައްކަތް ކުރާ ތަން މިހާރު ފެނިގެން މި ދަނީ،" މިނިސްޓަރު ވިދާޅުވި އެވެ. "ކީއްވެތޯ އެހެންވީމަ އެ ބޭފުޅުން އަދާލަތު ދޫކޮށްލެއްވީ؟ މިހާރު އެ ޕާޓީ އުފެއްދި މަގުސަދު ދޫކޮށްލައި އެ ޕާޓީން މަސައްކަތް ކުރަމުން ދަނީ މުޅިން އެހެން ބޭނުންތަކެއްގައި. މުޅިން އަމިއްލަ އެދުމުން ފުރިގެންވާ ސިޔާސީ ބޭނުންތަކެއްގައި."\nމުއިއްޒު ވިދާޅުވީ އެމްޑީޕީއާ ގުޅިގެން މަސައްކަތް ކުރުމުގައި ޝައިހް އިލްޔާސް ހުސައިން ފަދަ ބޭފުޅުންނަށް ދެއްކެން އޮތީ ކޮން ހުއްޖަތެއްތޯ ސުވާލުކޮށްލަން ބޭނުންވާ ކަމަށެވެ.\nއަދާލަތަކީ އަމިއްލަ އެދުމާއިގެން އުޅޭ ޕާޓީއެއް: މުއިއްޒު\n"...މިތަނުގައި އިސްލާމީ ހަޟާރަތް ވަރުގަދަ ކުރުމަށްޓަކައި ކުރި މަސައްކަތް ކަމުނުގޮސްގެންތޯ ތި މަސައްކަތް ކުރައްވަނީ؟" މުއިއްޒު ވިދާޅުވި އެވެ. "...މިތަނުގައި އޮލްޓަނެޓިވް ނެރެޓިވްއެއް ބޭނުންވެގެން އުޅުއްވާ ބޭފުޅުންނާ އެކު މަސައްކަތް ކުރުމަކީ ދީން ހިމާޔަތް ކުރުން ކަމަށްވާތީތޯއޭ ތި މަސައްކަތް ތި ކުރައްވަނީ؟"\nމިނިސްޓަރު ވިދާޅުވީ އަދާލަތުގެ މިސްރާބު މިހާރު ހުރީ އަމިއްލަ އެދުމާއި މާއްދިއްޔަތާ ދިމާއަށެވެ. ލާނިދީ ބަޔަކު ކަމުދަނީ އެހެންވެން ކަމަށް ވިދާޅުވި އެވެ.\n"ރަނގަޅަށް އެނގޭތީ މި ދެންނެވީ އެ ބޭފުޅުންގެ އަސްލު ސިފަތައް އެނގޭތީ މި ދަންނަވަނީ ރައްޔިތުންނަށް އޮޅުވާލުމުގެ ވަރަށް ޣައިރު ޒިންމާދާރު ފިތުނަވެރި ކަންތައްތަކެއް ކުރައްވަމުން އެ ގެންދަނީ." މުއިއްޒު ވިދާޅުވި އެވެ.\nއިތުރު ލިޔުންތައް ސ. ހިތަދޫ އައްޑޫ ޕީޕީއެމް ޕީޕީއެމް ކެމްޕޭން ކުރީގެ މިނިސްޓަރު ޑރ. މުހައްމަދު މުއިއްޒު ރައީސް އަބްދުﷲ ޔާމީން\nފަސްޓްލޭޑީ އައްޑު އަށް ވަޑައިގެންފި\n10 months ago 116\n"ހިތަދޫގެ ބޮޑު ތާއީދެއް ނަޝީދަށް އޮންނާތީ ހައިރާންވޭ"\nމަންހަޖުގައި އައިސީޓީ ހިމަނާނަން: ރައީސް\nހެކިން ހުށަހަޅަން ޔާމީނަށް ފަސް ދުވަސް


India Ah Andhiri Dhuvasthakeh, Covid Baleege Ithurun Kalhu Fungus Bali Fethurenee! - Vaguthu\nއިންޑިއާއަށް އަނދިރި ދުވަސްތަކެއް، ކޮވިޑް ބަލީގެ އިތުރުން ކަޅު ފަންގަސް ބަލި ފެތުރެނީ!\nކޮވިޑް-19 އަށް ފަރުވާ ދެމުން އަންނަ އިންޑިއާ ބައެއް\nކޮވިޑް-19ގެ ތިން ވަނަ ރާޅެއް އަރާފައިވާ އިންޑިއާގައި އިތުރު ނުރައްކާތެރި ބައްޔެއް ކަމަށްވާ މިއުކޯމައިކޯސިސް ނުވަތަ ކަޅު ފަންގަސް ހަލުވި ކަމާއި އެކީ ފެތުރެން ފަށައިފިއެވެ.\nއަވަށްޓެރި އިންޑިއާގައި ކޮވިޑް-19ގެ ހަލުވި ކަމާއި އެކީ ފެތުރި އެގައުމުގެ ސިއްހީ ނިޒާމު ވަނީ ގަޑުބަޑުވެފައެވެ. ބަލި ޖެހިގެން ފަރުވާ ދެވޭނެ އިންތިޒާމުތައް ހޮސްޕިޓަލްތަކުގައި ނެތި އޮކްސިޖަންތައް ހުސްވެ، ބަލި މީހުން މަގުމަތީގައި ސަލާން ޖަހާ ހިސާބަތް ވަނީ ހާމަލަތު ގޮސްފައެވެ.\nމިހާލަތަށް އެގައުމު ވެއްޓިފައިވާއިރު، މިހާރު އަނެއްކާ ވެސް އެގައުމަށް މިވަނީ އަނދިރި ދުވަސްތަކަކާއި ކުރިމަތިލާން ޖެހިފައެވެ. އެއީ ނުރައްކާތެރި ކަޅު ފަންގަސް ބަލި އެގައުމުގައި ފެތުރެން ފަށާފައިވާތީއެވެ.\nއެގައުމުން މިހާތަނަށް 26 މިލިއަނަށްވުރެ ގިނަ މީހުންނަށް ކޮވިޑް ބަލި ޖެހިފައިވާއިރު، ދާދި ފަހުން ފެނިފައިވާ ކަޅު ފަންގަސް މިހާތަނަށް 10 ސްޓޭޓަކުން 7،250 މީހުންނަށް ޖެހިފައި ކަމަށް ރިޕޯޓްތަކުން ދައްކައެވެ. އަދި 219 މީހަކު ވަނީ މި ބަލީގައި މަރުވެފައެވެ.\nކަމާއި ބެހޭ މާހިރުން ބުނާ ގޮތުގައި ކަޅު ފަންގަސް އެންމެ ނުރައްކާ ވަނީ ކޮވިޑް-19 ޖެހިފައިވާ މީހުންގެ ތެރެއިން ދާއިމަށް ބޭސް ފަރުވާ ކުރާ ނުވަތަ ހައިރިސްކު މީހުންނަށް ކަމަށެވެ.\nއޭގެ ތެރޭގައި ހަކުރުބަލި، ކެންސަރު، ބޯންމެރޯހަދާފައި، ސުޓެރޮއިޑްފަދަ ބޭހުން ދިފާޢީ ނިޒާމު ދަށްނަމަ މިބަލި ޖެހުމުގެ ފުރުސަތު ބޮޑު ކަމަށް އެފަރާތްތަކުން ބުނެއެވެ.\nދިރާސާތަކުން ދައްކާ ގޮތުގައި މި ބައްޔަކީ ފުރާނަ އަށް ނުރައްކާވާ ވަރުގެ އިންފެކްޝަނެކެވެ. މި އިންފެކްޝަންގެ އަސަރު ކުރާ މީހުންގެ 54 އިންސައްތަ މީހުން މަރުވާ ކަމަށް ވެސް ދިރާސާތަކުން ދައްކައެވެ.\nއިންޑިއާގެ ހާލަތު ކަޅު ފަންގަސްގެ ސަބަބުން ގޯސްވެދާނެ ކަމަށް ބެލެވިފައިވީ ނަމަވެސް، ކޮންމެ އަހަރެއްގެ މައްޗަށް މި ބަލީގެ 20 ވަރަކަށް މީހުން އެގައުމުން ފެނޭ ކަމަށް އެގައުމުން ވަނީ ބުނެފައެވެ.\nމެއި 21, 2021 17:31\nއަލްޙަމްދުލިﷲ ޝިރްކް އިންޑިއާ އަށް ގެއްލޔމާއި ހަލާކު އިތުރުކުރައްވާށި ، އާމީން\nމެއި 21, 2021 21:43\nކަޅު ފަންގަސް ބައްޔަކީ ފެތުރޭ ބައްޔެއްނޫން. ތިހެން ބުނީމަ ހީވަނީ ގައިންގަޔަށް އަރާ ފެތުރޭބައްޔެއްހެން.


ބަޣާވާތް ގެނައީ ކީއްވެ؟ – Maldivian Democratic Party\nބަޣާވާތް ގެނައީ ކީއްވެ؟\nމަތިވެރިވެގެންވާ އިސްލާމް ދީން ދިވެހީންނަށް ﷲގެ ރަޙްމަތް ފުޅުން މިންވަރު ކުރެއްވިކަމީ ދިވެހީންނަށް ލިބިފައިވާ އެންމެ ބޮޑުނަސީބެވެ. މިއަކާމެދު ޝައްކުކުރާނެ އެއްވެސް ދިވެއްސަކު ނުހުންނާނެއެވެ. ދިވެހި މަޔަކާއި ބަފަޔަކަށް ދަރިޔަކު އުފަންވުމުން އެންމެ ފުރަތަމަވެސް ބަންގިދީ ، އެއަށްފަހު ގަމަތްދީ އިސްލާމެއްގެ ގޮތުގައި ތަރުބިއްޔަތު ކުރެއެވެ. އަކުރު ކިޔަން ކިރިޔާ އެނގޭއިރަށް ނިދުމުގެ ކުރީން ޝަހާދަތުގެ ދެކަލިމަ ކިޔައިދެއެވެ. އެގޮތުގައި ބޮޑުވެ ވާހަކަ ދެއްކޭއިރަށް އަކުރު ދަސްކޮށްދީ ގުރުއާން ކިޔަވައިދޭން ފަށައެވެ. ނަމާދުކުރާނެގޮތް ދަސްކޮށްދެއެވެ. މިއީ ދިވެހީން މުސްލިމުންގެ ގޮތުގައި ތިބުމުގެ އެންމެބޮޑު ސަބަބެވެ.\nތިމަންނާއަކީ މުސްލިމެއް ނޫނޭބުނެ މޭގައި އަތްޖަހާފައި ތެދުވާ އެއްވެސް ދިވެއްސަކަށް މިފަސްގަނޑުގައި އެއްވެސް ޖާގައެއް ނޯންނާނެއެވެ. ގާނޫނީގޮތުން އެފަދަމީހުންގެ ދިވެހި ވަންތަކަންވެސް ބާތިލު ކުރެވޭނެއެވެ. އެއްވެސް ދިވެއްސަކު އެފަދަ މީހަކު ގަބޫލެއްވެސް ނުކުރާނެއެވެ. ނަމަވެސް ކޮންމެވެސް ފަރަންޖީ ގައުމެއްގެ ފަރަންޖީ ދެމަފިރިއަކަށް އުފަންވާ ދަރިފުޅު ހަމަމިގޮތަށް އެމީހުން ބޮޑުކޮށް ތަރުބިއްޔަތު ކުރާނީ އެމީހުން ގަބޫލުކުރާ ދީނެއްގެ މަތީގައެވެ. އެދަރިއަކަށް އެންމެ ފުރިހަމަ ދީނެއްގެ ގޮތުގައި ބެލެވޭނީ އޭނާއެ ތަރުބިއްޔަތުވާ ދީނެކެވެ. ﷲގެ ރަޙްމަތްފުޅުން ކޮންމެވެސް ސަބަބަކާހުރެ އޭނާއަށް އިސްލާމް ދީނުގެ ހިދާޔަތު ދެއްވައިފުމަށް ދާންދެނެވެ.\nކޮންމެ ބަޔަކުވެސް އެބައެއްގެ ދީނަކީ އެންމެ ފުރިހަމަ ދީންކަމުގައި ގަބޫލުކުރެއެވެ. އެދީނަކަށް ފުރައްސާރަކުރާ ކޮންމެމީހެއްދެކެ އިންތިހާއަށް ރުޅިއާދެއެވެ. އެހެނީ ދީނަކީ މުޅިމީހާގެ ޢަގީދާއެވެ. ޝައްކެއްނެތި އަޅުގަނޑު މެންނީ އެންމެ ފުރިހަމަ ދީނުގެ އަހުލުވެރީންނެވެ. މިދީނުގައި އެހެންދީންތަކަށް ފުރައްސާރަ ކުރުންވަނީ މަނާކުރައްވާފައެވެ. އަޅުގަނޑުމެންނީ މުޅިކާއިނާތުގެ ވެރި މަތިވެރި ވަންތަ އިލާހަށް އީމާންވެގެން ތިބި މީހުންނީމުއެވެ. ދެދުނިޔޭގެ ބާއްޖަވެރިކަންވަނީ ތެދުވެރި މުސްލިމުންނަށެވެ. މިކަން ހަމަނޭނގޭ އެކަކުވެސް މިދިވެހި އުޑުދަށަކު ވަޒަންވެރިވެ ނޫޅޭނެއެވެ.\nއަބުލްބަރަކާތު ޔޫސުފުލް ބަރްބަރީ ދިވެހިރާއްޖެ ވަޑައިގެން ރާއްޖެ އިސްލާމް ކުރެއްވި ހާދިސާއާއި ބެހޭގޮތުން ޒަމާނުއްސުރެ ދެކެވެމުންއައި ވާހަކަތަކަކީ އެވާހަކަ ތަކުގައި ކިތަންމެ ބުއްދި ގަބޫލުކުރާން ދަތި ކަންތައްތަކެއް ހުރިކަމުގައި ވީނަމަވެސް ޙަގީގަތްތަކެއް ހިމެނޭ ވާހަކަ ތަކެކެވެ. ރަންނަމާރީގެ ވާހަކައަކީ އެކިގޮތައް ދިވެހީން ގަބޫލުކުރާ ވާހަކައެކެވެ. ސުވާލުއުފެދޭ ހިސާބަކީ އެއިރު ރާއްޖޭގައި އުޅުނު ދިވެހީންނަކީ އެމީހުންގެ ކާބަފައިންގެ ފަރާތުން އެމީހުންނަށް ލިބިދިން ތަރުބިއްޔަތެއްގެ ދަށުގައި ކާފަރުންގެ ގޮތުގައި އުޅެމުންއައި ބައެއް ކަމުގައިވެފައި އެމީހުންގެ އީމާންއާއި އަގީދާ ބިނާވެފައި އޮންނާނީ އެމީހުން ޒަމާނުއްސުރެ ގަބޫލުކުރަމުންއައި ގޮތްތަކުގެ މައްޗަށް ކަމަށްވާހިނދު އެއިރު ރާއްޖޭގައި ހުންނެވި ރަސްގެ އިސްލާމްދީން ގަބޫލުކުރައްވައި މުޅިއެންމެން އެކުގައި އިސްލާމްވުމަށް ގޮވައިލެއްވުމުން އެންމެން އެކުގައި ދެޝަހާދަތް ކިޔައި އިސްލާމްވީ ވުމެވެ. ސުވާލަކީ އެމީހުންނަކީ އެހާ އަގީދާ ބަލިކަށި ބައެއް ބާވައެވެ. ފަހަރެއްގައިވެސް އެކަން އެހާއަވަހަށް ގަބޫލުކުރާން އުނދަގުލެވެ. މިއަދު ރާއްޖޭގެ ވެރިކަމުގައި ހުންނަ މީހަކު އިނގިރޭސި ވިލާތުގެ ފައްޅިއެއްގައި އޭނާގެ އަންހެނުންނާއި އެކުގައި އަޅުކަމެއްގައި ބައިވެރިވެފައި އައިސް މިގޮތައް ދިވެހީން އުޅޭށޭ ބުނެފިއްޔާ މިއަދުގެ ހުރިހައި ދިވެހީން އެކަމަށް އާނބަސްބުނެ އޭނާއަށް ބައިޢަތު ހިފާފާނެ ކަމުގައި ގަބޫލުކުރެވޭ ހެއްޔެވެ؟ ނޫނެކެވެ. ހަމަހިލާ އެހެން ނެހެދޭނެއެވެ.\nމިކަމުން އެނގިފައުޅުވާ އެންމެބޮޑު ހަގީގަތަކީ އެޒަމާނުގައި ދިވެހި ރައްޔިތުންނަކީ އެމީހުންގެ ވެރީންގެ ދަށުގައި އަޅުވެތިވެ ހަފުސްވެފައިތިބި ބައެއްކަމެވެ. ތިމާމެންގެ އަގީދާއަކީވެސް ރަދުންގެ މުށުތެރޭގައި އޮންނަ އެއްޗެއް ކަމެވެ. ދެންބުނާންވީ ﷲތަޢާލާ މިންވަރު ކުރެއްވުމުން ވަގުތުއައިސް ޖެހުމުން އެންމެން އެކުގައި އިސްލާމްވީ ކަމަށެވެ. ތެދެކެވެ. ހެޔޮހިތުން ގަބޫލުކުރަމެވެ. ކުމްފަޔަކޫންގެ ތަފްސީރު އެނގެއެވެ. އެގޮތަށް އެކަން ވުމުން މިއަދު އަޅުގަނޑުމެންނަކީ މިދުނިޔޭގައިވާ އެންމެ ނަސީބުގަދަ އެއްގައުމުގެ އަހުލުވެރީންނެވެ. މިކަމާ ދެކޮޅެއް ނަހަދަމެވެ. ނަމަވެސް ﷲތަޢާލާ މިދުނިޔެއަށް އެކިޒަމާނުގައި ރަސޫލުންނާއި ނަބިއްޔުން ފޮނުއްވިއެވެ. އެއިން އެއްވެސް ބޭކަލަކަށް ހަމަގައިމުވެސް އެންމެ ބަސްފުޅަކުން ނުވަތަ ﷲދެއްވި މުޢުޖިޒާތަކުން މުޅިގައުމު އެކުގައި އެއްފަހަރާ ﷲގެ ދީނަށް އަނބުރުވާ ލެވިފައިވާ ކަމެއް ނުދަންނަމެވެ. ވީއިރު އަބުލްބަރަކާތުލް ބަރްބަރީ ( ރަޙްމަޙުމުﷲ ) އާއި ތީމުގޭ މަހާކަލަމިންޖާ (އިސްލާމް ވުމަށްފަހު މުޙަންމަދުބުނި ޢަބްދުﷲ) ވިދާޅުވި އެންމެ ވިދާޅުވުމަކަށް އެކަން އެގޮތައް ބަދަލުވެގެން ދިޔައޭ އެބުނާ ބުނުން ސަބަބަކާ ނުލައި ގަބޫލުކުރަން މިއުޅެނީ އުނދަގޫ ވެގެންނެވެ. ނަމަވެސް އެސަބަބަކީ ކުރީންވެސް ދެންނެވިހެން ރަދުންގެ ނުފޫޒާއި ބާރުކަމުގައި ބެލެވޭނަމަ ގަބޫލުކުރާން ވަރަށް ފަސޭހައެވެ. އެހެނީ މިދިވެހީންނަކީ އަބަދުވެސް އެމީހުންގެ ވެރީން ހިތުހުރިގޮތަކަށް ދަމާ ލަންބައި މަޖުބޫރުކޮށްގެން ގެންގުޅޭ ބައެއްކަން ތާރީޚުން އެނގޭން ފަސޭހަވުމެވެ. ކޮންމެ ކަމެއްގައިވެސް ވެރިމީހާ އެންގި ގޮތަކަށް ތަބާވުން ދިވެހީންނަށް އަބަދުވެސް ގާނޫނަކުން ނަމަވެސް ލާޒިމު ކުރެއެވެ. އެހެންނޫނީ ކޮންމެވެސް ސިފައެއްގައި އެމީހަކަށް ޙައްގުވާނީ ވޭންދެނި އަދަބެވެ. މިސާލަކަށް ރަދުން ވެލާމަސް ހަރާމޭ ބުނީމައި އެހިނދުން ހަރާމް ވާނެއެވެ. ފުރެއްދެ އޮޑީގެ ދެއޮޑި ނުދުއްވާ ގެއެއްގައި ތިންކުރު އެއްކޮށް ކެއުން މަނާކަމުގައި ކޮލިފަތްތޫރަ ހިންގުމުން އެކަން އެމަނާވީއެވެ. ދެބަހެއް ބުނެފިނަމަ އެރައްޔިތަކަށް ހުރީ ފެންނާންހުރި ރަތްމަރެވެ. މިވާހަކަ މިހެން ދަންނަވާއިރުވެސް ދިވެހީން އިސްލާމްދީން ގަބޫލު ކުރުމަށްފަހު މިއަދާ ހަމަޔަށްވެސް ދިވެހީންގެ އަގީދާއާއި ކުޅެލެވުނު ހަމައެއްބަޔަކުވެސް މިގައުމަށް ވެރިވެފައެއް ނެތޭ ދެންނެވިދާ ހަގީގަތަކީ މިއަދާ ހަމަޔަށްވެސް ދިވެހީން އިސްލާމްދީނުގައި ސާބިތުވެ ތިބިތިބުމެވެ.\nދެންމެ މިދަންނަވާލި ވާހަކަތަކުން ނުބައި މައުނައެއް ނުނަންގަވާނަމަ ދަންނަވާލަން އޮތީ އަޅުގަނޑުގެ މިހިއްސާކޮށްލީ ދިވެހިތާރީޚުން އެނގޭންއޮތް އެންމެމުހިންމު ހާދިސާއަކާއި ގުޅުވައި ދިވެހީން އަބަދުވެސް ވެރީންގެ އަޅުވެތި ކަމުގައި ތިބިތިބުމެވެ. މިއަދު ރާއްޖެ މިވަނީ މުޅީން އެހެން ނިޒާމެއް ބޭނުންވެފައެވެ. ވެރީން ހިތުހުރިހައި ގޮތަކަށް ރައްޔިތުން އަޅުވެތި ނުކުރެވޭނެ ނިޒާމެކެވެ. ދިވެހީންނަށް އަޅުގަނޑުމެން މިތިބަގޮތުގައި އެންމެ ފުރިހަމަޔަށް އިސްލާމްދީނުގައި ތިބުމުގެ މިނިވަންކަން ލިބުމެވެ. ޙައްގާއި އެއްގޮތަށް ބަސްބުނާ ، މުންކަރާތްތައް ނަހީކުރާ ބައެއްގެ ގޮތުގައި ފުރިހަމަވެ ތިބުމުގެ ނިޒާމެކެވެ. އެކަމަށްޓަކައި އަޅުގަނޑުމެންގެ މިއަދުގެ ގިނަދިވެހީންނަށް ފެނުނީ ޑިމޮކްރަސީ މިގައުމުގައި އަށަގެންނެވުމެވެ. އެންމެ މީހަކު މުޅިއެންމެންގެ މައްޗަށް ބާރުވެރި ކުރުވުމަށްވުރެ އިސްލާމީ ރިވެތި އުސޫލުން ޝޫރާގެ މަތިވެރި ޝިއާރު ރާއްޖޭގައި ގާއިމްކޮށް ހިންގުމެވެ. ޚަލީފާ ޢުމަރު ފަދަ ވެރީންނާއިވެސް ރައްޔިތުން ބޭނުންވެއްޖެނަމަ ސުވާލުކުރެވުނު އަދި ސައްޙަ ގޮތުގައި ޖަވާބުދެއްވާ ވެރީން މިގައުމަށް ގެނެސް ރައްޔިތުންގެ ޚާދިމުންގެ ގޮތުގައި އެމީހުން ބޭތިއްބުމެވެ. ރައްޔިތުންނަށް އިޚުލާސްތެރި ތެދުވެރީން ، ޚިދުމަތުގާރުން މިގައުމުގެ ވެރީންނަށް ލުމެވެ. ނަމަވެސް މިގައުމުގައި އެންމެފުރަތަމަ އުފެދުނު ޖުމްހޫރިއްޔާ ނައްތާލިހެން ، މިގައުމުގައި ދެހާސް އަށްވަނަ އަހަރު ފަށައިގަނެވުނު މަލްޓިޕާޓީ ޑިމޮކްރަސީއަކީ ވެރިމީހާ އަށްވުރެ ރައްޔިތުން ބާރުވެރިވާނެ ނިޒާމަކަށް ވާނެތީއާއި އެކަން ސާބިތުވެ ރައީސް ނަޝީދުގެ ސަރުކާރުގައި ތިންއަހަރުން ދައްކައި ދިނުމުން މިކަމާ އިދިކޮޅު ބަޔަކު ބިރުން ސިހި ނިކުމެ ބަޣާވާތަކުން މިގައުމުގެ ވެރިކަން އަނެއްކާވެސް ޚުދުމުޚުތާރު ވެރީންގެ ދަށުގައި ރައްޔިތުން ފިތި ހަފުސްވެފައި ތިބޭންޖެހޭނެ ނިޒާމަކަށް މިވަނީ ބަދަލުކޮއްލާފައެވެ. ބަޣާވާތެއް ކުރާންޖެހުނީ އެހެންވެއެވެ. މިއަދު މިގައުމު ބަނޑުދަށު ލައިގެންހުރި މީހާ އޭނާގެ އަންހެނުން ކަފުޖަހައިގެން ފައްޅިތަކަށް ވަދެ ދިވެހީންނަށް އެދައްކައިދެނީ ދިވެހީން އުޅޭންވީގޮތެވެ. ވެރިމީހާއާއި ތަބާވާން ޖެހޭނެކަން އަންގައި ފުލުހުންނާއި ސިފައިން ނެރެ މަޖުބޫރުކުރާނެ ދުވަސް މާކަދުރަކު ނޯންނާނެއެވެ.\nމިއަދު ގެނެސްގެން މިއުޅޭ ބަޣާވާތުގެ އަސްލު މަގްސަދަކީ ރައްޔިތުން އަޅުވެތި ކުރުވުމުގެ ނިޒާމް އާލާކޮށް އަލުން ދިރުވުމެވެ. ރާއްޖެއިން ޑިމޮކްރަސީ ނައްތާލުމެވެ. އިސްލާމްދީން ފޮހެލުމެވެ. އަލާމާތްތައް އެހެރަދަނީ ފެންނަމުން ދައްކަމުންނެވެ. ކީރިތިﷲ މިގައުމު ބާޣީންގެ މުށްދަށުން ސަލާމަތް ކުރައްވާށިއެވެ. އާމީން .


BREAKING NEWS: Covid-19: Male in Ithuru Meehaku Fassi Vejje - Vaguthu\nކޮވިޑް-19: މިއަދުގެ އަދަދުން އުއްމީދެއް - 19 ގަޑިއިރު ކުރިން\nމާލެއިން އިތުރު މީހަކު ކޮވިޑް-19 އަށް ފައްސިވެއްޖެ\nމާލެއިން އަނެއްކާ ވެސް އިތުރު މީހަކު ކޮވިޑް-19 އަށް ފައްސިވެއްޖެއެވެ.\nހެލްތް ޕްރޮޓެކްޝަން އޭޖެންސީ (އެޗްޕީއޭ) އިން މިހާރު މިކަން ކަށަވަރުކޮށްދީފައި ވާއިރު، މިއީ މާލެ އިން މި ވައިރަސް އަށް ފައްސިވި3ވަނަ މީހާއެވެ.\nމިކަން ހާމަކޮށް އެޗްޕީއޭއިން ދާދި ދެންމެއަކު ކުރި ޓްވީޓެއްގައި ބުނެފައިވަނީ، މާލެ އިން ކޮވިޑް-19 އަށް ފައްސިވި ތިންވަނަ މީހާއަކީ މާލެ އިން އެންމެ ފުރަތަމަ މި ބަައްޔަށް ފައްސިވި މީހާ އާއި ޑައިރެކްޓް ކޮންޓެކްޓް ވެފައިވާ މީހެއް ކަމަށެވެ.\nSamples taken fromaMaldivian national who wasaDirect Contact of Case: MAV021 has tested POSITIVE for #COVID19.\nThis is the 3rd person to became POSITIVE for COVID-19 in Malé.\n— Health Protection Agency (@HPA_MV) April 15, 2020\nމާލެއިން އެންމެ ފުރަތަމަ ކޮވިޑް-19 ޖެހިފައިވާ މީހަކު ފެނުނީ އިއްޔެ ހެނދުނު އެވެ. ދެވަނައަށް މި ބައްޔަށް މާލެ އިން ފައްސި ވެފައިވަނީ އޭނާގެ އުމުރުން ދެ އަހަރުގެ ތުއްތު ދަރިފުޅެވެ.\n"ވަގުތު" އަށް އެނގިފައިވާ ގޮތުން މާލެ އިން ކޮވިޑް-19 އަށް ފައްސިވި ތިންވަނަ މީހާ އަކީވެސް، މި ބައްޔަށް އެންމެ ފުރަތަމަ މާލެއިން ފައްސިވި މީހާ އާއި އާއިލީ ގޮތުން ގުޅުން އޮންނަ މީހެކެވެ.\nBREAKING NEWS: Covid-19: Maaleyge Furathama3Case Ves 1 Aaailaa Akunhttps://t.co/vH4Ti4J2pc\n— Vaguthu Online (@VaguthuOnline) April 15, 2020\nމާލެ އިން ތިންވަނަ މީހަކު ކޮވިޑް-19 އަށް ފައްސިވުމާއި އެކު މިހާރު ރާއްޖެއިން މި ބަލި ޖެހުނު މީހުންގެ ޖުމްލަ އަދަދު މިވަނީ 23 އަށް އަރާފައެވެ. މީގެ ކުރިން މާލެ ފިޔަވައި މި ބަލި ފެނިފައި ވަނީ ރިސޯޓު ތަކުންނެވެ. މާލޭގެ ތިން ކޭސްވެސް ފެންމަތި ވެފައި މިވަނީ 24 ގަޑިއިރު ތެރޭގައެވެ.\nމާލެ އިން ކޮވިޑް-19 އަށް އެންމެ ފުރަތަމަ އިއްޔެ އަންހެނަކު ފައްސި ވުމާއި ގުޅިގެން އިދާރާތަކުން ކޮންޓެކްޓް ޓްރޭސިންގެ މަސައްކަތް ކޮށް، އޭނާ އާއި ބައްދަލުވެފައިވާ ފަރާތްތަކުގެ ޓެސްޓުތައް ހަދަމުންދާއިރު، އޭނާގެ ފިރިމީހާގެ ޓެސްޓާއި، އޭނާ އާއި ސީދާ ބައްދަލުވި އިތުރު9މީހެއްގެ ޓެސްޓްތަކުގެ ނަތީޖާ ވަނީ ނައްސި ވެފައެވެ. "ވަގުތު" އަށް އެނގިފައިވާ ގޮތުން އަންހެން މީހާގެ ބޮޑު ދަރިފުޅުގެ ނަތީޖާވެސް ވަނީ ނައްސިވެފައެވެ.\nމާލެއިން އިއްޔެ ހެނދުނު ކޮވިޑް-19 އަށް ފައްސިވި މީހާއަކީ ފާއިތުވެދިޔަ ދުވަސްތަކުގައި ރާއްޖެއިން ބޭރަށް ދަތުރުކޮށްފައިވާ މީހަކަށް ނުވާއިރު، މުޖުތަމަޢުގެ ތެރޭގައި ފުރަތަމަ ފަހަރަށް ވައިރަސް ފެތުރެން ފަށާފައިވާކަން ވަނީ ޔަޤީންކުރެވިފައެވެ.\nހެލްތު ޕްރޮޓެކްޝަން އެޖެންސީ އިން "ވަގުތު" އަށް މައުލޫމާތު ދެއްވަމުން މިރޭ ވިދާޅުވީ މާލެ އިން ކޮވިޑް-19 އަށް ފުރަތަމަ ފައްސިވި ދިވެއްސަކީ ލޯކަލް ޓްރާންސްމިޝަންއެއްކަން މިހާރު ކަށަވަރުވެފައިވާ ކަމަށެވެ. އޭނާގެ ގައިން އިތުރު މީހުންގެ ގަޔަށް ބަލި ޖެހުނު ކަން ކަށަވަރު ވުމުން ރާއްޖޭގެ ހާލަތު މިހާރު އޮތީ ނުރައްކާތެރި ފައްތަރެއްގައި ކަމަށް ބެލުމުގެ ޖާގަ އެބައޮތެވެ.\nކޮވިޑް-19 ޖެހިފައި ހުރި މީހަކު މާލެ އިން ފެނުމުން މާލޭގެ އެލާޓް ލެވަލް އިއްޔެ ވަނީ ރަތައް ޖައްސާފައެވެ. ރަތް އެލާޓް ނެރެނީ އެއްވެސް ގައުމަކަށް ދަތުރުކޮށްފައި ނެތް މީހުންގެ މެދުގައި ބަލި ފެތުރެން ފެށުމުންނެވެ.\nކޮވެކްސް އިން ރާއްޖެއަށް ކޮވިޝީލްޑް ވެކްސިންގެ 12,000 ޑޯޒް ހަދިޔާކޮށްފި\nދުބާއީ ކުންފުންޏާ ގެންނަން ހަވާލުކުރި ވެންޓިލޭޓަރު ލިބޭނެ ހެން ހީނުވޭ: ނަސީމް\nއޭޕްރީލް 16, 2020 02:02\nޙަބަރު ގެނެސްދޭތީ ގޯސް މިވަނީ ވަގުތު ނޫސް. ކޮން މެވެސް ބައެއްގެ އިހު މާލުން މިބަލި މިފެތުރެނީ. ބަލި މީހުން ހާ މަ ނުކޮށް މިޅި މާލެ އޭރިޔާ ލޮކްޑައުން ކޮށްގެން މިޖަހާ ސަކަރާތް މާލަސް. ނަން ހާ މަ ކުރީ މަ އެހެން މީހަކަށް ވެސް އިނގޭނީ އެ މީހަކު ކައިރިއަށް ދެވިފައި ހުރެއްޖެނަ މަ. އަވަހަށް ބަލި ޓްރޭސްކުރުން މުހިން މީ.\nއޭޕްރީލް 16, 2020 02:14\nޕޭޝެންޓުގެ މައުލޫމާތު ހިއްސާ ނުކުރިޔަސް އެއީ ކޮން އޮފީހެއްގަ އުޅޭ މީހެއްތޯ ބުނެބަލަ\nއޭޕްރީލް 16, 2020 11:04\nއިލެކްޝަނެއް އަންނައިރަށް ނަމާއި އެޑްރެހާއި އައިޑީ ނަންބަރާއި ވޯޓުލާންޖެހޭ ތަނާއި ފޮޓޯ ހާމަކުރެވޭ. އާންމުކުރެވޭ. އާންމު ޞިއްޙަތަށް ބޮޑު މުޞީބާތެއް ކުރިމަތިވީމާ ނަމެއް ހާމައެއް ނުކުރެވޭ. މީހެއްގެ ނަމަކީ ޒާތީ މައުލޫމާތެއް ނޫން. އެކަމަކު އެމީހާގެ ހާލަތު ބަޔާންކުރުމަކީ ޒާތީ މައުލޫމާތެއް. ތިމާމެން ހިތަށް އެރީމާ މީހާގެ ނަން ޒާތީ މައުލޫމާތަށް ވެފައި، ތިމާމެން ބޭނުންވީމާ މީހާގެ ނަން ޒާތީ މައުލޫމާތަށް ވަނީ ކީއްވެ؟\nއޭޕްރީލް 16, 2020 02:21\nTest kit thah hama rangalhutha\nއޭޕްރީލް 16, 2020 02:32\nރައްބުލް ކާއިނާތުގެ އަމުރުފުޅު ތަކަށް ފުރަގަސްދީ ޑިމޮކްރަސީ ކުރިއަށްނެރެ ހުޅަނގަށް ބޯލެނބި އިންސާނުންތައް މިއަދު ކޮބައިތަ ކަލޭމެންގެ އެކުވެރިން މިއަދު ކޮބައިތަ ލޮލަށް ނުފެންނަ ކުޑަކުޑަ މަޚްލޫގެއް މެދުވެރި ކުރައްވާ ބޮޑާވެގަތް އިންސާނާގެ އާރެއް ބާރެއް ނެތްކަން ހާމަކުރެއްވި މާތްﷲ ގެ ކުޅަދުންވަންތަވެރި ކަމާއެވެ !\nއޭޕްރީލް 16, 2020 07:38\nކަލޭ ކިޔަމަން ވެގެން ހުރިމީހާ ދެން ރައްބުލް ކާއިނާތު ސަލާމަތް ކުރައްވާނެތާ\nއޭޕްރީލް 16, 2020 02:38\nފުލުހުންގެ ބޮޑުން ސިޔާސީނުވެ މާލެއައް މިބަލި ފެތުރެންދިމާވިސަބަބު ތަހުގީގުކޮއްދޭންޖެހޭ ސަރުކާރުންވަނީ ބައެއްމީހުން އެއާރްފޯޓް ބަންދުނުކޮއްވަގުތުދީ އެތެރެކޮއް ދޫކޮއްލާފަ ވީމަ އަމިއްލަފަރާއްތަކުންވެސް ކޯޓްތަކައްގޮސް މިއަމުރު ފުލުހުންގެ މައްޗައްނެރެންވެއްޖެ ކުރެއްދޫ މައްސަލަބެލިހެން ސަރުކާރުން މިބަލި ރާއްޖެ އެތެރެވީ ސަރުކާރުން ބަލަހައްޓަމުން ދާވައިގެ ބައަނދަރުން ރާއްޖެއައް ބަންގާޅީންވެސް އެތެރެކުރީ މިތަނުން މީމިވަގުތު ގައުމައްދިމާވި އެއްމެ ބޮޑު ދެކާރިސާ ވީމަ މިނިވަން ކޮމިޝަނަކުން ޖެހޭތަހުގީގުކުރަން ނޫންނަމަ މާލެއައް ރާޖެއައްމިބަލި ނުފެތުރޭނެ ލެއްގީ އެއްނޫން ޕާސްޕޯޓްބޭނުން ކޮއްރާއްޖެއައް އެތެރެކުރެވުނީ ބޭރުމީހުންވެސް ދެމަސްވަންދެން ގެނެވުނު އެތެރެކުރެވުނު ޓުވަރިސްޓުން ނައްވުރެ މުޅިގައުމައް ރައްޔިތުންނައްލިބުނު ގެއްލުންބޮޑުއެހާ\nއޭޕްރީލް 16, 2020 02:46\nމާލެއިން އިތުރު މީހަކު ކޮވިޑް-19 އަށް ފައްސިވެއްޖެ އޭ ކިޔާފައި ހެޑިން ޖެހިއަސް ކުރާނެ ވަކި ކަމެއް ނެތް! މީގެ ދުވަސް ކޮޅެއް ކުރީން އަޅުގަޑުމެން ކިޔަމުން ދިޔައީން ބޭރުން މީހުން ލަވަޖަހަމުން ނުގެނައުމަށް، މީގެ ނުރައްކާ ބޮޑުކަމަށް، އެކަމަކު އެކަމަށް އެއްވެސް މީހަކު އަޑެއް އެހިތަނެތް ނުފެނު، މީހާރު ދެން މިކަމާ ދައްކާނެ މާގިނަ ވާހަކައެއް ނެތް! والله أعلم\nއޭޕްރީލް 16, 2020 03:08\nއަސްލު މިލޯކަލް ޓްރާންސްމިޝަން ފެށުނީ މިކުދިންގެ އާއިލާގެ ތެރެއިން ރާއްޖެއިން ބޭރުންއައި ކުދިން ހޯމް އައިސޮލޭޝަނަށް ފޮނުވުމުގެ ސަބަބުން ހެނދުނު ގޯހަކުންބާ.. . އަޑެއްކިޔާފިއްޔާ ރެދެއްލާނެ ..ރާއްޖޭގައި ރައްކާތެރިކަމުގެ ފިޔަވަޅުއެޅިފައި އޮއްވާ ރ.ނަޝީދު ޔޫކޭއިން ވަޑައިގެންނެވީ.. އައިސޮލޭޓްވީ މަޖްލިސްކުރާ ގޭގަތޯ...ޓެސްޓު ކުރެއްވީ ވެސް ހޫނުފެނަށް ވެއްޓުމުން ...އިންޝާﷲ މިހުރިހާ ބޭފުޅުންނާއި އަޅުގަނޑުމެން ސަލާމަތް ކުރައްވާށި....\nއޭޕްރީލް 16, 2020 03:20\nއަވަހައް މުޅި ރާއްޖެތެރޭ ރަށް ރަށް ވެސް ލޮކްޑައުން ކުރާންޖެހޭ.\nއޭޕްރީލް 16, 2020 05:27\nރާއްޖޭގަ މިގޮތައް ފެތުރޭ ކަމައް ވައްޏާ، ކޮންޓްރޯލެއް ނުކުރެވިދާނެ. މިވަގުތައް ހަމަ އެންމެ ރަނގަޅީ ރަށް ރަށް ވަކިން ލޮކްޑައުން ކުރީޔާ. ސަރުކާރުން ބުނާ އެއްޗެއް ގަބޫލު ނުކޮއް، ކައުންސިލުން އެ ރަށެއް ލޮކްޑައުން ކުރުން.\nއޭޕްރީލް 16, 2020 04:16\nސުވާލަކީ މީގެކުރިން ޕޮޮޒިިޓިިއުކޭސް އެއް މާލެތެރެއިން ނުުފެެނިި އެއްވެސް ކޮންޓެކްޓެއްް ނެެތިި އަދި ރާއްޖެން ބޭރައްނިުގޮސް ބަލިޖެހުނީ ކިހިނަކުންތޯއެވެ. ބޭރުތެރޭން އިވޭއަޑުތަކަށް ބަލާއިރު އެގޭތެރޭގައި ޔޫރަޕުގެބަޔެއް ނުވަތަ އާއިލީ ބަޔަކު 14ދުވަހުގެކަރަންޓީން އެއްނުވެ އެގޭގައި ހަރަކާތްތެރިވެ އުޅުނުވާހަކައެވެ.މިއީ ކިހާވަރެއްގެހަގީގަތެއްތޯ ބަލަން އެޗުޕީއޭއިން ތަހުގީީގެެއްް ހިންގުން މުހިއްމުކަމެކެވެ މިއީ އެޗްޕީއޭގެ އެއްގުމާއި ހިލާފަށް ރާއްޖެޔައް މީހުން އެތެރެކުރަނީތޯ ދެނެގަތުމަށެވެ.\nއޭޕްރީލް 16, 2020 06:07\nނަތީޖާ ނެގެޓިވް ވިޔަސް އަދި އެމީހުން އިތުރަށް ޓެސްޓް ކުރަންޖެހޭނެ އަދި ގެއަށް ފޮނުވާކަށްނުވާނެ\nއޭޕްރީލް 16, 2020 06:11\nމީގަ ކޮންމެސް ބަޔެއްގެ އިޙްމާލް އޮތްކަމީ ޝައްކެއްއޮތް ކަމެއްނޫން ކޮންމެއަކަސް މިނުރައްކާތެރި ބަލި މިވަނީ މާލޭގަފެތުރެންފަށާފަ ދެން މިބަލިން ރައްކާތެރިވުމައް ކުރަންވީ ކަމަކީ މީޤައުމީ ކާރިސާއެއްކަމައްބަލާފަ އެއްވެސްބޭފުޅަކު ގެއިންބޭރައް ނުނިކުންނަވައި ގޭގަމަޑުކުރެއްވުން މިވޭތުވެދިޔަ ތިންމަސްދުވަހު މާލޭގަމިބަލިނެތިފަ ކުއްލިޔަކައް ނުރައްކާތެރިގޮތަކައް މިބަލިފެތުރެންފެށި ގޮތް ކަމާބެހޭފަރާތްތަކުން ބައްލަވާ އިހްމާލްއެއް އޮތްކަމައްވާނަމަ އެފަރާތަކާދޭތެރޭ ހަރުކަށިފިޔަވަޅުއަޅުއްވާ\nއޭޕްރީލް 16, 2020 06:12\nނިއުމަތްތަކަށް ޝުކުރުވެރިވުމުގެ މުހިއްމުކަން އިހްސާސް ވާނީ ބޮޑެތި މުސީބާތްތައް އައިމަ. އެހެންނޫނީ ފަގީރު ބިދޭސީންގެ ފާއިދާ ނަގައިގެން ހެނދުނާ ހަވީރު ބުފޭ ކާނީ. ދެން މި ބިދޭސީންވެސް ސަހަލެއް ނޫން.\nދުއާ ކުރުމުގެ އިހްލާސްތެރިކަންވެސް އަންނާނީ މިކަހަލަ ދުވަސްވަރެއްގަ\nއޭޕްރީލް 16, 2020 06:14\nގައިގޯޅިވެ އުޅުން ދުރުކުރާށޭ ކިޔާ އަޑުއަހަށް، އެކަމު ތިބި ތަނަކު ތިބެފަ އައިސް ޕާޓީކުރުމުގައި، އެއްމެ އެއްތަނަކަށް ޖަމާވެ ސަކަރާތްޖެހުމުގަ، ހިތަށް އަރާ ހަމަ އެއާ ބައެއްގެ ޓެސްޓްތަށް ހަދާ ކަރަންޓީން ކުރަން އޗ.ޕ.އ އަށް ކުރެވުނު ބާއޭ.. މާލެ ތެރޭގަ މި ފެތުރުނީ ވެރިންގެ އާއިލާތަކުގެ ފަރާތުން.\nއޭޕްރީލް 16, 2020 06:58\nސުވާލަކީ ތިއަންހެން މީހާއަށް ތިބުނަނީ މީހެއް ފަރާތުން ޖެހުނީ އޭ؟ ވީމާ ތިއަންހެން މީހާއަށް ތިވަރު ވީއިރު ކޮބާހޭ\nތި.މީހާގަޔައް ތިބަލި އަރަން މެދުވެ ރިވިމީހާ އެމީ ހާހަމަ ކެތް ކޮށް ގެން އަދި ވެސް ހަމަހުރީ ހޭ ! ތިބުނާ މީހާ ޑޮކަށް ނުދައް ކާ ހުރެވި ދާނެތޯއޭ ؟ ސިކުނޑިން ވިސް ނީމަ އެހެން މާނަ އެއް ނުކުމޭ ! ތިބޭފުޅުން އަޅެބުނެބަލަ!\nއޭޕްރީލް 16, 2020 08:18\nއެމީހާ، މިމީހާ، އެއްކަލަ މީހާ، ތިމީހާ ހަމަޖެހިބަލަ މީހާ?\nއޭޕްރީލް 16, 2020 07:40\nއެމެރިކާއިން އިނގިރޭސިވިލާތުން އިޒްރޭލުން ބަޔަކު ބަލި ޖެހުނު ޚަބަރު ލިބޭއިރަށް އަލްހަމްދު ކިޔައި އެމީހުންނަށް މަލާމާތް ކޮށް ހެދި މީހުން މިތާ ތިބޭނެ. ދެން އަލްހަމްދު ކިޔަން އަވަސްވެގަނެއު.\nއޭޕްރީލް 16, 2020 12:03\nތީ ރަތް ފުއްޕާ ހަމެއްތާ...\nނަތަންޔާހޫ ދެފައިގަ އެލިގަނެގެން އޮތީމަ ދޯ ތިއޮތީ ކޮރޯނާ ނުޖެހި...\nއޭޕްރީލް 16, 2020 07:57\nފުރޭތައިންތަކާ މިހާރު ދެން ކަލޭމެން ޝިފާކޭ ފާކޭ ފޭކޭ ކިޔާނެ ކަމެއް ނެތް. މިއޮތްހާ ދުވަހު ބަޔަކަށް އެބަލި ޖެހޭ އިރަށް ކަލޭމެން އެޅީ ހަމްދު. މިވެނި ކަމެއް ނުކުރާތީ އޭ އެވެނި ހެދުމެއް ނާޅާތީއޭ ކާފަރުންނޭ އެހުރިހާ އެއްޗެއް ކި. މިހާރު މިއީ މާތް ދިވެހި މުސްލިމުން. ކޮންމެހެން އަންނި އެއްޗެއް ބުނެގެންނެއް ނޫން. މިއިން ދައްކަނީ ކަލޭމެން ތީ ތިޔަބުނާހާ މާތް ބައެއް ނޫންކަން.\nއޭޕްރީލް 16, 2020 12:07\nފުރޭތަޔަށް އެނގޭތަ ބައްޔަކީ މުއުމިނުންނަށްވާ ރަހުމަތެއް...\nއޭޕްރީލް 16, 2020 08:05\nގޭގައި މަޑުކުރަންވީ ހަމަ އެކަނި މާލޭގައި ދިރިއުޅޭ މީހުނެއް ނޫން.\nރަށްރަށުގައި ތިބި މީހުންވެސް ފަރުދީ ޒިންމާ އަދާކުރުމަށް ގޭގައި ތިބެންޖެހޭ.\nމާލޭގައި ވީހެން ކޭސްއެއް ފެންނަންދެން މުޅި ރަށުގަ ދުވަންވީ ވަގުތެއްނޫން މީ...ރައްކާވެ ތިބިއްޔާ ދަތުރެއް...\nއޭޕްރީލް 16, 2020 08:12\nމި ބައްޔާކީ މާތްﷲ ގެ ކޯފާފުޅެއްނަމަ މި ކުޑަ ދިވެހިރާއްޖޭގައި މި ބަލި ފެތުރުމަކީ ވެދާނެ ކަމެއް ސަބަބަކީ ވެރިން ﷲގެ ޝަރީޢަތަށް ހުކުމެއްނުކުރޭ ދިވެހި އިގްތިސާދު ތެރޭ ރިބާގެ ފައިސާ ދައުރުވޭ ބަނގުރާ އާއްމު\nއޭޕްރީލް 16, 2020 08:14\nޚަބަރުގެ ސުރުހީ ގައި ނަމްބަރު ޖެހުމަށް އެދެން. އަބަދުވެސް ވަންނަ އިރު "އިތުރު މީހަކު ވެއްޖެ" ކަމަށް ދަންނަވަންޏާ ޖެހެނީ ޚަބަރަށް ފިތާފައި ބަލަން މީ ތިންވަނަ މީހާތޯ ނުވަތަ ދިހަވަނަ މީހާތޯ.\nއޭޕްރީލް 16, 2020 09:32\nރާއްޖޭން ބޭރުން އައި މީހުންގެ ފަރުދީޒިންމާ ނުއުފުލުމުގެ އިތުރުން ތިމާވެސް މިފަދަ މީހުން ތިބޭ ގޭގެއަށް ނުވަނުން ވަރަށް މުހިންމު އެވެ.އަދި ސީޔާސީ ގޮތުން ޚިޔާލު ތަފާތުވިއަސް\nސޯޝަލް މީޑިއާގަވެސް ހިތްހެޔޮ ޝުޢޫރު ފާޅުކުރުމަކީ އިސްލާމީ ރީތި އަޚްލާޤީ ސިފައެއްކެވެ.\nއޭޕްރީލް 16, 2020 10:27\nސުރުހީގައި އިތުތު މީހަކު ފައްސިވި ވާހަކަ ނުޖަހާށެވެ.3ވަނަ މީހާ ފައްސިވީމާ އެއީ އިތުރު މީހެކޭ ނުބުނާށެވެ.3ވަނަ މީހާއޭ ބުނާށެވެ. އޭރުން ތަންކޮޅެއް ބޮޑަށް އަންޑަސްޓޭންޑްވާނެ އެވެ.\nއޭޕްރީލް 16, 2020 12:31\nމިހާރު ބިރުބޮޑީ ރާއްޖެތެރެއަށް އިއްޔަ މާލެއިން މީހަކު ޕޮޒިޓިވްވި ހިސާބުން މާލެއިން ހާދަގިން ބަޔަކު ރާއްޖެ ތެރެއަށް ދިޔައޭ ކުޑަކުޑަ ރަށްރަށުގައި ދިރިއުޅޭ މީހުން މިހާރުތިބީ ވަރަށްބިރުން ރައްކާތެރިކަމެއްނެތް.\nއޭޕްރީލް 16, 2020 13:30\nކީއްވެތޯ އައްޑޫގެ ސާމްޕަލް ޓެސްޓު ލަސްވަނީ!


2010 vana aharu laamarukazee gaanoonu faasvee beynunvi gothakah noon: Niyaz - vNews.mv\nއަލީ ނިޔާޒް - ފޮޓޯ: މަޖިލިސް\n2010 ވަނަ އަހަރު ލާމަރުކަޒީ ގާނޫނު ފާސްވީ ބޭނުންވިގޮތަކަށް ނޫން: ނިޔާޒް\nރިފާޢަތު Hdh. Kulhudhufushi | 15 January 2020, 12:07\nލާމަރުކަޒީ ގާނޫނު 2010 ވަނަ އަހަރު ތަސްތީގުކުރެވިގެން އައީ އެމްޑީޕީން ތަސައްވަރުކުރި ގޮތަކަށް ނޫން ކަމަށް ހުޅުމާލެ ދާއިރާގެ މެމްބަރު އަލީ ނިޔާޒު ވިދާޅުވެއްޖެއެވެ.\nއެމްޑީޕީގެ ތިލަދުންމަތީ އިރުވައި ކޮންފަރެންސްގައި ވާހަކަ ދައްކަވަމުން ހުޅުމާލެ ދާއިރާގެ މެމްބަރު އަލީ ނިޔާޒު ވިދާޅުވީ 2010 ވަނަ އަހަރު ތަސްދީގު ކުރި ލާމަރުކަޒީ ގާނޫނު އޮތީ، 2009 ވަނަ އަހަރު އެ ގާނޫނޫ އެކުލަވާލަން އެމްޑީޕީން ހުށަހެޅި ގޮތަށް ނޫން ކަމަށެވެ. ލާމަރުކަޒީ އުސޫލުން ހާސިލް ކުރަން ބޭނުންވާ ނަތީޖާއަކީ ސިޔާސީ ގޮތުންނާއި އިދާރީ ގޮތުން އަދި މާލީގޮތުން ކައުންސިލްތައް ބާރުވެރިކުރުވުން ކަމަށް އަލީ ނިޔާޒު ވިދާޅުވިއެވެ.\n2010 ވަނަ އަހަރު ފާސްކުރެވުނު ގާނޫނުގެ އިތުރުން ރައީސް ޔާމީންގެ ދައުރުގައިވެސް ގާނޫނަށް ގެނެވުނު ބައެއް އިސްލާހުތަކާއެކުވެސް ހަމައެކަނި ހާސިލްވި އެއްޗަކީ ސިޔާސީ ގޮތުން ލާމަރުކަޒީވުން އެކަނި ކަމަށް އަލީ ނިޔާޒު ވިދާޅުވިއެވެ. އެގޮތުން މިހާރު ރައްޔިތުންގެ ކަންކަން ނިންމުމުގެ ފުރުސަތު ރައްޔިތުންނަށް ލިބޭނޭ ކަމަށާއި އަދި ރަށްރަށުގެ ވެރިން ހޮވުމުގެ ފުރުސަތު ލިބޭނެ ކަމަށް ނިޔާޒު ވިދާޅުވިއެވެ. އަދި އެ ފުރުސަތުތަކަކީ މީގެ ކުރިން އޮތް ފުރުސަތުތަކެއް ނޫން ކަމަށާއި މިހާރު ގިނަ ޕާޓީތަކުން ވާދަކޮށްގެން އެ ޕާޓީތަކުގެ ސިޔާސަތުތައް ވިއްކައިގެން ރައްޔިތުންގެ ތެރެއިން ބޭނުންވާ ބަޔަކު ހޯދުމުގެ ފުރުސަތު ލިބިގެންދާ ކަމަށް ވިދާލުވިއެވެ. އެހެންކަމުން ލާމަރުކަޒީ ގާނޫނޫން ހާސިލްވި އެންމެ މުހިންމު އެއް ކަމަކީ އެއީ ކަމަށް ނިޔާޒު ވިދާޅުވިއެވެ. ނަމަވެސް އިދާރީގޮތުންނާއި ވަކިން ޚާއްސަކޮށް މާލީ ގޮތުން ލާމަރުކަޒީ ނުވާކަން އެއީ ހަގީގަތެއް ކަމަށާއި 2019 ވަނަ އަހަރު ލާމަރުކަޒީ ގާނޫނަށް ގެނައި އިސްލާހުތަކަކީ އެކަން ބަދަލު ކުރުމަށްޓަކައި ގެނައި އިސްލާހުތަކެއް ކަމަށް ނިޔާޒު ވިދާޅުވިއެވެ.\nސަރުކާރުގެ ފަރާތުން ލާމަރުކަޒީ ގާނޫނު ހުށަހެޅީ އަމިއްލަފުޅަށްކަން ފާހަގަކުރައްވާ ނިޔާޒް ވިދާޅުވީ އެ ބިލް ހުށަހެޅިއިރުގައިވެސް މައިގަނޑު ހަތަރު ކަމެއް ހާސިލް ކުރުމަށްޓަކައި އެ ގާނޫނުގައި ބަޔާންކޮށްފައިވާ ކަމަށެވެ.\nއަޅުގަނޑު ހުށަހެޅީ 22 އިސްލާހެއް. ނަމަވެސް އެމްޑީޕީގެ ފަރާތުން 57 އިސްލާހެއް ހުށަހެޅި. އަދި ސަރުކާރުގެ އިދާރާތަކުގެ ހުށަހެޅުންތައްވެސް ކޮމެޓީތަކުގައި މަޝްވަރާ ކުރެވުނު. އަދި ކަމާބެހޭ ފަންނީ އިދާރާތަކާއި ސިޔާސީ އެކިއެކި ފަރާތްތަކާއި މަޝްވަރާކޮށް 80 އިސްލާހު ގެނެސްފައި ވާނެ"\nއިސްލާހު ކުރެވުނު ގާނޫނުގައި އެންމެ ބޮޑު އިސްކަމެއްދީފައި ވާނީ މާލީ ގޮތުން ކައުންސިލްތައް ބާރުވެރި ކުރުވަން ކަމަށްވެސް ނިޔާޒު ވިދާޅުވިއެވެ. އަދި ކައުންސިލްތަކަކީ ރަށްވެހި ޚިދުމަތްތައް ރައްޔިތުންނަށް ދިނުމަށްޓަކައި އުފައްދައިފައިވާ މުއައްސަސާއެއް ކަމަށާއި އެއީ އެގްޒެކެޓިވް ކޮމެޓީއެއް ކަމަށް ގާނޫނޫގައި ވެސް ބުނެފައިވާ ކަަމަށެވެ.\nއެހެންކަމުން ކައުންސިލް ތަކަކީ ރައްޔިތުންނަށް ރަނގަޅު ފެންވަރުގައި ޚިދުމަތްތަކެއް ފޯރުކޮށްދިނުމަށްޓަކައި އުފައްދާފައިވާ ބައެއްކަމަށް ނިޔާޒު ވިދާޅުވިއެވެ.\nކުޅުދުއްފުށި ލޯކަލް ކައުންސިލް ރާއްޖެ


TC akee thotho team eh noonkan saabith kohdeyn beynun: Nizam\nޓީސީއަކީ ތޯތޯ ޓީމެއް ނޫންކަން ސާބިތު ކޮށްދޭން ބޭނުން: ނިޒާމް\nޓީސީގެ ކޯޗް މުހައްމަދު ނިޒާމް، ---\nދިވެހި ޕްރިމިއާ ލީގްގައި، ޓީސީއަކީ ތޯތޯ ޓީމެއް ނޫންކަން އެހެން ޓީމުތަކަށް ސާބިތު ކޮށްދޭން ބޭނުންވާ ކަމަށް، އެ ޓީމުގެ ކޯޗް މުހައްމަދު ނިޒާމް ބުނެފި އެވެ.\nމިދިޔަ ދެ އަހަރު، ދިވެހި ޕްރިމިއާ ލީގްގެ ދެ ވަނަ ޓީސީ އަށް ހޯދައިދިން ކޯޗް ބުނީ، މި އަހަރު ޓީސީގެ އަމާޒަކީ ލީގް ކާމިޔާބު ކުރުން ކަމަށެވެ. އޭނާ ބުނީ ލީގް ކާމިޔާބު ކުރާ ވާހަކަ ދެއްކުމުން، ބައެއް މީހުންނަށް "އެހެން ކަހަލަ އިހްސާސްތަކެއް ކުރެވިދާނެ" ނުވަތަ އެކަމާ ސުވާލު އުފައްދާފާނެ ކަމަށެވެ.\n"އެއީ މީގައި އެބަތިއްބޭ ވަރަށް ބޮޑެތި ކުޅުންތެރިން ލައިގެން ވަރަށް ބޮޑެތި ހަރަދުތައް ކޮށްފައި ތިބި ކުލަބު ތައް، އަޅުގަނޑު ދަންނަވާނީ މިއެއް ނޫނޭނޭ މީގެ ކަމަކީ، ކުޅުންތެރިން ދަނޑު މަތީގައި ކުރާ މަސައްކަތޭ، ކޯޗެއްގެ ހައިސިއްޔަތުން ހަމަގައިމުވެސް، ކޮމްޕީޓް [ވާދަ] ކުރަން މި ނިކުންނަނީ އެކުޅުންތެރިންނާ އެ ޓީމު ތަކާ، އެހެން ވެއްޖެ ކަމަށް ވާނަމަ ލީގް ކާމިޔާބު ކުރަން ނިކުންނާނީ، ޓީސީގެ އިތުރުން ހާއްސަކޮށް އަޅުގަނޑުގެ އަމާޒަކީ މިފަހަރުގެ ލީގް ކާމިޔާބު ކުރުން."\nއޭނާ ބުނީ، ބަނގުލަދޭޝްގައި، މި އަހަަރު ބޭއްވި ޝައިހް ކަމާލް އިންޓަނޭޝަނަލް ކުލަބު ކަޕް، ޓީސީ ކާމިޔާބު ކުރުމުންވެސް ފާޑު ކިޔުން އަމާޒުވި ކަމަށާއި މާލޭ ލީގްގްގެ ހަތަރު ވަނައިގައި، ދިވެހި ޕްރިމިއާ ލީގުން ޖަގަ ހޯދުމުންވެސް، ފާޑު ކިޔުން އަމާޒުވި ކަމަށެވެ. އެހެން ކަމުން، ދިވެހި ޕްރިމިއާ ލީގްގައި ޓީސީގެ ކުޅުންތެރިންގެ ވަރަށް ބޮޑު އެހެން އަޒުމެއް އެބައޮތް ކަމަށެވެ.\n"މި ސީޒަންގައި ބައިނަލްއަގްވާމީ މުބާރާތެއް ކާމިޔާބު ކުރުމުން ބައެއް މީހުން ޖޯކަކަށް ނެގި، ޖޯކަކަށް ނެގުމަކީ އާންމު ކަމެއް، އެއީ އެނެއްހެން ހާސްވަން ޖެހޭ ކަމެއް ވެސް ނޫން. ދެން ކިޔަމުން އައީ ބޭރުގެ އާދައިގެ މުބާރާތެއް ނެގި ވާހަކަ، ދެން އައީ [މާލޭ ލީގް ގެ] ގަދަ ހަތަރަކަށް ނުވަންނާނެ ވާހަކަ، ގަދަ ހަތަރަކަށް ވަދެވުނީމަ އެވެސް މިހާރު ކިޔަމުން ދަނީ ކިރިކިރިޔާ އޭ،" ނިޒާމް ބުންޏެވެ. "އެހެންވީމަ ޓީސީގެ ކުޅުންތެރިން ތިބީ ކިރިކިރިޔާ ނޫން ކަން ސާބިތު ކޮށްދޭން، ޓީސީ ނިކުންނާނީ އެ އަޒުމުގައި ލީގްގައި ދެން ހުރި ޓީމުތަކަށް ޓީސީއަކީ ތޯތޯ ޓީމެއް ނޫން ކަން ދެއްކުމަށް ޓީސީ ނިކުންނާނީ."\nލީގްގައި މިރޭ ޓީސީ ނިކުންނާނީ، މިނިވަން ޗެމްޕިއަންޝިޕްގެ ޗެމްޕިއަން ދ. ކުޑަހުވަދޫއާ ދެކޮޅަށެވެ. ނިޒާމް ބުނީ އަތޮޅު ޓީމުތަކާ ދެކޮޅަށް ކުޅޭ މެޗުތަކަކީ ވަކިގޮތަކަށް ޖަޖަު ކުރަން ނެގޭނެ މެޗުތަކެއް ކަމަށާއި އެ މެޗުތަކާ މެދު މާބޮޑަށް ސީރިއަސް ވާނެ ޖެހޭނެ ކަމަށެވެ.\nއޭނާ ބުނީ، މާލޭގެ ޓީމުތަކަކީ އެއް ޓީމު އަނެއް ޓީމަށް ދެނެގަންނަން އެނގޭ ޓީމުތައް ކަމަށާއި އެ ޓީމުތައް ކުޅޭނެ ގޮތްވެސް އެއް ޓީމު އަނެއް ޓީމު ރަނގަޅަށް އެނގޭނެ ކަމަށެވެ.\n"މީ އަސްލު ކްރިޓިކަލް މެޗުތަކަކަށް ވާނީ، މާލޭގައި މިއޮތް ޓީމުތަކަކީ އެއްބަޔަކު އަނެއް ބަޔަކަށް ކުޅެ އެއްބަޔަކު އަނެއް ބަޔަކަށް ފަރިތަ، ކުޅުންތެރިންވެސް ފުދޭ ވަރަކަށް އެނގޭ ޓީމުތައް،" މިރޭ މެޗުގެ ކުރިން ނިޒާމް ބުންޏެވެ. "އަތޮޅު ތެރެއިން އައި ޓީމުތަކުގެ ތެރެއިން ހާއްސަކޮށް ކުޑަހުވަދޫ އާއި މިލަންދޫ އާއި މާޅޮސްއާ މި ތިން ތީމަށް ބަލާއިރު، ތިން ޓީމުގައިވެސް ރަށު ކުޅުންތެރިން ގިނަ ކަން ފާހަގަ ކުރެވޭ، އެހެންވީމަ އެހާ ފަސޭހަ އެއް ނުވާނެ މި ކުޅުންތެރިން ޖަޖު ކުރާކަށް ވެސް، މި ކުޅުންތެރިން ކުޅޭ ސްޓައިލް މިވެނި ގޮތެކޭ ބުނާކަށްވެސް ނޭންގޭނެ، ޓީސީގެ ކުޅުންތެރިންނަށް ވިސްނައިދީފައި ވަނީ ފަސޭހަކޮށް ނަގަން ޖެހޭ މެޗެއް ނޫން ކަމަށް، މީ ކަން ސީރިއަސް ވާން ޖެހޭ މެޗު ތަކަކީ ފަސޭހަ ކޮށް ނަގައިގެން ސީރިއަސްވާން ހަދައިގެން މި މެޗުތަކުގައި ނުކުޅެވޭނެ ކަން."\nއޭނާ ބުނީ، މާލޭގެ ޓީމުތަކާ ދެކޮޅަށް ކުޅޭ ސްޓައިލަށް ވުރެ، އަތޮޅު ތެރެއިން އައިސްތިބި ޓީމުތަކާ ދެކޮޅަށް ކުޅޭ ކުޅޭ ސްޓައިލް ތަފާތު ވާނެ ކަމަށެވެ. ކުރަން ޖެހޭ މަސައްކަތްވެސް ތަފާތު ކަމަށެވެ.\n"ނޭންގެ އެހެން ޓީމުތައް އެހެން ކޯޗުން ކިހިނެއް ކަމެއް ދެކެނީ، ހަމަގައިމުވެސް މީ އަޅުގަނޑަށް ޗެލެންޖެއް." ނިޒާމް ބުންޏެވެ.\nފުރަތަމ،ަ މެޗުގައި، ދ. ކުޑަހުވަދޫ އާ ދެކޮޅަށް ނިކުތް މާޒިޔާ އަށްވެސް އެ މެޗު ނެގުނީ ފަސޭހަ ކޮށެވެ. ނަމަވެސް މެޗަށް ފަހު މާޒިޔާގެ ކޯޗް މަރުޔަން ސެކްލޮސްކީ ބުނީ މެޗު ފަސޭހަކޮށް ނުނަގާ ކަމަށެވެ. އެހެން ޓީސީއަށް ނުވެދާނެތޯ ސުވާލު ކުރުމުން ނިޒާމް ބުނީ މިހެން ނެވެ.\n"ވަރަށް ގަބޫލު ނުކުރެވޭ ޓީސީގެ ކުޅުންތެރިން ފަސޭހަ ކޮށް ނަގާފާނެ ކަމަކަށް، ސަބަބަކީ ފަސޭހަކޮށް މިކަހަލަ މެޗެއް ޓީސީ ނަގާފަ އެއް ނެތް، އިރާދަ ކުރެއްވިއްޔާ ޓީސީ މިކަހަލަ މެޗެއްގައި ރިޒަލްޓް ގޯސްވެފައެއް ވެސް ނެތް، އޭގެ މާނައަކީ ޓީސީގެ ކުޅުންތެރިން މިކަހަލަ މެޗުތަކަށް ވަރަށް ބޮޑަށް އެލާޓް ވެޔޭ ތަން ކޮޅެއް ބޮޑަށް ވިސްނެޔޭ އެހެންވީމަ ގަބޫލު ކުރަނީ (މިރޭ) ގެ މެޗުވެސް ކުޅުންތެރިން ނަގާނީ އެގޮތަށް ކަމަށް."\nވިކްޓަރީ ބަލިކޮށް އީގަލްސް ފުރަތަމަ މޮޅު ހޯދައިފި\nމާޒިޔާ ކޮޅަށް ޓީސީން ތިން ލަނޑު ޖަހައިލައިފި


Lanka gai thibi 100 dhivessaku raajje genesifi\nމޯލްޑިވިއަންގެ ފްލައިޓެއް: ލަންކާގައި ތިބި 100 ދިވެއްސަކު ރާއްޖެ ގެނެސްފި\nކޮވިޑް-19 ކޮންޓްރޯލް ކުރުމަށް ސްރީ ލަންކާގައި އަޅާފައިވާ ވަރުގަދަ ފިޔަވަޅުތަކާ ގުޅިގެން، އެ ގައުމުގައި ތާށިވެފައި ތިބި ބައެއް ދިވެހިން މޯލްޑިވިއަންގެ ފްލައިޓެއްގައި މިރޭ ރާއްޖެ ގެނެސްފި އެވެ.\nމޯލްޑިވިއަންގެ ޕަބްލިކް ރިލޭޝަންސް މެނޭޖަރު މޫސާ ވަސީމް ވިދާޅުވީ މިރޭ ސްރީލަންކާގެ ކޮލޮމްބޯއިން ރާއްޖެ އައި އެ ފްލައިޓްގައި 100 ދިވެހިން އައިސް ތިބި ކަމަށެވެ. އެއީ ޓިކެޓެއް 4،626 ރުފިޔާ ވިއްކައިގެން މިރޭ ރާއްޖެ ގެނައި ދިވެހިންނެވެ.\nކޮވިޑް-19 ފެތުރުން ކޮންޓްރޯލް ކުރުމަށް ޓަކައި ހެލްތު ޕްރޮޓެކްޝަން އޭޖެންސީން މިހާރު އަމަލު ކުރަމުންދާ އުސޫލުގައިވާ ގޮތުން ރާއްޖެއަށް އަންނަ ކޮންމެ މީހަކު 14 ދުވަހުގެ މުއްދަތަކަށް ކަރަންޓީނު ކުރެ އެވެ. އެހެންކަމުން ލަންކާއިން މިރޭ އައި ހުރިހާ ދިވެހިން ވެސް އެންމެ ފުރަތަމަ ގެންދާނީ ކަރަންޓީނު ފެސިލިޓީތަކަށެވެ. 14 ދުވަސް ފަހުން ދޫކޮށްލާނީ ކޮވިޑް-19 އަށް ނެގެޓިވްވާ މީހުންނެވެ.\nލަންކާގައި ތިބި ދިވެހިންގެ ތެރެއިން 100 މީހަކު މިރޭ ރާއްޖެ ގެނައިރު، މާދަމާ އިންޑިއާގައި ތިބި ދިވެހިންގެ ތެރެއިން ބައެއް މީހުން ވެސް މޯލްޑިވިއަންގެ ފްލައިޓެއްގައި ގެނައުމަށް ވަނީ ނިންމައިފަ އެވެ. އިިންޑިއާގެ ކޮޗިން އިން ދަތުރު ކުރާ ފްލައިޓް އިން ޓިކެޓު ވިއްކަނީ 4،086 ރުފިޔާ އަށެވެ.\nއެކި ގައުމުތަކުގައި ތާށިވެފައި ތިބި ދިވެހިންގެ ތެރެއިން މިހާތަނަށް ގެނައުމަށް ހަމަޖެހިފައި ވަނީ ވެސް އެ ދެ ގައުމުން އެކަންޏެވެ. ސަރުކާރުން ބުނީ އެކި ގައުމުތަކުގައި ތާށިވެ ހާލުގައި ތިބި ދިވެހިން އަނބުރާ ރާއްޖެ ގެނައުމަށް މަސައްކަތް ކުރަމުންދާ ކަމަށެވެ.\nމޯލްޑިވިއަން ސްރީލަންކާ ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު\nލަންކާއިން އައި މީހެއް ޓެސްޓް ކުރަނީ\nމޯލްޑިވިއަންއިން އިންޑިއާއަށް ކުރާ ދަތުރުތައް މެދުކަނޑާލަނީ


ސަލާމަތީ ބާރުތައް ފެއިލްވެ، ގައުމުގެ ސަލާމަތައް ނުރައްކާ! - Dhivehi Post\nއާޓިކަލް ޕޯސްޓްކުރީ ދިވެހި ޕޯސްޓް 1 އަހަރު ކުރިން غشت 2, 2019 01557\nއަދީބުގެ މައްޗަށް ބަޔަކު ތުހުމަތު ކުރާ ކިތަންމެ މައްސަލައެއް އެބަހުއްޓެވެ. އެފަދަ ތުހުމަތުތަކެއް ކުރެވިފައި ވަނިކޮށް އަދި ދިވެހި ފުލުހުން 24/7 ގައި ބަލަހައްޓަމުން އައީ “ބޮޑު ކުށްވެރިޔަކު” މިހާ ފަސޭހައިން ފިލައިގެން ދިޔައީ ކިހިނެއް ހެއްޔެވެ؟ އަދީބު މިނިވަންކޮށްފިނަމަ ކުރިމަތިވާނެ ޕްރެޝަރުން ސަލާމަތްވުމަށް ސަރުކާރުގެ ހުއްދަ އޮވެގެން، ސަރުކާރަށް އެނގިގެން އަދީބު ރާއްޖެ އިން ފުރައިގެން ދިޔައީ ހެއްޔެވެ؟ އަދީބަށް ރާއްޖެ އިން ފުރައިގެން ދެވުނީ ހަޤީޤަތުގައި ވެސް އެއްވެސް ރަސްމީ އިދާރާއަކަށް ނޭނގި ކަމަށްވާނަމަ، ރާއްޖޭގެ ގައުމީ ސަލާމަތައް މިއަދު އޮތް ޔަގީންކަމަކީ ކޮބައި ހެއްޔެވެ؟\nއަދީބު މިނިވަން ކުރަން ސަރުކާރުން އަދީބާއި އެކު ޑީލެއް ހަދާފައި ވީނަމަވެސް އަދީބު މިނިވަން ކުރުން އެއީ ސިޔާސީ ގޮތުން ކުރަން ފަސޭހަ ކަމަކަށް ނުވާނެއެވެ. އަދީބު މިނިވަންކޮށް ދޫކޮށްލުމަށް ފަހު ކުރީ ސަރުކާރުގެ އެހެން ވެރިން ޖަލަށް ލުން އެއީ ވެސް ފަސޭހަ ކަމަކަށް ނުވާނެއެވެ. އެހެންކަމުން ސަރުކާރަށް އެންމެ މަސްލަހަތު ބޮޑު ގޮތަކީ އަދި ސަރުކާރަށް ނަން ނުވެ، ކަންކޮށް ނިންމާލެވެން އޮތީ އަދީބު ސިއްރުން ރާއްޖެ އިން ފުރުވާލައިގެންނެވެ. މިތިއަރީ އަށް ބުރަވެ ވާހަކަދައްކާނަމަ އަދީބު ރާއްޖެ އިން ފުރައިގެން ގޮސްފައި ވާނީ ސަރުކާރަށް އެނގިގެން، ސަރުކާރުގެ ވެރިންގެ “ހުއްދަ” އޮވެގެން ކަމަށް ވުން ވަރަށް ގާތެވެ.\nއަދީބު ދިޔައީ އިއްޔެގެ ކުރީ ދުވަހު ވެސް ފުލުހުންނާއި ފޯނުން މުއާމަލާތު ކުރަމުން ކަމަށް މައުލޫމާތު އެނގޭ ފަރާތްތަކުން ބުނެއެވެ. އެހެންކަމުން ފޯންގެ ލޮކޭޝަން ބަލައިގެން ވެސް އަދީބު ހުރިތަން ފުލުހުންނަށް ފާހަގަ ކުރެވެން ވާނެއެވެ. އެކަން ފުލުހުން ނުކުރީ އަދީބު “ރައްކާތެރިކަމާއި އެކު” ބޭރަށް ފޮނުވާލުމަކީ ސަރުކާރުގެ މަޤުޞަދު ކަމަށް ވާތީ ކަމުގައި ބުނުމުގެ ފުރުސަތު އެބައޮތެވެ.\nސިޔާސީ ވަޒީފާތައް މި ސަރުކާރުން އިންތިހާއަށް އިތުރު ކޮށްފި – ސައީދު\nޔާމީނަށް އެސްކްރޯ އެކައުންޓް ހުޅުވި ސަބަބެއް އޭސީސީން ނުބުނި!\nދިވެހި ޕޯސްޓް 1 އަހަރު ކުރިން يونيو 8, 2019\nލ. ލިންކްރޯޑްގައި އެކްސިޑެންޓްވެ މީހަކަށް އަނިޔާވެއްޖެ


Mi sarahahdhun sihhathah emme bodu haradheh kuree Raajjeyn: Survey | Mihaaru\nނެޝަނަލް ހެލްތު އެކައުންޓްސް ރިޕޯޓް ނެރުމުގެ ރަސްމިއްޔާތު. މި ސަރަހައްދުން ސިއްހަތަށް އެންމެ ބޮޑު ހަރަދެއް ކުރީ ރާއްޖޭން\nމި ސަރަހައްދުން ސިއްހަތަށް އެންމެ ބޮޑު ހޭދައެއް ކުރީ ރާއްޖެ އިން: ސާވޭ\n12 ސެޕްޓެމްބަރ 2019 - 15:24 19 comments\nދެކުނު އިރުމަތީ އޭޝިއާ ސަރަހައްދުގެ ގައުމުތަކުން ސިއްހީ ހިދުމަތަށް ހޭދަކޮށްފައިވާ އަދަދަށް ބަލާއިރު، އާބަދީގެ ނިސްބަތުން 2017 ވަނަ އަހަރު އެންމެ ބޮޑު ހަރަދެއް ކޮށްފައި ވަނީ ރާއްޖެ އިން ކަމަށް ސާވޭއަކުން ދައްކައިފި އެވެ.\nޑަބްލިއެޗްއޯ އާއި ހެލްތު މިނިސްޓްރީ ގުޅިގެން 2015-2017 އަށް ކުރި "ނެޝަނަލް ހެލްތު އެކައުންޓްސް" ސާވޭ އިން ދެއްކި ގޮތުގައި 2017 ގައި ރާއްޖެ އިން ސިއްހީ ހިދުމަތަށް ހަ ބިލިޔަން ރުފިޔާ ހަރަދުކުރި އެވެ. އޭގެ ތެރެއިން 77 ޕަސެންޓް ހަރަދުކުރީ ސަރުކާރުންނެވެ. އަދި ސަރުކާރުން ކުރި ހަރަދުގެ 60 ޕަސެންޓް ހަރަދުކޮށްފައި ވަނީ މީހުން ޑޮކްޓަރަށް ދެއްކުމަށެވެ. ސާވޭ އިން އެނގިފައިވާ ގޮތުގައި އެ އަހަރު ދައުލަތުގެ ބަޖެޓްގެ 32.3 ޕަސެންޓް ހަރަދުކުރީ ސިއްހީ ދާއިރާއަށެވެ.\nނެޝަނަލް ހެލްތު އެކައުންޓްސް ސާވޭގެ ރިޕޯޓް ނެރުނީ ހޮޓެލް ޖެންގައި އެކަމަށް ޓަކައި މިއަދު ބޭއްވި ރަސްމިއްޔާތެއްގަ އެވެ. އެ ރަސްމިއްޔާތުގައި ވާހަކަ ދައްކަވަމުން ހެލްތު މިނިސްޓަރު އަބްދުﷲ އަމީން ވިދާޅުވީ ސިއްހަތަށް ގެއްލުންހުރި އާދަކާދައިގެ ސަބަބުން ސިއްހަތަށް ކުރަން ޖެހޭ ހޭދައިގެ ބޮޑުކަން އިހުސާސް ކުރެވެނީ އެތައް އަހަރެއްގެ ފަހުން ކަމަށެވެ. މިއަދު ނެރުނު ރިޕޯޓުން ހާމަވެފައި އެވަނީ އެފަދަ ހޭދައިގެ ބޮޑުކަން ކަމަށް އޭނާ ވިދާޅުވި އެވެ.\n"މިއަދު އަޅުގަނޑުމެން ބޯ ސިނގިރެޓްގެ ސަބަބުން ސިއްހަތަށް ކުރަން ޖެހޭ ހޭދައިގެ ބޮޑުކަން އިހުސާސް ވަނީ މީގެ އެތައް އަހަރެއްގެ ފަހުން. މިއަދު ދުފާ ދުފުމުގެ ސަބަބުން އެތައް އަހަރެއް ފަހުން ގައުމާއި ރައްޔިތުން އަދި އެ ދުފުމުގެ ހިތްފަސޭހަކަން އިހުސާސް ކުރި މީހާ ކުރަން ޖެހޭ ހޭދަ އެތައް ހާސް ގުނަޔަކަށް އިތުރުވެގެން ދޭ،" އޭނާ ވިދާޅުވި އެވެ.\nއަމީން ވިދާޅުވީ ފާއިތުވި ފަސް އަހަރު ވެސް ރާއްޖޭގައި ސިއްހީ ހިދުމަތަށް ކުރާ ހަރަދު ބޮޑުވަމުން ގޮސްފައިވާ ކަމަށެވެ. ބޭހަށް ކުރާ ހަރަދު ވެސް އިންތިހާ އަށް ބޮޑުވެފައިވާ ކަމަށާއި ބޭހާއި ސިއްހީ ހިދުމަތަށް ނަގާ އަގާއި އެ ހިދުމަތްތަކުގެ ފެންވަރާ އެކަށީގެންވާ ކަން ކަށަވަރު ކުރަން، ކުރަން ޖެހާ ކަންތައްތައް ސަރުކާރުން ކުރާނެ ކަމަށް ވެސް ވިދާޅުވި އެވެ.\n"އެހެންވީމާ ޑޮކްޓަރުންނަށް ވެސް ސިއްހީ ހިދުމަތް ފޯރުކޮށްދޭ ތަންތަނުގައި ތިއްބެވި އިސްވެރިންނަށް ވެސް އަދި ބޭހާ ގުޅޭ ކަންކަމުގައި އުޅުއްވާ ހުރިހާ ބޭފުޅުންނަށް ވެސް އަޅުގަނޑު ދަންނަވާލަން ބޭނުންވަނީ މިކަމަށް ތައްޔާރުވެވަޑައިގަންނަވާށޭ،" އަމީން ވިދާޅުވި އެވެ.\nއަމީން ވިދާޅުވީ ރާއްޖޭގެ ސިއްހީ ހިދުމަތް އަލުން ބައްޓަން ކުރާ އިރު، ސިއްހީ ހިދުމަތަށް ކުރާ ހަރަދާ މެދު ފުންކޮށް ސަރުކާރުން ވަރަށް ފުންކޮށް ވިސްނާނެ ކަމަށެވެ.\nއިތުރު ލިޔުންތައް ސިއްހަތު ދައުލަތުގެ ބަޖެޓް ޑަބްލިއުއެޗްއޯ ސައުތު އީސްޓް އޭޝިއާ ހެލްތު މިނިސްޓްރީ އަބްދުﷲ އަމީން، ހެލްތު މިނިސްޓަރު ސިއްހީ ޚިދުމަތް\nހިމޮފީލިއާގެ ފަރުވާ ބަޖެޓުގައި ހިމަނާނަން: އަމީން\nސިއްހީ ދާއިރާއަށް އެންމެ ހަރަދުކުރަނީ ރާއްޖެއިން:ޕޫނަމް


ވަފާ ހާލު ކިހިނެއްތަ؟ ކިހިނެއް ވެފަ ތިއިނީ. ކޮބާ މަންމަމެން. އަޒީމް ވަފާ އާއި އެތައް ސުވާލެއް ކުރި ނަމަވެސް ވަފާ އަގަޔަކުން ނުބުނެއެވެ. ވާހަކައެއް ނުދެއްކިއެވެ. ރަށުގެ އަތިރިމަތީ ފަރާތުގައި ހުރި ޖޯލިފައްޗެއްގައި އޮށޯވެލައިގެން އުމުރުން 20 އަހަރުގެ ވަފާ ވިސްނަމުންދަނީ ކޮންކަމާކަމެއް ހުދު އަޒީމް ވިސްނާ ވިސްނާވެސް ނޭގުނެވެ.\nއަޒީމް އަކީ ވެސް ވަފާއާއި އެއްފުރައިގެ ލާނެއް ކުއްޖެކެވެ. ކުޑައިރުއްސުރެން ފެށިގެންވެސް ވަފާގެ އެންމެ ގާތް އެކުވެރިޔާއެވެ. އަދި މިހާރު ވަފާގެ ލޯބިވެރިޔާއެވެ. ކުރިން އަބަދުވެސް ދެމީހުން އެކުގައި ހީސަމާސާކޮށް ހަދައެވެ. ނަމަވެސް މިއަދު ވަފާއަށް މިވީ ކިހިނެއް ކަމެއް ހުދު އާޒިމް އަކަށްވެސް ބުނެދޭކަށެއް ނޭގެއެވެ.\nޖެހިގެން އައި ދުވަހުގެ ހަވީރުގެ ވަގުތެކެވެ. ވަފާ ރަށުގެ މިސްކިތުވަޅުން ފެންބަނޑިޔަލެއް ބޮލަށް ލައިގެން ދަނިކޮށް އަޒީމްއަށް ފެނުނެވެ. ވަގުތުންގޮސް ވަފާ އާއި އަރާ ހަމަކުރިއެވެ. އަދި ވަފާގެ އަތުގައި ހިފާލުމަށްފަހު މަޑުކޮށްލައި ދިނުމަށް އެދުނެވެ. ނަމަވެސް ވަފާ ގެ އަތުގެ އިޝާރާތުން ނޫނެކޭ ބުނެލިއެވެ. އެވަގުތު އަޒީމް އެދުނެވެ.\nރޭގަނޑުގެ ހަމަހިމޭންކަމުގެ ވަގުތެވެ. ގަޑިން9ޖެހިއިރު އައިޝާ ޖޯލިފައްޗާއި ދިމާލަށް އަންނަތަން ފެނުނެވެ. އަޒީމް އިންތިޒާރުގައި ޖޯލިފަތި ކައިރީގައި ހުއްޓެވެ. އަދި ވަފާ އައުމުން ދެމީހުން އެކުގައި ގޮސް ޖޯލިފަތީގައި އިށީނެވެ. އެވަގުތު އާޒިމް ވާހަކަދައްކަން ފެށިއެވެ. ވަފާ ކަމެއް ސިއްރުކުރާހެން އެބަހީވޭ.\nވަފާ: އިސްޖަހާލައިގެން މަޑުމަޑުން އިނުމުން އަނެއްކާވެސް އަޒީމް ބުންޏެވެ.\nމިހެން ބުނުމުން ވަފާ ވަރަށް ދެރަވެފައި ލަދުން ހުރެ ވާހަކަ ދައްކަން ފެށިއެވެ. އަޒީމް އަހަރެން އެއްވެސްކަމެއް އަޒީމް އަކަށް ސިއްރު ކުރާކަށް ބޭނުމެއް ނޫން. އެކަމަކު މިވާހަކަ ދައްކަން ލަދުވެސް ގަނޭ… ނަމަވެސް އަޑު އަހާށެވެ. އަހަރެންނަށް މިކަންތައް ދިމާވިއިރު އަޒީމް ހުރީ ރާއްޖެއިން ބޭރުގައި ކިޔަވަންގޮސް. އެވޭތުވެ ދިޔަ ފަސް އަހަރު އަހަރެން މަންމަމެންގެ އެދުމުގެ މަތިން އޮފީހަކުން ވަޒީފާއެއް ހޯދިން.\nހަނީފް: އާނ. އެންމެ ފަހުން ބޮސް ގެ އޮފީހުގަދޯ.\nމިހެން ބުނެ އަހަރެން ހިނގައިގަތީމެވެ. އަހަރެން ވެރިމީހާގެ (ބޮސް ގެ) އޮފީހަށް ބަދަލުވުމުން އޮފީހުގެ ގިނަ ކުދިން އަހަރެންނާއި ހިތްހަމަ ނުޖެހޭކަން އަހަރެންނަށް އިހުސާސް ކުރެވެއެވެ. އެއީ ކުރިން އޮފީސް ކުދިންނަކީ އަހަރެންނާއި ވާހަކަ ދައްކާ ހީސަމާސާކޮށް ހަދާ ކުދިންނެވެ. ނަމަވެސް މިއަދު މި ބަދަލު އައީ ކީއްވެގެން ހެއްޔެވެ. އަހަރެން އޮފީސްތެރެއިން ފެނުމުން ހަމައެކަނި އަހަރެންނާއި ދިމާކުރަނީ ފިރިހެން ކުދިން އެކަންޏެއް ނޫނެވެ. އޮފީހުގެ އަންހެން ކުދިންވެސް ހަމަ މިގޮތެވެ.\nކުރިން ފަރީދާވެސް ވަރަށް ރަނގަޅެވެ. ނަމަވެސް ފަރީދާވެސް މިހާރު އަހަރެންނާއި ދުރުވެއްޖެކަމުގެ އިހްސާސް އަހަރެންނަށް ކުރެވެއެވެ. ސަބަބަކީ ކޮބައިކަން ވިސްނާ ވިސްނާވެސް އަހަރެންނަކަށް ނޭގެއެވެ. އެއްވެސް މުވައްޒަފަކު ސަބަބެއް އޮޅުން ފިލުވައެއް ނުދެއެވެ. އެމީހުންގެ ކަމަކީ އަހަރެންނާއި ފުރައްސާރަ ކުރުމާއި ދިމާކޮށް ބަލާމަތް ކުރުމެވެ. އަހަރެންގެ ވެރިމީހާއާއި އަހަރެންނާއި އަޅުވައިކިޔައިގެން ޒާތްޒާތުގެ ވާހަކަ ފެތުރުމެވެ.\nމިގޮތުން އެއްދުވަހެއްގެ ހެނދުނު އަހަރެން އޮފީހުގައި އުޅެނިކޮށް ވެރިމީހާ އަހަރެންނަށް ފޯން ކުރިއެވެ. އަދި އޭނާއަށް މިއަދު އޮފީހަށް ނާދެވޭނެކަމާއި ، ބައްދަލުވުމެއްގައި ރިސޯޓެއްގައި ހުރިކަމަށް ބުންޏެވެ. އަދި ދެވޭވަރުވާނީ މިރޭ9ޖަހާއިރުކަމާއި، އެގަޑިއަށް އޮފީހަށް އައިސް ދިނުމަށް އަހަރެންގެ ކައިރީ އެދުނެވެ. އަދި ކުރަންޖެހޭ މަސައްކަތްތައް ވަރަށް ގިނަކަމަށްވެސް ބުނެ ވެރިމީހާ ބުންޏެވެ.\nމިހެން ބުނުމުން އަހަރެން އޮފީހުގައި ކުރަން ހުރި މަސައްކަތްތައްކޮށް ނިންމާލުމަށްފަހު އަވަހަށް ގެއަށް ދިޔައީމެވެ. އަދި ގޭގައި ކުރަންހުރި މަސައްކަތްތައް ނިންމާލުމަށްފަހު މަންމަ ގާތު އަހަރެން މިރޭ އޮފީހަށް ދާންޖެހޭ ވާހަކަ ބުނީމެވެ. އަހަރެން މިހެން ބުނުމުން މަންމަ ވަރަށް ހައިރާންވިއެވެ. އެއީ އަހަރެންނަކީ އޮފީހަށް ވަނީއްސުރެވެސް އަދި އޭގެ ކުރިންވެސް ރޭގަނޑު މާބޮޑަށް ބޭރަށްގޮސް ހަދާ ކުއްޖަކަށް ނުވާތީއެވެ.\nމަންމަގެ ހައިރާންވުމާއެކު އަހަރެން ވަރަށް ގިނައިރު ވަންދެން މަންމަގާތު އޮފީހުގެ ވާހަކަތައް ދައްކަން އިނީމެވެ. އަދި އޮފީހުގެ ވެރިމީހާގެ ސެކެޓްރީއަކަށް ބަދަލުވުމާއެކު އޮފީހުގެ މުވައްޒަފުން ގުޅުން ވަރަށް ކުޑަކަމަށްވެސް ބުނީމެވެ. އަދި އޮފީހަށް ދާންވެސް މިހާރު ފޫހިވާކަމަށް ބުނީމެވެ. މިހެން ބުނުމުން މަންމަ ބުންޏެވެ.\nމަންމަ: ދަރިފުޅާ! އޮފީހަށް ދާންވާނެ.. ދަރިފުޅު ބޮސްގެ ސެކެޓްރީއަކަށްވީމަ މިއަދު މަންމަ ވަރަށް އުފާވޭ.. އަސްލު އޮފީސް އެހެން ކުދިންވެސް ހަސަދަވަނީ ތިކަމާހެން މަންމައަށް ހީވަނީ..\nވަފާ: މަންމާ! އަސްލު ބޮސް ވަރަށް ރަނގަޅު. ހަމަގައިމުވެސް އަހަރެންނަކަށް ގޯހެއް ނޫން.. ދެން ނޭގެ އެހެން ކުދިން އަހަރެން ދެކެ ރުޅި އަންނަންވީކަމެއް.\nމަންމަ: ދަރިފުޅާ! އަޅާ ނުލާ! މިހާރު އެއޮއްގެން 8 ޖެހީ. ދޭ ތައްޔާރުވެގެން އޮފީހަށް.\nމަންމަ މިހެން ބުނުމުން ވަފާ އަވަހަށް ތައްޔާރުވެގެން އޮފީހަށް ދިޔައެވެ. އޮފީހަށް ވަތްއިރު ވެރިމީހާ އޮފީހުގައި އުޅެއެވެ. އޭނަޔަށް އަހަރެން ފެނުމާއެކު އޭނަގެ އޮފީހަށް ވަނުމަށް އިޝާރަތް ކުރިއެވެ. އަދި ދަތުރުގެ މަޖާ ވާހަކަ ދައްކައި ވެސް ހެދިއެވެ. އަދި މި ދަތުރާއި ބެހޭގޮތުން ޔައުމިއްޔާއެއް ތައްޔާރުކުރުމަށް އެންގިއެވެ.\nއަހަރެން ޔައުމިއްޔާ ތައްޔާރުކުރުމުގެ މަސައްކަތައިގެން އަވަދި ނެތި އުޅެން ފަށައިފީމެވެ. އަހަރެން ކޮމްޕިއުޓަރ ކައިރީ ޔައުމިއްޔާ ލިޔަން އިންއިރު ބޮސް ވައްކަޅިން އަހަރެންނާއި ދިމާއަށް ބަލަމުންދާހެން ހީވެއެވެ. އެކަމަކުވެސް އެކަމަކާ މާބޮޑު ފަރުވާލެއް ނުބަހައްޓަމެވެ. އިރުކޮޅެއް ނުވެ ބޮސް ތެދުވެގެން އައިސް އަހަރެން ކައިރީ މަޑުކޮށްލިއެވެ. އަދި ބުންޏެވެ.\nވަފާ ވަރަށް މުރާއްޔެވެ. ކެރޭ ކުއްޖެއް ދޯއެވެ. މިހެން ބުނުމަށްފަހު ވަރަށް އަވަހަށް އެހެން ރިސޯޓަކަށް ދަންޖެހޭ ކަމަށާއި، އެ ދަތުރުގައި ވަފާވެސް ދާންވާނެކަމަށް ބުންޏެވެ. އަދި ކޮފީތައްޓެއް ހަދާލައިގެން އައުމަށް ބޮސް އަހަރެންނަށް އެންގިއެވެ.\nއަހަރެން ބޮސްގެ އެދުމުގެ މަތިން ކޮފީތައްޓެއް ހިފައިގެން އަތުވެއްޖައީމެވެ. އަދި ކޮފީތަށި ދިއްކޮށްލުމާއި އެކު އަހަރެންގެ އަތުގައި ބޮސް ހިފިއެވެ. އެވަގުތު އަހަރެންނަށް ސިހުން ލިބުނެވެ. އަދި ލަދުވެސް ގަތެވެ. އަދި އަތުން ދޫކޮށްލައި ދިނުމަށް އެދުމުން މިއީ އެއްވެސް މައްސަލައެއް ނޫންކަމަށާއި، މިހެން އުޅޭއިރު މިކަހަކަ ކަންކަން ހިނގާނެކަމަށް ބުންޏެވެ.\nއަހަރެން ވަރަށް ބިރުގަތެވެ. އަދި ދެން ގެއަށް ދިޔައަސް އޯކޭތޯ އެހުމުން ބޮސް އިންކާރުކުރިއެވެ. އަދި މިރޭ ކޮންމެހެންވެސް ހޭލާ އިނދެގެންވެސް ޔައުމިއްޔާ ނިންމަން ޖެހޭނެކަމަށާއި، އަދިވެސް އިތުރު މަސައްކަތްތައް ހުރިކަމަށް ބުންޏެވެ. އަދި މިރޭ ހޭލާއިނދެފައި މާދަމާ އޮފީހަށް ނަޔަސް އޯކޭކަމަށް ބުނެ މަސައްކަތައިގެން ކުރިއަށް ދިއުމަށް އެންގިއެވެ.\nއަހަރެން އަހަރެންގެ މަސައްކަތައިގެން ކުރިއަށް ދިޔައީމެވެ. އަހަރެންނަށް އެރޭ ކުރަން ހުރި މަސައްކަތްތައް ގިނަކަމުން ނިމޭނެ އިރެއް ބުނެދެންވެސް ނޭގުނެވެ. އަހަރެންނާއި މަސައްކަތް ހަވާލުކުރުމަށްފަހު ބޮސް ބޭރަށް ދިޔައެވެ.\nގަޑިން މެންދަމުން އަލިވެ3ޖަހައިފިއެވެ. އަހަރެން ނިދި ޖެހެން ފަށައިފިއެވެ. އިސާހިތަކު އަހަރެންނަށް ނިދިއްޖެއެވެ. މީހަކު އަހަރެންގެ ގައިގައި މީހޭ ހެން ހީވެގެން އަހަރެންނަށް ކުއްލިއަކަށް ސިއްސައިގެން ހޭލެވިއްޖެއެވެ. ހޭލެވުނުއިރު އޮފީސްތެރޭގަިއ އަލިކަމެއް ނެތެވެ. އެހާމެ އަނދިރިއެވެ. އަހަރެން ބިރުގަތެވެ. އަދި ދެތުވަން އުޅެން ފެށުމުން ބޮސް ނުތެދުވުމަށް އެންގިއެވެ.\nއަދި މީ މައްސަލައެއް ނޫންކަމަށާއި، މިހެން އުޅޭއިރު މިކަހަލަ ކަންތައްތައް ވާނެކަމަށް ބުންޏެވެ. އަދި އަހަރެން ތީ ގޯސްކަމެއްކަމަށްބުނެ ގަދަ ދައްކަންފެށުމުން ބޮސް އަހަރެން ގަދަކަމުން ހިފަހައްޓައި ބޮސް ބޭނުންވާ އެދުންތައް އެރޭ އަހަރެންގެ ކިބައިން ފުއްދިއެވެ. އަދި މިވާހަކަ އޮފީސް މީހެއްގެ ކައިރީ ނުބުނުމަށް ބުނެ ބޮސް އަހަރެންނަށް ބިރު ދެއްކިއެވެ. އަހަރެން ވަރަށް ދެރަވިއެވެ. އަދި ދުވަހަކުވެސް ދެން މިއޮފީހަށް ނާންނާނެކަމަށް ބުނެ ގެއަސް ދިޔައީމެވެ. އޭރު ގަޑިން ފަތިހު5ޖަހައިފިއެވެ. ވަރުބަލިވެފައި ހުރިވަރުން އެދުގައި އޮށޯވެލާއިރަށް ނިދިއްޖެއެވެ.\nއަހަރެން ހެނދުނު އޮފީހަށް ދަން ނުތެދުވެގެން މަންމަ ވަރަށް ކަންބޮޑުވިއެވެ. އަދި އަހަރެންނަށް ގޮވުމުން ރޭގަ ހޭލާ އޮފީހުގައި އުޅުނީ ކަމަށް ބުނުމުން މަންމަ އަޅައެއް ނުލައެވެ. އަހަރެންނަސް ހޭލެވުނީ ފޯނު ރިންގުވާ އަޑަށެވެ. ގުޅަނީ އޮފީހުންނެވެ. އަހަރެން ފޯނު ނެގުމާއިއެކު އޮފީހުން ފަރީދާ ވާހަކަ ދައްކަން ފެށިއެވެ.\nފަރީދާ: ވަފާ މިއަދު އޮފީހަށް ނާންނަނީތަ؟ ރޭގަ އޮފީހުގަ ހޭލާ އިންރެއަކީތަ؟\nވަފާ: (ދެރަވެފައި) ކިހިނެއް ފަރީދާއަށް އެނގުނީ..\nފަރީދާ: މަށަށްވެސް އެނގިދާނެތާ! ބޮސްގެ ކަންކަމަށް ފާރަލާ ކުދިންވެސް މިއޮފީހުގައި އުޅޭ ވިއްޔާ!\nވަފާ: (ރޮއިފައި) ފަރާދާ. ދެން އަހަރެން ތި އޮފީހަކަސް ނުދާނަން.\nފަރީދާ: އަނެއްކާ ކިހިނެއްވީ. ބޮސް ކަމެއް ކުރީތަ؟\nވަފާ: އާނ. އަހަރެން ބޭނުން މިވާހަކަތައް ފަރީދާއަށް ހިއްސާކުރަން..\nފަރީދާ: މަށަށް އެނގޭ އޭރުވެސް ބޮސްގެ ގޮތް. މަށަށްވެސް ބޮސްގެ ތި މަޅިން ސަލާމަތްވެވުނީ ހަމަ ކިރިޔާ. މަގޭ ރައްޓެއްސެއް ބޮސްގެ ވާހަކަތައް މަށާ ހިއްސާ ކޮއްފަ އޮތީމަ.\nވަފާ: ދެން ފަރީދާ ކީއްވެ ކުރިން ތިވާހަކަ މަކައިރީގަ ނުބުނީ.\nފަރީދާ: ބުނަން ނުކެރުނީ. ވަފާ ރުއި އައިސްފާނެތީވެ.\nވަފާ: ދެން އަޅާނުލާ..\nފަރީދާ: އަޅަ ނުލާ ހުންނާކަސް ނުވާނެ.. ހިނގާ މިމައްސަލަ ފުލުހުންނަށް ހުށަހަޅަން.\nވަފާ: ނޫން .. މަށެއް ނޫޅެން. ނޫސްތަކުގެ ފަލަ ސުރުހީތަކުގަ މަގޭ ނަން ލިޔަން.. މަށަކަށް ނުކެރޭނެ.\nމިހެން ބުނެ ފޯން ކަނޑާލީމެވެ.\nއެދުވަހުން ފެށިގެން އަހަރެން އޮފީހަށް ނުދާން ފެށުމުން މަންމަ ވަރަށް ސުވާލު ކުރިއެވެ. ނަމަވެސް އޮފީހަށް ދާން ފޫހިވާކަމަށާއި، އެހެން ވަޒީފާއަކަށް ނިކުންނާނެކަމަށްބުނެ މަންމަ ކައިރީ މިވާހަކަތައް ނުދައްކާ ކެތްކޮށްލައިގެން ހުންނަނީއެވެ. މަންމަ މިކަމާ އަހަރެން ދެކެ ވަރަށް ރުޅިއާދެއެވެ. ނަމަވެސް އަހަރެން ނަށް އަންނަ ބަދަލުތައް މަންމަ އަށް ފާހަގަކުރެވި ސުވާލު ގިނަވެއެވެ. އެދުވަހުން ފެށިގެން އަހަރެންނަކީ ބަސް މަދު މީހަކަށް ވިއެވެ. ދުނިޔެ މަތިން ފޫހިވަން ފެށިއެވެ. ބޭރަށް ދިއުން މަދުވިއެވެ. މިއީ އަހަރެންގެ މާޒީއެވެ.\nވަފާގެ ވާހަކަތައް އަޑު އަހާފައި އަޒީމް ކައިރިއަށް ވަރަށް ރުޅިއައެވެ. އަދި މިމައްސަލަ ޖައްސާނެކަމަށް ބުނެ ވަފާ ގޮވައިގެން ފުލުސް އޮފީހަށް ދިޔައެވެ. އަދި ފުލުހުންނަށް އެ ހަޤީޤަތް ކިޔައިދިނެވެ. ފުލުހުން މިމައްސަލަ ތަޙްޤީޤްކުރިއެެވެ. އަދި މިމައްސަލައިގައި ކުށްވެރިވާ ފަރާތް ފުލުހުންގެ ބެލުމުގެ ދަށަށް ގެންދެވުނެވެ.


Gaumee Shinpping Kunfuneege Amilla Boat Mudhalaai Eku Raajje Athuvejje - Vaguthu\nގައުމީ ޝިޕިންގ ކުންފުނީގެ އަމިއްލަ ބޯޓު، މުދަލާއެކު ރާއްޖެ އަތުވެއްޖެ\n4 ދުވަސް ކުރިން ( ނޮވެމްބަރު 23, 2021 )\nސަރުކާރުގެ ޝިޕިންގ ކުންފުނި، މޯލްޑިސް ސްޓޭޓް ޝިޕިންގެ ފުރަތަމަ އަމިއްލަ ބޯޓު، "އެމްއެސް ގަލޭނާ" ފުރަތަމަ ފަހަރަށް މުދަލާއެކު ރާއްޖެ އައިސްފިއެވެ.\nއެމްއެސްއެސްގެ "އެމްއެސް ގަލޭނާ" މިއަދު ހެނދުނު މާލޭ ކޮމާޝަލް ހާބަރަށް ބަނދަރުކުރުން ފާހަގަކުރުމަށް އެމްޕީއެލްގައި ވަނީ ޚާއްސަ ރަސްމިއްޔާތެއް ބާއްވާފައެވެ. މިރަސްމިއްޔާތުގައި މޯލްޑިވްސް ސްޓޭޓް ޝިޕިންގ، އެސްޓީއޯ، އެމްޕީއެލް އަދި ޓްރާންސްޕޯޓް އޮތޯރިޓީގެ އިސްވެރިން ބައިވެރިވެވަޑައިގަތެވެ.\nއެމްއެސްއެސް އިން ބުނެފައި ވަނީ އެކުންފުނީގެ އަމާޒަކީ މާލޭއާއި ކޮލޮމްބޯއާއި ދެމެދު ކޮންމެ 8 ދުވަހަކުން ދަތުރެއް ބޭއްވުންކަމަށެވެ. އެމްއެސްގެ ބޯޓަކީ 780 ކޮންޓެއިނާގެ ޖާގައާއި 60 ޓަނުގެ ކްރޭން އަދި 60 ފީފާ އުފުލޭވަރުގެ ބޮޑު ބޯޓެކެވެ.\nމިއަދު ބޭއްވި ރަސްމިއްޔާތުގައި އެމްއެސްއެސްގެ މެނޭޖިންގ ޑިރެކްޓަރ އަބްދުﷲ ސައީދު ދެއްކެވި ވާހަކަފުޅުގައި ވިދާޅުވީ މޯލްޑިވްސް ސްޓޭޓް ޝިޕިންގ ލައިނުގެ އަމާޒަކީ އެކުންފުނިން މިހާރު ބޭނުންކުރަމުން އަންނަ ޗާޓަރު ބޯޓުތައް އެއްކޮށް ދޫކޮށްލުންކަމަށެވެ. މިހާރު ގެނެސްފައިވާ އެމްއެސްއެސް ގަލެނާގެ އިތުރުންވެސް ބޯޓެއް ހޯދުމަށް އެކުންފުނިން ދަނީ މަސައްކަތް ކުރަމުންކަމަށް ސައީދު ވިދާޅުވިއެވެ.\nއައްޑު އާއި އެހެން ބަނދަރުތަކުގެ ފީތަކުގައި ތަފާތެއް ނޯންނާނެ - އެމްޕީއެލް


Ethah Baehge Furaana Salaamai Kohdhin Mi Drone Hedhi Team Ah Thaureef Oheny! - Vaguthu\nއެތައް ބައެއްގެ ފުރާނަ ސަލާމަތްކޮށްދިން މިޑުރޯންގެ ހެދި ޓީމަށް ތަޢުރީފު އޮހެނީ\nޑުރޯން ފުރަތަމަ މަޝްހޫރު ވެގެން އައީ ފޮޓޯ ނަގާ އުޅަދެއްގެ ގޮތުގައެވެ. އެހެންނަމަވެސް ފަހުން ޖާސޫސީ އުޅަދެއްގެ ގޮތުގައި ޑުރޯން ބޭނުން ކުރެވިގެން ދިއުމުގެ ސަބަބުން އެތައް ބައެއްގެ ނަފްރަތު ޑުރޯންއަށްވަނީ އަމާޒުވެފައެވެ. އެހެންނަމަވެސް ނޭޕާލްގެ މިޓީމްއިންވަނީ ކޮންމެކަމެއްގެވެސް ރަނގަޅު ގޮތް އޮންނާނެކަން ސާބިތުކޮށްދީފައެވެ.\nނޭޕާލުގައި ކިޔަވަމުން އަންނަ ދަރިވަރުންތަކެއް ފަރުމާކޮށްފައިވާ ޑުރޯންއަކީ ސިއްޙީ ކަންތައް ތަކަށް ބޭނުންވާ ސާމާނު އެއްތަނުން އަނެއްތަނަށް ފޯރުކޮށްދިނުމަށް ހަދާފައިވާ އުޅަދެކެވެ. މިގޮތުން މިހާތަނަށް ނޭޕާލްގެ ހިމާލިއަން ސަރަހައްދުގައި އެކަހެރިކޮށް އޮންނަ ޤައުމުތަކަށް މިއުޅަދު މެދުވެރިކޮށް ސިއްޙީ އެތައް އެހީއެއްވަނީ ފޯރުކޮށްދީފައެވެ.\nމީޑިޔާ ރިޕޯޓްތަށް ބުނާގޮތުން ހިމާލިޔާ ސަރަހައްދުގައި އުޅޭ ކޮންމެ 10،000 މީހަކަށް ހުންނަނީ އެންމެ ޑޮކްޓަރެކެވެ. އަދި ދަތުރު ފަތުރު ކުރުމުގެ ދަތި ކަމުގެ ސަބަބުން ޑޮކްޓަރުން ތިބި ކަމަކު، ސިއްޙީ ފަރުވާ ދިނުމަށް ބޭނުންވާ ސާމާނު ނެތުމުގެ ސަބަބުން އަހަރެއްގެ މައްޗަށް އެތައް ބަޔަކުދަނީ މަރުވަމުންނެވެ.\nއެހެނަމަވެސް މިފަދަ ޑުރޯންތަކުގެ އެހީގައި ސިއްޙީ ފަރުވާއަށް ބޭނުންވާ ސާމާނު އެކި ސަރަހައްދުތަކަށް ފޯރުކޮށް ދިނުމުގެ ނަތީޖާއެއްގެ ގޮތުން، ސިއްޙީ ފަރުވާ ނުލިބި މަރުވާ މީހުންގެ އަދަދު ވަރަށް ބޮޑަށް ދަށައް ދާކަމަށް ނޭޕާލުގެ ކަމާބެހޭ އިދާރާތަކުން ބުނެއެވެ.


gigi hadid ah libenee konkahala kuhjehkan haamakohfi – Iru\nޖީޖީ ހަދީދް އަށް ލިބެނީ ކޮންކަހަލަ ކުއްޖެއްކަން ހާމަކޮށްފި\nއަންނަ މަހު ވިހެއުމަށް ތައްޔާރުވަމުން އަންނަ ޖީޖީ ހަދީދް އޭނާއަށް ލިބެން އުޅޭ ދަރިފުޅަކީ އަންހެން ކުއްޖެއްކަން ހާމަކޮއްފިއެވެ.\n25 އަހަރުގެ ސުޕާމޮޑެލް ޖީޖީ އޭނާގެ މާބަނޑު ދުވަސްވަރުން ނަގާފައިވާ ފޮޓޯ ޝޫޓެއް އިންޓަގުރާމުގައި ހިއްސާ ކުރަމުން ބުނެފައިވަނީ އޭނާ ބޮޑުކުރަމުން މިދަނީ އޭންޖެލް އެއް ކަމަށެވެ. ޒައިން މާލިކު އަދި ޖީޖީ ހަދީދް އެމީހުންގެ ފުރަތަމަ ދަރިފުޅަށް މަރުޙަބާ ކިޔުމަށް ތައްޔާރުވަމުންދާ މަންޒަރުތަށްވެސް ދަނީ ސޯޝަލް މީޑިއާ މެދުވެރިކޮށް ފޭނުންނާއި ހިއްސާކުރަމުންނެވެ.\nޖީޖީ ހިއްސާކޮއްފައިވާ ފޮޓޯތަކުން މާބަނޑު ދުވަސްވަރުގައިވެސް އޭނާގެ ރީތިކަން އެގޮތުގައި ހިފަހައްޓާފައި ހުރީތީ އެއްބަޔަކު ތައުރީފުކުރަމުންދާއިރު އަނެއްބަޔަކު ވަނީ ލިބެންއުޅޭ ކުޑަ ދަރިފުޅަށް މަރުޙަބާވެސް ފޮނުވާފައެވެ.\nއެ މީހުންނަށް ލިބެން އުޅޭ ދަރިފުޅަށްޓަކައި ވަރަށްބޮޑަށް އުފާކުރާކަން ހާމަކުރަމުންދާއިރު ބައެއް ރިޕޯރޓުތަށް ބުނާގޮތުގައި ޖީޖީ ގެގައި އިދެގެން މިހާރު އެންމެ ގިނައިން ކޮއްއުޅޭ ކަމަކީވެސް ޕޭރެންޓިންގ ފޮތްތަށް ކިއުމެވެ. އަދި ބޭބީއަށް ނާސަރީ ތައްޔާރުކުރުމުގެ އިތުރުން އަބަދުވެސް ޔޮލާންޑާ ހަދީދް ކުރެން މާބަނޑު ދުވަސްވަރުގެ ވާހަކަތަށް އޮޅުން ފިލުވާ އެކަމާ ސުވާލުކޮށް ހަދާކަމަށްވެއެވެ.\nމިހާރު ޖީޖީ އާއި ޒައިން އަންނަމަހު އުފަންވާ ދަރިފުޅަށްޓަކައި ވާންޖެހޭ ހުރިހާ ތައްޔާރީއެއް ވެފައިވާ ކަމަށްވެސް މީޑިއާ ރިޕޯރޓުތަށް ބުނެއެވެ.


އެޑްމިން – Page 283 – Liyuntheringe Gulhun\nVisitors online  124:users  0guests  79bots  45The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n6 ޖުލައި 20121 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 5234\nއާދަމް ނަޞީރު އިބްރާހީމް މިއީ ސިލްސިލާގެ އެންމެ ފަހުބައެވެ. މި ބައިގައި ބަލައިލާނީ ކަރަޔަށް ކިޔޭ ތަފާތު ނަންމަށެވެ. ބައެއް ނަންނަން ކިޔަން މެދުވެރިވި ބައެއް ސަބަބަށެވެ. 1-\tނޫމަރާކަރާ މިއީ ފެހިކަން ގަދަ ރަޚްރަފީ ކުރެހުމެއް ހުންނަ ބާވަތެއްގެ ކަރައެކެވެ. ތޮށިގަނޑު ބޯވާނެއެވެ. ރަހަ އާދައިގެ ގޮތެކެވެ. ކަން އޮތް ގޮތް (1)\n6 ޖުލައި 2012ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 3136\nއާދަމް ނަސީމް އަބޫބަކުރު – ލ. މާވަށް\nމި ތާގައި ހުއްދަ ނޫން އެދުމަށް އެތާގައި ނަރަކަ ތައްޔާރޭ\nކިތާބުން ފެންނަނީ މި ގޮތަށް ހިތާމަ ޢަޛާބު ތަކުރާރޭ\nވެވޭ ޢަހުދާއި ވަޢުދު އުވައިލެވޭނަމަ ކަން މުޅިން އޮޅުވައި\nދެވޭ އިތުބާރު ނެތް ނަމަ ވާ ވެވޭނީ ގައިމު ޣައްދާރޭ\nއަގެއް ނެތް ކުޑަ މަދޮއްޓެއްވެސް ވަގަށް ނެގިނަމަ އިލޮއްޓެއްވެސް\nހަގެއް ނުތަފާތު ދޮއްޓެއް ވެސް އަގެން ނެތި ވާށި ބޭޒާރޭ\n6 ޖުލައި 20121 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5757\nމުޢާވިޔަތުގެފާނަކީ، އިސްލާމުންގެ ވެރިކަން ހިންގެވި އެންމެ ނަންހުރި އެއް ޚާންދާނު ކަމުގައިވާ ބަނޫއުމައްޔަތު ޚާންދާނުގެ ބާނީއެވެ. އިސްލާމީ ތާރީޚުގައި މި ޚާންދާނުގެ ވެރިކަމުގެ ޒަމާނަށް ދީފައިވާ ނަމަކީ، އުމަވީ ދައުރުގެ ވެރިކަމުގެ ޒަމާނެވެ. ޗައިނާ ދަތުރު: ބޫޓުގެ ސަބަބުން މުޅި ދަތުރަށް ފޯރުވި އަސަރު\n5 ޖުލައި 20125 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 9786\n2011 ވަނަ އަހަރު ޖެނުއަރީމަހުގެ ދުވަހެކެވެ. އެތަންމިތާނގައި ތެޅިތެޅިފައި ގެޔަށް އާދެވުނީ ހަވީރު6ޖެހިފަހުންނެވެ. މިރޭ ރާއްޖެއިން ބޭރަށް ފުރަން އޮތީ ހަމަޖެހިފައެވެ. އިރުކޮޅަކުން ފޮށިތަންމަތި ބަލައި ދެ “ކުއްޖަކު” އަތުވެއްޖެ އެވެ. ފޮށި ހަވާލުކޮށްފައި ގޭތެރެއަށް ވަދެވުނީ ގޭ ދޮރުން ބޭރުގައި ބޫޓު ބަހައްޓައިފައެވެ. 10:30 އަށް ހުޅުލެޔަށް ދިޔުމަށް ޓަކައި 1 ނަންބަރު ފާލަން ދޮށަށް ދާން ޖެހެ އެވެ.\nޙާޖަތްތެރީންނަށް ސަރުކާރުން އެހީތެރިކަން ފޯރުކޮށްދެއްވުން (1)\n5 ޖުލައި 2012ދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 5532\n(ނޯޓް: މިބައިގައި އަޅުގަނޑު ލިޔާނީ “ޙާޖަތްތެރީންނަށް” ސަރުކާރުން ދެއްވާ އެހީތެރިކަމާބެހޭ ބައެއް މަޢުލޫމާތެވެ.)\nދިވެހި ތާރިޚުގެ ފަތްފުށްތަކުން އެނގި ކަށަވަރުވާ ގޮތުގައި ހުޅަނގުގެ ބޭސްވެރިކަމުގެ ވިލަރެސް ދިވެހިރާއްޖެއަށް ފެންނަށް ފެށީ، އަލްއަމީރު މުޙައްމަދު އަމީނު ދޮށިމޭނާ ކިލެގެފާނު ދިވެހިސަރުކާރު ހިންގެވި ދުވަސްވަރުގަ އެވެ. އިބްރާހިމް ފާމުލަދޭރި ކިލެގެފާނަށްފަހު ބޮޑުވަޒީރުކަން ލިބިވަޑައިގަތީ ހ.ވެލާނާގޭ އަލްފާޟިލް އިބްރާހިމް ނާސިރު އަށެވެ. އެއީ ހުޅަނގުގެ ބޭސްވެރިކަން ދިވެހި ރާއްޖެއަށް އުފަން ވަމުން ދިޔަ ދުވަސްވަރުކަމުގައި ދެންނެވުމުގެ ފުރުސަތު އެބަ އޮތެވެ. ރަން އުޅާ\n4 ޖުލައި 2012ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 4773\nޙަސަން ނަޖުމީ(2 ޖުލައި 2012(ހޯމަ) ގުޅޭ)\nވަޅު އީދު ދުވަހު ހަވީރު ރަށު އޮފީހުގެ ފުރަގަހުގައި އޮންނަ ހުސް ބިމުގައި ވަރަށް މުހިންމު މަންޑި މެޗެއް ކުޅެވެމުން ދިޔައެވެ. އެމެޗް އެހާ ފޯރި ގަދަވީ އެ މެޗް ގައި ވާދަކުރަނީ މިރަށުގެ ޒުވާނުންގެ ޓީމަކާއި މަސްވެރި ކުދިންގެ ޓީމު ކަމަށްވާތީއެވެ. ޒުވާނުންގެ ޓީމުގެ ކެޕްޓަނަކީ އަހުމަދެވެ. މަސްވެރިކުދިންގެ ޓީމުގެ ކެޕްޓަނަކީ ހަސަނެވެ. ނުކުޅެދުންތެރިކަން ހުންނަ މީހުންގެ ދުވަސް\n2 ޖުލައި 20122 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nއާދެ! އިންސާނީ ދަރިފަސްކޮޅު އުފެދުނީއްސުރެންފެށިގެން ވެސް އެމީހުންގެތެރޭގައި ނުކުޅެދުންތެރިކަން ހުންނަ މީހުން އުޅެ އެވެ. މިއީ އިއްޔެއަކު އިހައްދުވަހަކު އަދި މިއަދަކު އެކަނި ހިނގާ ކަމެއް ނޫނެވެ. އިސްލާމްދީނުގައި ފަރުޟުކުރައްވާފައިވާ ޒަކާތަކީ ވެސް އެކަމާއި ގުޅިފައިވާ ކަމެކެވެ. ނުކުޅެދުންތެރިވުމަކީ (އެމީހަކު އަމިއްލަޔަށް) ކަމެއްކުރުމުގެ ކުޅަދާނަކަމެއް އެމީހެއްގެ ކިބައިގައި ނެތުމެވެ. ދިވެހިތާރީޚުން ނުފެންނަ ޞަފުޙާއެއް\n2 ޖުލައި 201211 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 4874\nހަވަރުތިނަދޫން މީހުން ބޭލުމާ ގުޅިގެން ބަނޑުފުރާނަ މުއްތިނުވުމުގެ ސަބަބުން ދުނިޔެ ދޫކުރެއްވި ފަރާތްތަކުގެ އެ ޙާލަތާއި އެ ކަންކަން ހިނގި ގޮތް ސީދާ އެ ދުވަސްވަރު ދެކިވަޑައިގެންފައިވާ އެ ފަރާތްތަކާއި ގާތް ބޭފުޅުންނަށް މި ލިޔުމުން ހިތްޕުޅަށް ދަތިފުޅު ވެދާނޭ އިޙުސާސްތަކެއް ކުރެއްވުމަކީ އެކަށީގެންވާ ކަމަކަށްތީ އެ ކަމަށް ވިސްނައިވަޑައިގަތުން އެދެވިގެންވެއެވެ. މި ލިޔުން ޓައިޕްކުރަމުން ދިޔައިރު ވެސް އެފަދަ ކަމެއް ދިމާވެފައިވެއެވެ. ރަން އުޅާ\n2 ޖުލައި 2012ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 4740\nޙަސަން ނަޖުމީމިރެޔަކީ އަހަރެންގެ އަލަތު ކާވެންޏަށް ރަން ކިޔާ ރެއެވެ. އަހަރެން ކިހާ އުފާވާން ޖެހޭނެ ހެއްޔެވެ؟ އިންނަން އުޅެނީ އެންމެ ކުޑައިރުން ފެށިގެން އެކީގައި ބަތްކަތްކާ ކުޅެން އުޅުނު ދެކުދީންގެ ތެރޭން ކުއްޖަކާ އެވެ. އެއީ އަޙުމަދެވެ. ރިސޯރޓެއްގައި މަސައްކަތް ކުރަން އުޅެފައި ރަށަށް އައީ މީގެ ތިން ހަފުތާ ކުރިންނެވެ.\nއަތް ގާޑިޔަލުގައި އޮފީހަށް\n30 ޖޫން 20121 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 9447\nއެ ދުވަސްވަރަކީ މާލޭގެ މަގުތައް މިހާރު މި އޮތް ގޮތަށް ހަދައިފައި އޮތް ދުވަސްވަރެއް ނޫނެވެ. ބޯކޮށް ވާރޭވެހިއްޖެއްޔާ ބައެއް މަގުމަގުގައި ކަކުލާ ހިސާބަށް ވެސް ފެންގަނޑު ހެދިފައި އޮވެއެވެ. ދުވަސްވަރަކީ ވަރަށް ވިއްސާރަ ދުވަސްވަރެކެވެ. އަޅުގަނޑު އެ ދުވަސްވަރު އުޅުނީ ސަރުކާރުގެ ކުޅިވަރާ ބެހޭ އޮފީހުގައެވެ. އެއީ އަށްޑިހައިގެ އަހަރުތަކުގެ ފަހު ކޮޅެވެ.


SunOnline: Dhemafiringe fahu bass ivunu meehaage vaahaka, fahuvaguthu dhekee hajjah dhaa vaahaka!\nމ. ލައިޓް ސިގްނަލް ގޭގެއިން މަރުވެފައި ތިބި ދެމަފިރިން ފެނުން: ވިލުފުއްޓަށް ނިސްބަތްވާ އެ ދެ މީހުންގެ ތެރެއިން އަންހެން މީހާގެ އުމުރަކީ 40 އަހަރެ. އަދި ފިރިހެން މީހާގެ އުމުރަކީ 50 އަހަރު --- ސަން ފޮޓޯ/ މުހައްމަދު އަފްރާހް\nދެމަފިރިންގެ ފަހުބަސް އިވުނު މީހާގެ ވާހަކަ، ފަހުވަގުތު ދެއްކީ ހައްޖުގެ ވާހަކަ!\nދެމަފިރިންގެ ކަށު ނަމާދު މެންދުރު ނަމާދަށްފަހު\nހައްޖަށް ދިއުމަށް އޮތީ ފައިސާ ދައްކާފަ\nދެމަފިރިންގެ ހަށިގަނޑުގެ ބޭރުފުށުން ގެއްލުމެއް ފެންނާކަށްނެތް\n1 އަހަރު5މަސް ކުރިން - 09 ޖެނުއަރީ 2017 4\nމ. ލައިޓް ސިގްނަލް ގޭގައި މަރުވެފައި ތިއްބައި ފެނުނު ދެމަފިރިންކަމަށްވާ ތ. ވިލުފުށީ، ގާސިމް ޝާހިދު، 47، އަދި ރަޒީނާ އިބްރާހިމް، 42، އަކީ ލޯބިން ދިރިއުޅުނު ދެމަފިރިންނެވެ. އާއިލާއާއި އެ ދެމަފިރިން ދައްނަ އެހެން މީހުންގެ ފަރާތުން ވެސް މައުލޫމާތު ލިބޭ ގޮތުން އެއީ އަހުލާގް ރަނގަޅު ދީނަށް ލޯބިކުރާ ދެމަފިރިންނެވެ. އެ ދެމަފިރިން ކުއްލި ގޮތަކަށް މަރުވެފައި ވަނީ ހައްޖަށް ދިއުމަށް ހައްޖު ކޯޕަރޭޝަންއަށް ފައިސާ ވެސް ދައްކާފައިވަނިކޮށެވެ.\nރަޒީނާ އާއި އެއްބަނޑު އެއްބަފާ ބޭބެ ސުލައިމާން ހަބީބް، ބުނި ގޮތުގައި އެދެމަފިރިން ނިޔާވި ރޭ 10:30ގައި ރަޒީނާ އޭނާއަށް ގުޅި އެވެ. ގުޅައި މުޅިންހެން ދެއްކީ މި އަހަރު ހައްޖަށް ދިއުމަށް 70 ޕަސެންޓް ފައިސާ ދައްކާފައިވާ އިރު އޭގެ ބާކީ އިއްޔެގައި ދައްކައި ހުރިހާ ކަމެއް ހަމަޖައްސާނެ ކަމުގެ ވާހަކަ ކަމަށެވެ.\n"ހައްޖަށް ދާން އުޅުނީ އަޅުގަނޑާއި ނިޔާވި ދެމަފިރިންނާއި ނިޔާވި ފިރިހެން މީހާގެ ކޮއްކޮއާއި ހަތަރު މީހުން، އެކަން ހަމަޖައްސާ ވާހަކަ ދެއްކީ،" ބެލެވޭ ގޮތުން ރަޒީނާގެ ފަހު ފޯންކޯލުން ދެއްކި ވާހަކަ ހިއްސާ ކުރަމުން ބޭބެ ބުންޏެވެ.\nއެފޯނު ކޯލަށް ފަހު ރަޒީނާގެ ހަބަރެއް ނުވާ ކަމަށް ހަބީބް ބުންޏެވެ. އިއްޔެ ހަބީބުއަށް ދެން ފޯން ކުރީ އެގޭގައި ދިރިއުޅޭ ހަބީބުމެންގެ ކޮއްކޮއެވެ. ފޯނު ކުރުމަށް ފަހު ބުނީ އެދެމަފިރިން ހޭނުލާ ކަމަށެވެ.\n"އަޅުގަނޑު ބުނިން އެމީހުން ނިދާފައި ކަމަށް ނުބަލާށޭ، އެމީހުންނަކީ ބަރާބަރަށް ފަތިސް ނަމާދު ކުރާބައެއް، އެކަކު ވެސް ހަބަރުނުވުން އެއީ މައްސަލައެކޭ އެހެންވެ ވަދެ ބަލާށޭ އަޅުގަނޑު ބުނީ،" ހަބީބް ބުންޏެވެ.\nހަބީބުގެ ކޮއްކޮ މެދުވެރިކޮށް ތަޅުދަނޑިން ކޮޓަރި ހުޅުވައި ބެލި އިރު އެދެމަފިރިންގެ ހަރަކާތެއްނެތެވެ. އެއީ އެއާއިލާއަށް އެދެމަފިރިން މަރުވިކަން އެނގުނު ގޮތެވެ.\nހަބީބު ބުނި ގޮތުގައި އިތުރަށް ހަދާ ޓެސްޓްތައް ހަދާ ނުނިމެނީސް އެ މަރުގެ ހަގީގަތް ބުނަން ނޭނގެ އެވެ. އެދެމަފިރުންގެ އެއްވެސް ސިއްހީ މައްސަލައެއް އުޅޭކަށް މިހާތަނަށް އެނގިފައިނުވާ ކަމަށް އޭނާ ބުންޏެވެ.\nއެކަންތައް ތަހުގީގު ކުރާ ފުލުހުންގެ އިސް އޮފިޝަލަކު ސަން އަށް ވިދާޅުވީ އެދެމަފިރިންގެ ހަށިގަނޑުގެ ބޭރު ފުށުން އެއްވެސް ގެއްލުމެއް ފެންނަން ނެތް ކަމަށާއި އެ ދެމަފިރިން ތިބި ކޮޓަރިއަށް ބަޔަކު ގަދަކަމުން ވަދެފައިވާކަން ވެސް ފާހަގަވެފައި ނުވާ ކަމަށެވެ.\n"މިހާތަނަށް ބެލިބެލުމުން އެދެމަފިރިންތިބި ކޮޓަރިއަށް ބަޔަކު ގަދަކަމުން ވަދެފައި އިން ކަމަށް ވެސް ފާހަގައެއް ނުވޭ،" އޮފިޝަލް ވިދާޅުވި އެވެ.\nފުލުހުންގެ މީޑިއާ އޮފިޝަލް ވިދާޅުވީ، މަރުވި ދެމަފިރިންގެ ހަށިގަނޑު މިވަގުތު އޮތީ އިތުރު ތަހުގީގު ކުރުމަށް ޓަކައި މޯޗަރީގައި ކަމަށާއި ތަހުގީގާ ގުޅޭ ރަސްމީ ބަހެއް މިވަގުތު ދެވެން ނެތް ކަމަށެވެ.\nމިއަދު މެންދުރު ނަމާދަށްފަހު އެދެމަފިރިން ވަޅުލަން ވަނީ ނިންމާފައެވެ. ކަށުކަމާކެމީގެ ކަންކަން އޮތީ އާސަހަރާ މިސްކިތުގައެވެ.\nއައިޖީއެމްއެޗްގެ އިންފޮމޭޝަން އޮފިސަރު އަހުމަދު މައުސޫމް ވިދާޅުވީ ފުލުހުން ތަހުގީގު ކުރަމުންދާ މައްސަލައަކަށް ވާތީ ވަކިއެއްޗެއް ބުނަން ބޭނުންނުވާ ކަމަށެވެ.\nމަރުވި އިރު އެދެމަފިރިންގެ ގްރޭޑް އެކެއްގައި އުޅޭ އަންހެން ކުއްޖަކާއި ގްރޭޑް 10 ނިމިފައި ތިބި ދެ ފިރިހެން ކުދިން ތިއްބެވެ. ދޮށީ ފިރިހެން ދަރިފުޅު އުޅެނީ އައިލެންޑް އޭވިއޭޝަންގަ އެވެ. އެކުދިންގެ ކަންކަން އެއާއިލާއިން ދަނީ ބަލަހައްޓަމުންނެވެ.\nމަރުގެ މައްސަލަތައް ތ. ވިލުފުށި\nޖޭޕީގެ ހުދުމުހުތާރު ނިންމުމާ އެކު ކޯލީޝަން ރަތަށް! 13 ގަޑި 54 މިނެޓް ކުރިން\nބާއިސް ޗެމްޕިއަނަކަށް ހަދައިދިނީ އިންމަ! 13 ގަޑި 27 މިނެޓް ކުރިން


America Aai China Aa Dhemedhu Iguthisaadhee Hanguraama Eh Feshijje - Vaguthu\nދުނިޔޭގެ އެންމެ ބޮޑު ދެ އިޤުތިޞާދު ކަމުގައިވާ އެމެރިކާ އާއި ޗައިނާގެ މެދުގައި އިގުތިސާދީ ހަނގުރާމައެއް ފެށިއްޖެއެވެ. މި ހަނގުރާމަ ފެށިފައިވަނީ، އެމެރިކާ އިން ޗައިނާގެ އިމްޕޯޓުތަކަށް ޑިއުޓީ ނަގަން ފެށުމުން، ބަދަލުގައި ޗައިނާއިންވެސް އެމެރިކާގެ އިމްޕޯޓުތަކަށް ޓެރިފް އެއް ކަނޑައެޅުމުންނެވެ.\nބައިނަލްއަގުވާމީ ރިޕޯޓުތައް ބުނާގޮތުގައި، އެމެރިކާ ކުންފުނިތަކުން، ޗައިނާއިން އެޤައުމަށް އިމްޕޯޓުކުރާ 34 ބިލިޔަން ޑޮލަރުގެ އަގުހުރި މުދަލުން އިމްޕޯޓު ޑިއުޓީއެއް ނެގުމަށްވަނީ ނިންމާފައެވެ. ހަމައެހެންމެ، އޭގެ ވަގުތުކޮޅެއް ފަހުން، ރައްދުގައި ޗައިނާއިން ވަނީ ފިޔަވަޅު އަޅާފައެވެ. އަދި، އެކަން ކޮށްފައިވާކަމަށް ޗައިނާގެ ފޮރިން މިނިސްޓަރު، ނޫސްވެރިންނަށް ކަށަވަރުކޮށްދެއްވާފައިވެސްވެއެވެ.\nބަލްގޭރިޔާގެ ވެރި ރަށް ސޯފިޔާގައި ހުންނަވައިގެން ޗައިނާގެ ފޮރިން މިނިސްޓަރު، ލީ ކޭކިއަންގ ވިދާޅުވެފައިވަނީ މިފަދަ އިގުތިސާދީ ދެބަސްވުމެއްގައި އެއްވެސް ފަރާތަކަށް ފައިދާއެއް ނުވާނެކަމަށެވެ. ހަމައެހެންމެ، އެމެރިކާ އިން މި ފިޔަވަޅު އަޅަން އިއުލާން ކުރި ހިސާބުން، ޗައިނާއިންވެސް ވަނީ ރައްދު ފިޔަވަޅު އަޅާނެކަމަށް ވިދާޅުވެފައެވެ. މީގެއިތުރުންވެސް، އެޤައުމުގެ ފޮރިން މިނިސްޓްރީން ވިދާޅުވެފައިވަނީ އެމެރިކާ އިން ވަނީ ބައިނަލްއަގުވާމީ ވިޔަފާރީގެ އުސޫލުތަކާ ހިލާފުވެފައިކަމަށާއި ދުނިޔޭގެ އެންމެ ބޮޑު އިގުތިސާދީ ހަނގުރާމައެއް ފެށި ގައުމަކީ އެމެރިކާ ކަމަށެވެ.\nމައުލޫމާތު ލިބިފައިވާ ގޮތުގައި ޗައިނާ އަށް އެމެރިކާ އިން އިމްޕޯޓުކުރާ މުދަލުގެ ޓެރިފް 25 އިންސައްތަ ބޮޑުކޮށްފައެވެ. ޓެރިފް ބޮޑުކޮށްފައިވާ މުދަލުގެ ތެރޭގައި ކަރަންޓުން ދުއްވާ ކާރާއި، އިއްސާއި ސޯއީ ބީންސް ހިމެނެއެވެ.\nމިކަމާ ގުޅިގެން ޗައިނާގެ ނޫސް އެޖެންސީ އެއްކަމަށްވާ "ޒިންހުއާ" އިން، އެމެރިކާ ސިފަކޮށްފައިވަނީ އިގުތިސާދީ ގޮތުން ގަނާ (ބުލީ) ކުރާ ފަރާތެއްގެ ގޮތުގައެވެ.\nއެމެރިކާ އާ ދެކޮޅަށް ޗައިނާ އިން ރައްދުގައި ވަރުގަދަ ފިޔަވަޅެއް އަޅާފައިވާއިރު، ރަޝިޔާ އިންވެސް ވަނީ ޗައިނާއާ އެއްބައިވެ، އެމެރިކާ އާ ދެކޮޅަށް ވަރުގަދަ ފިޔަވަޅެއް އަޅާފައެވެ. އެގޮތުން، ރަޝިޔާ އަށް އެމެރިކާއިން އެކްސްޕޯޓް ކުރާ މުދަލުން، 25 އިންސައްތަ އާއި 40 އިންސައްތައާ ދެމެދުގެ އަދަދަކަށް އިމްޕޯޓް ޑިއުޓީ ނެގުމަށް ނިންމާފައިވާކަމަށް އިއްޔެ، އެޤައުމުގެ ބޮޑުވަޒީރު ވަނީ ވިދާޅުވެފައެވެ.\nރަޝިޔާގެ ބޮޑުވަޒީރު ވިދާޅުވެފައިވަނީ އެފިޔަވަޅަކީ، އެމެރިކާގެ ޓެރިފް ތަކާ ގުޅިގެން ރަޝިޔާގެ ކުންފުނިތަކަށް ލިބުނު ގެއްލުމުގެ ބަދަލެއްގެ ގޮތުން ކޮށްފައިވާ ކަމެއް ކަމުގައެވެ.\nއިމްޕޯޓު ޑިއުޓީ އާއި ޓެރިފް ނަގާކަމުގައިވާނަމަ، އެ މުދާތަކުގެ އަގު ބޮޑުވާނެއެވެ. މިކަމުގެ ސަބަބުން، ގިނަ ކަސްޓަމަރުން އެތަކެތި ގަތުމުގެ ބަދަލުގައި، ބާޒާރުން ލިބެން ހުންނަ އެފަދަ އެހެން ތަކެތި ގަންނާނެއެވެ.\nކުރިއަށް އޮތް 15 އަހަރު ތެރޭގައި ރަޝިއާގެ ގިނަ ބަޔަކު އިސްލާމް ވާނެ\nޖުލައި 7, 2018 13:49\nހެއްހެއްހެއް. މުސްކުޅިބެ ހީކުރަނީ ދެން އެވަރު ބަޔަކު ނެތްކަމަށް. އަދި ޔޫރަޕްގެ ގައުމުތަކުން ވެސް ފިޔަވަޅު އަޅާނެ އެހެންކަމުން އިގްތިޞާދީ ގޮތުން އެމެރިކާ އެކަނިވެރިވެ އެކަހެރިވެގެންދާނެ.\nމިފަހަރު އެމެރިކާގެ ސޯޓް ބޭލިގެން ބެއްޔާފައިބާނީ.


Firumaaladheyshey, Episode 51\n12 އޮކްޓޯބަރ 2018 1 ކޮމެންޓް\nއޮއްސުނުއިރާއިއެކު ފަތުރާލި އަނދިރިކަމުގައި ކާއިނާތުގެ ކުލަތައް ގެއްލި، ފަރުދާވެއްޖެއެވެ. ހަނދުގެ އަލިކަން ލިބޭނެވަގުތެއްގެ އިންތިޒާރުގައި އެތައް ގަޑީރެއް ބޭކާރުކުރަންވީހެއްޔެވެ؟ އުޑުމަތީގައި ވިލާތައް ދަތުރުކުރާގޮތުން، އަލިކަމަކަށް ކުރެވޭ އުއްމީދުގައި ކުލައެއް ނުޖެހުމަކީވެސް، މިރޭ އެކަށީގެންވާ ކަމެކެވެ. ވިއްސާރަ ވިލާތަކުން ހިތްތައް ބިރުގަންނަވާލަންއުޅޭހެންވެސް ހީވެއެވެ. ކޮލަމްބޯގެ އުދަރެސް ބައްދާލައިފިއެވެ. ދެންމެ ދެންމެ ކެރިގަނޑު އޮއްސާލަފާނެހެން ހީވެއެވެ. ފޭސްބުކް ރީފްރެޝްކޮށްކޮށް ސަވާނާގެ އިނގިލި އައްސިވެއްޖެއެވެ. އުއްމީދުކުރި ކޮމެންޓް އަދިވެސް ނުލިބެއެވެ. ނުވަތަ އެމީހަކު އަދިވެސް އޮންލައިން ނުވެއެވެ. ޗެކްކުރަމުންދިޔަ އެއްވެސް ނަންބަރަކުން މެސެޖެއް ނުވަތަ ކޯލެއްވެސް ނުލިބެއެވެ. މިއީ ސަވާނާ ހީކުރިވަރަށްވުރެން މާބޮޑު ހިތްހަމަނުޖެހުމެކެވެ. ރުޅިގަދަވެ، ބޮލުން ހޫނުއަރަންފެށުމުން ސަވާނާ ގުޅާލީ އެކުވެރިއަކަށެވެ. އާންމުކޮށް އެކުގައި ކްލަބަށްދާ ފިރިހެންކުއްޖެކެވެ. ގަޑިހަމަޖެއްސުމަށްފަހު އެވަނީ ކޮޓަރިއަށެވެ.\n"އަހަރެންގެވެސް އޮންނަނީ ހިތެއް.. މިހިތައްވެސް ތަދުވާނެ.. ވަރަށް ވޭންއަޅާ!" އީތަންގެ މޫނަށް ބަލައިލާފައި މާޔާ ބުނެލިއެވެ.\n"ވަރަށް ވަގުތު އެބައޮތް މިރޭ.. ޕްރިންސެސްގެ ތިހިތައް ފިނިކަމެއް ދީފައިނޫނީ އަހަރެން މިރޭ ގެއަށްނުދާނަން.. އެކަމަކު އޭގެ ކުރިން އެބަޖެހޭ ކަމެއްކޮށްދޭން" މާޔާގެ އެހީތެރިކަމަށްއެދި ހުށަހަޅާފަދަގޮތަކަށް އީތަން ބުނެލިއެވެ. ދިލަނަގަމުންދިޔަ ދެލޮލުގެ އެސްފިޔަތައް ދުރުކޮށްލާފައި މާޔާ ބަލައިލިއެވެ. ދެބުމަ މައްޗަށް ހިއްލާލާފައި އެދުނީ އީތަންގެ ބޭނުން، ބުނެދިނުމަށެވެ.\n"ވަރަށް ބަނޑުހައި.. ކާއެއްޗެއް ލިބިދާނެތަ؟" ވަރަށް ލަދުން ބުނެލާފަދަ ގޮތަކަށް އީތަން ބުންޏެވެ. ފުންނޭވާއެއް ދޫކޮށްލަމުން، އީތަންގެ އަތުގެތެރެއިން މާޔާ ދުރައްޖެހިލާފައި ނުހަނު ފަސޭހައިން އެނދުން ތެދުވިއެވެ. ހަގީގަތުގައި އީތަން ބަނޑުހައިވީއެއް ނޫނެވެ. އެނދުން މާޔާ ނެގޭނެ މޮޅު އުކުޅެއް ބޭނުންކުރީއެވެ.\n"ހިނގާ ދާން.. މަންމަވެސް އެދިޔައީ ކާން.." ވަރަށް މަޑުން މާޔާ ބުނެލިއެވެ.\n"ޕްރިންސެސްވެސް ވާނެ ކާން.. އެންމެންއެކީގައި ކައިގެން، ޕްރިންސެސް ފެންވަރާލައިގެން ނަމާދުކޮށްގެން ހިނގާ ޓެރަސްއަށް.. އެއީ އަހަރުމެންގެ ލޯބީގެ މަންޒިލް.. ވަރަށް ގިނަ ވާހަކަތަކަށް އެތަނުގައި ހުރި ގަސްތަކާއި އެގަސްތަކުގައި ފޮޅިފައިވާ މާތައް ހެކިވާނެ.. އެއީ އަހަރުމެންގެ ވަރަށް ޚާއްޞަތަނެއް.. އަހަރެން ބޭނުމީ އެގޮތް.. އޯކޭތަ؟" ކޮޓަރިއަށް ވަންނަމުން ސައިލެންޓްކޮށްލި ފޯނު، ރިންގް އޮން ކޮށްލިއެވެ. އީތަން ބޭނުންވާ ގޮތް ބުނެލުމުން މާޔާވެސް ލުއި ހިނިތުންވުމެއް ހަދިޔާކޮށްލިއެވެ. މާގިނަ ވާހަކައެއް ނުދައްކައެވެ.\nހަމައެވަގުތު އީތަންއަށް ވަޓްސްއެޕް މެސެޖްއެއްލިބުނެވެ. ޖީބަށްލީ ފޯނު ނެގިއެވެ. މާޔާގެ މޫޑް ކުއްލިޔަކަށް ބަދަލުވެ، ފެންކަޅިވެއްޖެއެވެ. އިސްޖަހައިލަމުން އެކޮޓަރީން މާޔާ ނިކުތީ، އީތަން ފޯނަށް ބަލަހައްޓައިގެން ހުއްޓައެވެ.\nއީތަން އާދޭތޯ މަޑުކޮށްފިއެވެ. ކާންހެދިފަހުން ކިތަންމެ އިރެކެވެ. އިޝާނަމާދުން ފައިބައިގެން ކެއުމަށް އާދަވެފައިވާ އިސްމާއިލް މިރޭ ބަނޑުހައިވެސް ނުވާ ފަދައެވެ. ޓީވީ ޚަބަރުތައްވެސް ނިމިއްޖެއެވެ. އެކަމަކުވެސް އެއިންނަނީ ޓީވީ ކުރިމަތީގައެވެ.\n"ކިތަންމެ ފަހަރަކު ގުޅައިފިން ފޯނެއް ނުނަގާ.. ދެން އަހަރުމެން ކާން ހިނގާ!" ފިރިމީހާގެ އަތުގައި ހިފާލާފައި ރާނިޔާ ބުނެލިއެވެ. އިތުރު ބަހަނާއެއްނުދައްކައި އިންމަވެސް ތެދުވެއްޖެއެވެ. ސުފުރާމަތީގައި މާގިނަ ވާހަކަތަކެއް ނުދެއްކިޔަސް، ކާއެއްޗެހީގެ ރަހަތަކާއި، އަލަށް ކައްކަން ގެނައި، މެއިޑްގެ ކެއްކުމުގެ ހުނަރާއި މެދުގައި ދެމަފިރިން ވާހަކަދެއްކިއެވެ. ރަގަޅުކުރާންހުރި ކަންކަން ރަގަޅުކުރުވާނެކަމަށް ރާނިޔާ ބުންޏެވެ.\nމާޔާއަށް ވީގޮތެއް ނޭގޭތީ ޒިޔާން ކިތަންމެ ފަހަރަކު ގުޅައިފިއެވެ. އިރުއޮއްސުމުގެކުރީން ތަކުރާރުކޮށް ގުޅިއިރުވެސް ރިންގުވެއެވެ. ނަމަވެސް މިހާރު ބުނަނީ ފޯނު ނިވިފައިވާ ކަމަށެވެ. މާޔާއާއިބެހޭގޮތުން އޮފީހުގެ އެހެން މުވައްޒަފެއްކުރެން އަހާކަށްވެސް ނުކެރޭނެއެވެ. މާޔާއަކީ އެހެންމީހުންނާއި އޭނާގެ އަމިއްލަ ދިރިއުޅުން މާބޮޑަށް ހިއްސާކުރާ ކުއްޖެއްނޫންކަން ޒިޔާންއަށްވެސް އިނގެއެވެ. މިއަދު ޒިޔާން ގާތުގައި އިނދެފައި މާޔާ ދިޔައި ވަރަށްބޮޑު ނުތަނަވަސްކަމެއް ކުރިމަތިވެގެންކަން އޭނާއަށްވެސް ޔަގީންކުރެވޭތީ ސިކުނޑިއަށް ތުރާ ވަނީއެވެ.\nގޭގައި ރަގަޅު ކާއެއްޗެއް ނެތުމުން، ވިސްނާލުމަށްފަހު މާޔާ ތައްޔާރުވީ މަސްބަތްކޮޅަކާއި ރިހާކުރާއި ކާން ތައްޔާރުކުރުމަށެވެ. ބަދިގެއާއި ހަމައަށް އީތަން އައުމަށް ވަގުތުނަގާނެކަން މިވަގުތު މާޔާއަށް އިނގެއެވެ. ވަރަށް ހިތްހަމަނުޖެހިފައިވެސް މަސްކޮޅެއް ނަގައިގެން ފެނަށް ލައިގެން އައިސްކަން ނުކެނޑެނީސް އެ މަސްކޮޅު ކޮށަށް މާޔާ އުޅޭގޮތް ބަލަން ހައްވާފުޅު އެއިންނަނީ ބޮލަށް އުނދަގޫވެފައެވެ.\n"ދަރިފުޅަކީ ބަދިގޭގެ ކަންކަންކުރާން ނޭގޭ ކުއްޖެއްތަ؟ މަންމަ ހަމަ އަންތަރީސްވެއްޖެ މަންމަގެ ދޮންކަނބުލޮ ތިއުޅޭ ގޮތަކުން.. ދަރިފުޅުގެ އަތް ކަނޑައިގެން ހިނގައިދާނެ.. ހަނޑޫކޮޅު ދޮވެފައި ފިޔާކޮޅާއި އެއްޗެހި ތައްޔާރުކުރަންވާއިރަށް މަސްކޮޅު ކޮށޭވަރުވާނެ.. އިހަށް ފެނަން ލާފައި ބާއްވާލާ" ހައްވާފުޅު ބުނެލިއެވެ.\n"އަތް ކެނޑުނީމައި އިނގޭނެ.. އޭރުން ލޭވެސް އަންނާނެ.. އައުޗް!" ސިންކުތެރެއަށް ވަޅިއެއްލާލުމަށްފަހު މާޔާގެ އިނގިލި ދިއްކޮށްލީ އިސްކުރާއި ދިމާއަށެވެ. ދަރިފުޅާއޭ.. ގޮވާލާފައި ހައްވާފުޅު އައީ މާޔާއަށް އެހީވުމަށެވެ. އިނގިލިން އިސްކުރުގެ ފެނާއި އެކުވެގެން އޮހޮރެމުންދިޔަ ލޭތައް ހައްވާފުޅަށްފެނުނީ ބިރުވެރިކަމެއްގެ ގޮތުގައެވެ. އޭރުވެސް އީތަން އެތަނަށް ނާދެއެވެ. ތަންކޮޅެއް ބާރަށް އީތަންއަށް ގޮވައިލާން ޖެހުނުސަބަބަކީވެސް އެއީއެވެ. ނަމަވެސް އީތަން ހުރީ އަޑުއިވޭ ހިސާބެއްގައިކަމަށްނުވާތީ، އެއަޑު ނީވުނީއެވެ.\nއީތަންގެ ދެލޯ ބޮޑުވެ، އިންތިހާއަށް ރުޅި އައިއްސައި ހުރެ، މަސައްކަތް އެކުރަނީ ސަވާނާއަށް ގުޅޭތޯއެވެ. ނަމަވެސް ފޯނެއް ނުނެގިއެވެ. ކުޑަވަގުތުކޮޅެއްގައި އެތައް މެސެޖްއެއް ކޮށްފިއެވެ. ޖަވާބު ނުދިނަސް، އެމެސެޖްތައް އޭނާ އެބަ ބަލައެވެ. ފޯނަން ލިބުނު ވީޑިއޯ ބަލަން، އީތަން ބޭނުމެއް ނޫނެވެ. ފުރަތަމަ، ޕްލޭކޮށްލުމާއެކު، ސަވާނާ އެފޮނުވި ވީޑިއޯއަކީ ކޯންޗެއްކަން އިނގޭވަރުގެ މަންޒަރެއް ފެނިއްޖެއެވެ. އިނގިލިތަކަށް ބާރުލާފައި އަތުގެތެރޭގައި ފޯނު ފުނޑުކޮށްލާން އީތަން ބޭނުންވިއެވެ. ނަމަވެސް އެކަމެއްވެސް ނުވިއެވެ. ބެލްކެނީގައި ހުރުމުން، ދުނިޔޭގެ ސާފުވައި ލިބެއެވެ. ނަމަވެސް މަގުމަތީގައި ދުއްވާ ވެހިކަލްތަކުގެ އަޑުން، އިތުރަށް ބޮލަށް އުނދަގޫވެއްޖެއެވެ. ފޯނުން އަނެއް އަތުގައި ތަޅައިލާން ހުރެފައި، ކުއްލިޔަކަށް އީތަންއަށް ހުއްޓުން އެރިއެވެ. ހިތައް އެރިއެއްޗަކުންނެވެ. ނިކަން ހަލުވިކޮށް މަސައްކަތްފެށީ މާޔާއާއި ހަމައަށް އާދެވޭތޯއެވެ.\n"މިރޭ އިރުއޮއްސުނުއިރު މަށަށް ނަވީން ގުޅި.." ކައިނިމިގެން ގޮނޑިން ތެދުވަމުން އިންމަ ބުނެލިއެވެ. އޭރު ރާނިޔާވެސް އިނީ ކައި ނިމިފައެވެ. އަޑުއިވުނީ ކަންފަތައް ފަސޭހަ ޖުމުލައެއް ނޫނެވެ. ދެބުމަ ގޮއްޖަހައިލާފައި އިންމައާއި ދިމާއަށް ބަލައިލެވުނީވެސް އެހެންވެއެވެ.\n"އޭނާ ނުޖެހޭނެ އަހަރެންގެ ފިރިމީހާއަށް އުނދަގޫކުރާކަށް! ކުށް ކުރީ އަހަރެން.. އޭނާ ކުރިމަތިލާންޖެހޭނީ މި ރާނިޔާއާއި" ވަރަށް ނުރުހިފައި ރާނިޔާ ބުނެލިއެވެ.\n"އޭނާ ގުޅީ ރާނިޔާއާއިބެހޭ މައުލޫމާތެއް ހޯދާކަށް ނޫން.. އަދި އެކަމާބެހޭގޮތުން އަހަންނާއި ވާހަކަދައްކާކަށްވެސް ނޫން.." ރާނިޔާއާއި ނަވީންއާއި ދެމެދުގައި ހިނގައިދިޔަ ކަންކަމުގެ މާބޮޑު ތަފްސީލެއް ނޭނގިހުރެ، ނަވީން ވާހަކަދެއްކީ ވަރަށް ރުންކުރުކޮށެވެ. އެއީ ދައްކާހިއްވާ ވާހަކައަކަށް ނުވާތީއެވެ.\n"އޭނަ އިންމައާއި ދައްކަންޖެހޭ ވާހަކައެއް ނޯންނާނެ" ފަހަތައް ގޮނޑިދަމައިލަމުން ރާނިޔާ ބުންޏެވެ.\n"އޮންނާނެ! އަހަރެންގެ އަތުން ލައްކަފައިސާ ނަގައިގެން އެހުރީ.. އެހެންވީމައި ދައްކާނެ ވާހަކަ ހުންނާނެ" ވަރަށް ހަރުކަށި ރާގެއްގައި އިންމަ ބުނެލިއެވެ. ފަސްއެނބުރި ބަލައިނުލައި ހިނގައިގަތުމުން އިންމަގެ ފަހަތުން ރާނިޔާވެސް ހިނގައިގަތީ ހަލުވިކޮށެވެ.\n"ތިވަރުވީއިރު އަހަންނަށް ގޮވައިނުލީ ކީއްވެ؟ މާބޮޑަށް ކަނޑައިގެން ގޮއްސަތިއޮތީ.. ހިނގާ ހޮސްޕިޓަލަށްގޮސް، ބޭސްއަޅައިގެން އަންނަން.. ލަހެއްނުވާނެ" މާޔާގެ އިނގިލީގައި ބޭސްއަޅަންވެގެން ހައްވާފުޅު ގެންގުޅުގު ބެންޑޭޖްރޯލް އަތުލީ އިތަންއެވެ.\n"ނުދާނަން.. ހަމަގޭގައި ބޭސްއަޅާނީ.. އެއްތާކަށްވެސް ނުދާނަން" އީތަންއާއި ދެކޮޅަށް ބުނިނަމަވެސް މާޔާގެ ވާހަކަދެއްކުމުގައިވަނީ މަޑުމައިތިރި ލޯބި ގޮތެކެވެ.\n"އޯކޭ.. މާޔާ ބޭނުންގޮތެއް! އެކަމަކު ލޭ މަނާ ނުވެއްޖިއްޔާ، މިރޭ ޖެހޭނީ ދާން" އެހެންޏާއި ހުންނަ މަޖާ މިޒާޖު ބަދަލުވެ، އީތަންގެ ސީރިޔަސްކަން ހައްވާފުޅަށް ފެނުނެވެ. މާޔާއަށްޓަކައި އީތަންގެ ހިތުގައި އޮތް ލޯބި ހަސަދަވެރިންގެ ނުބައި ބެލުންތަކުން ސަލާމަތްކުރެއްވުމަށްއެދި ހައްވާފުޅަށް ދުޢާކުރެވުނެވެ.\nބޭސް އަޅައިގެން ކައްކަން އުޅެންފެށުމުން، އެކަމުގައި ވަރަށް ބޮޑަށް އީތަން އެހީތެރިވިއެވެ.\nޓީވީ ކުރިމަތީގައި އިނަސް، އެއިން ދައްކާއެއްޗެއް ރާނިޔާއަކަށް ނުފެނެއެވެ. މިވަގުތު ލޮލާއި ބޮލާއި ސިކުނޑީގައިވަނީ ނަވީންގެ މަކަރުވެރިކަމާއި އޭނާގެ ހީލަތްތެރި ރޭވުންތަކުގެ ނުސާފު މަންޒަރުތަކެވެ. ހުރިހައި ވާހަކަތަކެއް އިންމައަށް ކިޔައިދޭން ރާނިޔާ ބޭނުމެވެ. ނަމަވެސް ކުށެއް ނެތް އިންސާނެއްގެ ހިތް، އިތުރަށް ފުނޑުފުނޑުކޮށްލާނެ ހިތްވަރެއްވެސް އޭނާގެ ކިބައިގައި މިހާރު ނެތެވެ.\n"އޭނާ ވަރަށް މަސައްކަތްކުރި، އެފައިސާ މާފުކޮށްދޭތޯ.. އެކަމަކު އަހަރެން ދުވަހަކުވެސް އެކަމަކަށް އިންމަގެ ކިބައިން ނޭދޭނަން" ރާނިޔާއަށް ކެތް ނުވެގެން ބުނެވުނެވެ.\n"އެމީހުންގެ ދިރިއުޅުން މުއްސަނދިކުރާން، އެމީހުން އަހަރުމެން ބޭނުންކުރީ ވަރަށް ދަށުދަރަޖައިގައި.." ވަރަށް އަސަރާއެކު ރާނިޔާ ބުނެލިއެވެ. ތަފާތު ނަޒަރަކުން އިންމަ ބަލައިލީ އެވަގުތުއެވެ.\n"އަހަންނަށްދެރަވީ ރާނީއަށް އެކަން ނޭގުނީމައި.. ވަރަށް ވަރަށް ދެރަވޭ! ގެއްލުނު ފައިސާއެއް ނޫން އަހަންނަށް މުހިއްމީ.. އަހަންނަށް މުހިއްމީ އަހަރެންގެ ދުނިޔެ! އަހަރެންގެ ދުނިޔެއަކީ އީތަންއާއި ރާނީ.. އެހެން އެކަށްޗެއްވެސް އަހަރެން ބޭނުމެއް ނޫން" ހަލާކުވެފައި އޮތް ހިތެއްގެ ފާރުގަނޑަށް ފަރުވާއެއް ހޯދޭތޯ އިންމަ ނުހަނު މަސައްކަތްކުރިއެވެ.\nވަށައިގެން އުސްއިމާރާތްތައް ފެންނާން ހުއްޓަސް، މާލެއަކީ ހާސްކަންބޮޑު ތަނެކެވެ. އެތައްބަޔަކު ތޮއްޖެހި ދިރިއުޅެން އުނދަގޫވިޔަސް، މިތަނަށް ހިޖުރަކުރާމީހުން މަދެއްނޫނެވެ. ތަކެތި އަގުބޮޑުވެ، ދިރިއުޅުމުގެ ޚަރަދުތައް އިންތިހާއަށް އުފުލިފައިވިޔަސް، ކުއްޔަށްދޭ ތަންތަން އޮންނަނީ މަދުވެފައެވެ. މާޔާވެސް މިވަގުތު ދިރިއުޅުން ހަމަޔަކަށް އަޅުވަމުން އެގެންދަނީ ގޭގެ ކުލިތަކުން ލިބޭ އެއްޗަކުންނެވެ.\n"އެއްވެސް މީހަކު ގުޅިތަ؟ މެސެޖް ކުރިތަ؟ ނުވަތަ އެކަހަލަ އެއްވެސް ކަމެއްކޮށް މާޔާއަށް އުނދަގުލެއް ކުރިތަ؟" ލޯބިވެރިޔާގެ އަތުގެ އިނގިލިތަކުގައި ފިރުމާލަމުން އީތަން ސުވާލުކޮށްލިއެވެ. ޖަވާބު ދިނުމުގެކުރީން މާޔާ ބަލައިލީ އީތަންގެ މޫނަށެވެ. ޓެރަސްގައި ދިއްލާފައިވަނީ ފަނޑުފަނޑު އެންމެ ބޮތްކެކެވެ. ރީނދޫ އަލިކަމުގައި މާޔާގެ ރީތިކަން އީތަންގެ ހިތް ފިދާކޮށްލިއެވެ.\n"އިންތިހާއަށް ލޯބިވޭ.." އީތަންގެ ޖުމުލަ ފުރިހަމަ ކުރާން ފުރުސަތުދޭން މާޔާ މިރޭ ބޭނުމެއްނޫނެވެ.\n"ސަވާނާއާއި ދެމީހުން ކީއްތަ ތިކުރަނީ؟ ސާފުކޮށް އަހަންނަށް ކިޔައިދީބަލަ! މިފަހަރުވެސް ބުނާނީ އޭނާ އޮޅުވާލައިގެން ނެގި ފޮޓޯތަކެކޭދޯ؟ ހެޔޮނުވާނެ އީތަން މިކަން ކޮންމެވެސް އެއްގޮތަކަށް ނިންމަން ހިނގާ، އަހަރެން މޮޔަވެދާނެ" އީތަންގެ އަތްތެރެއިން މާޔާގެ އަތް ދަމައިގެންފައި މޫނުމަތީގައި ދެ އަތް އެޅިއެވެ.\n"ތި ދައްކާ ވާހަކައެއް އަދި ނޭގުނު.. އަހަރެންގެ ފޮޓޯއެއްތަ؟ ނުވަތަ އެހެންމީހެއްގެ ފޮޓޯއެއްތަ؟ ނޫނީ ވީޑިއޯ އެއްތަ؟" އީތަންގެ ހިތް މާބާރަށް ތެޅެން ފަށައިފިއެވެ. މަންމަގެ ވާހަކަ އެދެމެދަށް ގެންނާން އީތަންއަށް ފަސޭހައެއް ނުވިއެވެ. އެކަންވެފައި އޮތްގޮތެއް އަދި ނޭގޭތީއެވެ.\n"އާން އީތަންގެ! އީތަންއާއި ސަވާނާއާއި ދެމީހުންގެ.. މުޅި ދުނިޔެއަށް ތިދެމީހުން އިއުލާންކޮށްގެން ތިއުޅޭ ކައިވެނީގެ ވާހަކަ.. އާންމު ތިކުރާ ލޯބީގެ، ގައިގޯޅި ފޮޓޯތައް!" ސަވާނާ ރޮއެގެންފިއެވެ.\n"ވަޓް! ކީކޭ؟" ސުވާލުކުރީ އީތަންއެވެ.\nނަވީން އާއި ރާނިޔާގެ ވީޑިއޯއެއްތަ އީތަން އަށް ސަވާނާ ފޮނުވީ.ވަރަށް ހީވޭ އެކަހަލަ ބިރެއް ދައްކައިގެން އުޅޭ ހެން🤔


Gaanoonee fannuge gaanoonah islaaheh\nގާނޫނީ ފަންނުގެ ގާނޫނަށް ނާޒިމްގެ އިސްލާހެއް\nގާނޫނީ ފަންނުގެ ގާނޫނަށް، ރައްޔިތުންގެ މަޖިލީހުގެ ދަނގެތީ ދާއިރާގެ މެންބަރު މުހައްމަދު ނާޒިމް އިސްލާހެއް ހުށައަޅުއްވައިފި އެވެ.\nނާޒިމް މިއަދު ވިދާޅުވީ ކޮވިޑް-19 ބަލިމަޑުކަމާއި ގުޅިގެން ގާނޫނީ ވަކީލުކަމުގެ ހުއްދަ ހޯދަން ދަތިވެ ހުއްދަ ނުލިބުމުގެ ސަބަބުން އާމްދަނީ ހޯދުމަށް ގޮންޖެހުން ކުރިމަތިވެފައިވާ މީހުނަށް ހައްލު ހޯދައިދިނުމަށްޓަކައި އެ ގާނޫނަށް އިސްލާހު ހުށައަޅާފައިވާ ކަމަށެވެ.\nއެ ގޮތުން ގާނޫނީ ވަކީލުކަމުގެ ހުއްދަ ދޫކުރާ ޝަރުތުތަކުގެ ތެރޭގައި ހިމެނޭ ގާނޫނީ ހިދުމަތްދޭ ތަނެއްގައި އެއްއަހަރު ދުުވަހުގެ ތަމްރީން ފުރިހަމަކުރުމާއި ބާ އިމްތިހާނު ފުރިހަމަ ކުރުމުގެ ދެ ޝަރުތައް އަމަލުކުރުން ފަސް ކުރުމަށް ވަނީ ހުށައަޅާފަ އެވެ.\nއެ އިސްލާހުގެ ބުނެފައިވަނީ އެ ދެ ޝަރުތައް އަމަލުކުރުން ޖެނުއަރީ 1، 2021 ހަމަޔަށް ފަސް ކުރުމަށެވެ.\nއިސްލާހުގައި ގާނޫނީ ދާއިރާއިން ފުރަތަމަ ޑިގްރީ ހާސިލް ކުރުމަށް ފަހު ހިމެނޭ، ގާނޫނީ ހިދުމަތްދޭ ތަނެއްގައި އެއްއަހަރު ދުުވަހުގެ ތަމްރީން ފުރިހަމަ ކުރުމާއި ބާ އިމްތިހާނު ފުރިހަމަކުރެވިފައި ނުވާތީ 300 ވުރެ ގިނަ ވަކީލުންނަށް އާމްދަނީ ހޯދުމަށް މަސައްކަތް ފެށިފައިނުވާ ކަމަށް ބުނެފައި ވެއެވެ.\nނާޒިމް މި އިސްލާހު ހުށައަޅާފައިވާއިރު އެ އިސްލާހަށް ތާއީދު ކުރައްވާ އެ ބިލް ކޯ ސްޕޮންސަރު ކޮންފައިވަނީ ކުރިން ޑެޕިއުޓީ އޭޖީ އަދި ނާޒިމްގެ އާއިލީ މެންބަރެއް ކަމަށްވާ ވިލިމާލެ ދާއިރާގެ މެންބަރު އަހުމަދު އުޝާމް އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް މުހައްމަދު ނާޒިމް + މައުމޫން ހަމީދު ގާނޫނީ ވަކީލުން ބާ ކައުންސިލް


Real Madrid in Spanish super cup kaamiyaabu kohfi | Mihaaru\n13 ޖެނުއަރީ 2020 - 08:587comments\nސައުދީ އަރަބިއާގެ ޖިއްދާގެ ކިންގް އަބްދުﷲ ސްޕޯޓްސް ސިޓީ ސްޓޭޑިއަމުގައި ކުޅުނު މި މެޗުގެ ފުރިހަމަ ވަގުތާއި އިތުރު ވަގުތު ކުޅެ ނިމުނުއިރު ދެ ޓީމު އޮތީ 0-0 އިން އެެއްވަރުވެފަ އެވެ.\nމެޗުގެ ތެރޭގައި ރެއާލުގެ ގޯލްކީޕަރު ތިބައޫ ކޯޓުއާ އާއި އެތުލެޓިކޯގެ ގޯލްކީޕަރު ޔެން އޮބްލަޗް ވަނީ މުހިއްމު ސޭވްތަކެއްކޮށްފަ އެވެ. އިތުރު ވަގުތުގެ ތެރޭ އެތުލެޓިކޯގެ އަލްވާރޯ މޮރާޓާ ގޯލެއް ޖެހުމާ ގާތަށް ދިޔަ އެވެ. އެކަމަކު އޭނާ އެކަނިމާއެކަނި އަރައިގެން ދިޔަ ވަގުތު ރެއާލުގެ ފެޑެރިކޯ ވަލްވާޑޭ ފަހަތުން ޓެކްލް ޖަހައި ވައްޓާލީ އެވެ. އެއާ އެކު ވަލްވާޑޭ އަށް ވަނީ ރަތްކާޑެއް ދައްކައިފަ އެވެ.\nޝޫޓްއައުޓުގައި އެތުލެޓިކޯގެ ފުރަތަމަ ޕެނަލްޓީ ސައުލް ނިގުއޭޒް އަތުން ނާކާމިޔާބުވިއިރު ތޯމަސް ޕާޓޭގެ ޕެނަލްޓީ ރެއާލުގެ ގޯލްކީޕަރު ތިބައޫ ކޯޓުއާ މަތަކުރީ އެވެ. ކާމިޔާބުކުރެވުނީ އިނގިރޭސި ޑިފެންޑަރު ކިއެރަން ޖޯން ޓްރިޕިއާގެ ޕެނަލްޓީ އެވެ. ރެއާލުގެ ހަތަރު ޕެނަލްޓީ ވެސް، ޑެނީ ކަރްވަހާލް އާއި ރޮޑްރީގޯ އާއި ލޫކާ މޮޑްރިޗް އަދި ސާޖިއޯ ރާމޯސް ކާމިޔާބުކުރި އެވެ.\nމި ކާމިޔާބީއާ އެކު އެންމެ ހާއްސަ އުފަލެއް ލިބުނީ ރެއާލުގެ ކޯޗު ޒައިނުއްދީން ޒިދާނަށެވެ. އޭނާ ކޯޗެއްގެ ގޮތުގައި ނުކުތް ހުރިހާ ފައިނަލެއް މިވަނީ ކާމިޔާބުކޮށްފަ އެވެ. އޭގެ ތެރޭގައި ޗެމްޕިއަންސް ލީގު ތިން ފައިނަލާއި ފީފާ ކްލަބް ވޯލްޑް ކަޕުގެ ދެ ފައިނަލާއި ޔުއެފާ ސުޕަ ކަޕް ދެ ފައިނަލް ހިމެނެ އެވެ.\n"އަހަރެން ކުޅުންތެރިޔެއްގެ ގޮތުގައި ވަރަށް ގިނަ ކާމިޔާބީތަކެއް ހޯދިން. މިހާރު ކޯޗެއްގެ ގޮތުގައި މި ހޯދަނީ. އެކަމަކު އަހަރެން މަރުހަބާ ކިޔާނީ ކުޅުންތެރިންނަށް. އެވަރަށް މަސައްކަތްކޮށްފިއްޔާ ކޮންމެ ކަމެއް ވެސް ހާސިލްކުރެވޭނެ،" ޒިދާން ބުންޏެވެ.\nއާއްމު އުސޫލެއްގެ ގޮތުން ސުޕަ ކަޕުގައި ވާދަކުރާނީ ކުރީ ސީޒަނުގެ ސްޕެނިޝް ލީގު ޗެމްޕިއަނުންނާއި ސްޕެނިޝް ކަޕް ޗެމްޕިއަނުންނެވެ. މި ފަހަރު ގެނައި ބަދަލާ އެކު ލީގުގެ ރަނަރަޕް އާއި ތިން ވަނަ އަށް ވެސް ފުރުސަތު ދީގެން ކުޅުނީ މިނީ މުބާރާތެއްގެ ގޮތުގަ އެވެ. މިދިޔަ ސީޒަނުގެ ލީގު ޗެމްޕިއަން ބާސެލޯނާ ކެޓީ ސެމީ ފައިނަލުން އެތުލެޓިކޯ އަތުން ބަލިވެގެންނެވެ.\nއިތުރު ލިޔުންތައް ރިއަލް މެޑްރިޑް ސްޕެނިޝް ސުޕަ ކަޕް އެތުލެޓިކޯ މެޑްރިޑް


މޫދު ކަސްރަތު ޕްރޮގްރާމް ނިންމުމުގެ ގޮތުން ބޭއްވި ރަސްމިއްޔާތުގެ ތެރެއިން --\nހއ. ދިއްދޫ ޕޮލިސް ސްޓޭޝަނާއި ހއ. ފިއްލަދޫ ސިއްޙީ މަރުކަޒު ގުޅިގެން ހިންގި ކަސްރަތު ޕްރޮގްރާމް ނިންމައި ޕްރޮގްރާމް ފުރިހަމަކުރި ބައިވެރިންނަށް ހަނދާނީ ލިޔުން ދީފިއެވެ.\nޑިސެމްބަރު 26 ވަނަ ދުވަހުގެރޭ ފިއްލަދޫ ސްކޫލުގައި ބޭއްވި ރަސްމިއްޔާތު ޝަރަފްވެރިކޮށްދެއްވައި ހަނދާނީ ލިޔުން ބައްސަވާ ދެއްވީ ހއ. އަތޮޅު ކޮމާންޑަރު ޕޮލިސް ސްޓޭޝަން އިންސްޕެކްޓަރ އިބްރާހިމް ޚަލީލްއެވެ. މިރަސްމިއްޔާތުގައި ހއ. ފިއްލަދޫގައި ހުރި މުއައްސަސާތަކުގެ އިސްވެރިންނާއި ހއ. ދިއްދޫ، ބާރަށް، އިހަވަންދޫ، ކެލާ އަދި ހޯރަފުށީ ޕޮލިސް ސްޓޭޝަންގެ އިންޗާޖުން ބައިވެރިވެފައިވެއެވެ.\nމި ޑިސެމްބަރު މަހުގެ 17 ވަނަ ދުވަހުން ފެށިގެން 10 ދުވަހުގެ މުއްދަތަށް ފިއްލަދޫގައި ކުރިއަށް ގެންދިޔަ މޫދު ކަސްރަތު ޕްރޮގްރާމުގައި ފިއްލަދޫގެ 62 ކަނބަލުން ބައިވެރި 57 ބައިވެރިންވަނީ ޕްރޮގްރާމް ފުރިހަމަކޮށްފައެވެ. ހަނދާނީ ލިޔުން ދިނުމަށް ބޭއްވި ރަސްމިއްޔާތުގައި ވަނީ މޫދު ކަސްރަތު ޕްރޮގްރާމުގެ ބައިވެރިންގެ ތެރެއިން އެންމެ ބޮޑަށް ބަރުދަން ލުއިކޮށްފައިވާ ތިން ބައިވެރިން ހޮވާފައެވެ.\nއެގޮތުން މި ޕްރޮގްރާމުން އެއް ވަނަ ހާސިލްކޮށްފައިވަނީ މަރިޔަމް އައްފާނާއެވެ. އޭނާވަނީ ޖުމްލަ 4.2 ކިލޯ ލުއިކޮށްފައެވެ. ޕްރޮގްރާމުން ދެވަނަ ދެ ބައިވެރިޔަކު ހާސިލްކޮށްފައިވާއިރު މި ދެބައިވެރިންގެ ތެރެއިން ޙަދީޖާ ދިފްލީން ވަނީ 3.9 ކިލޯ ލުއިކޮށްފައިވާރު އާމިނަތު ސަމީލާ ވަނީ 3.1 ކިލޯ ލުއިކޮށްފައެވެ. ޕްރޮގްރާމުގެ ތިން ވަނަ ހާސިލްކުރީ ހައްވާ ސޫޒާއެވެ. އޭނާވަނީ ޖުމްލަ 3.1 ކިލޯ ލުއިކޮށްފައެވެ.\nހއ. ދިއްދޫ ޕޮލިސް ސްޓޭޝަނުގައި ފިއްލަދޫ ސިއްޙީ މަރުކަޒު ގުޅިގެން ކުރިއަށް ގެންދިޔަ މި ކަސްރަތު ޕްރޮގްރާމުގައި ކުލާސްތައް ކުރިއަށް ގެންގޮސްދީފައިވަނީ ދިއްދޫ ޕޮލިސް ސްޓޭޝަންގައި މަސައްކަތްކުރާ ޕޮލިސް ކޯޕްރަލް އަޙްމަދު ޝަފީޤް އާއި ޕޮލިސް ސާޖަންޓް އިބްރާހިމް ނާފިޒްއެވެ.


Thiyaee hama kameh noon thiya araiganevenee alhugadumenge karamaathaaa izzatheh ތިޔައީ ހަމަހަމަ ކަމެއްނޫނެވެ. ތިޔަ އަރައިގަނެވެނީ އަޅުގަނޑުމެންގެ ކަރާމާތާއި ޢިއްޒަތަށެވެ. – Ilm Thiyaee hama kameh noon thiya araiganevenee alhugadumenge karamaathaaa izzatheh\nމިފަހަކަށް އައިސް ދުނިޔޭގެ ކަންކޮޅުތަކުން އެންމެ ގަދަޔަށް އިވެމުންދާ އަޑަކީ އަންހެނުންގެ ޙައްޤު ހޯދުމަށް ގޮވާލެވޭ އަޑެވެ. ސުވާލަކީ މުސްލިމު އުޚްތުންނަކީ ޙައްޤުތައް ނުލިބިގެން މަގުމައްޗަށް ނުކުންނަންޖެހޭ ބައެއް ހެއްޔެވެ؟ ނޫނެކެވެ. މާތްﷲ އިންސާނާ އުފައްދަވާ އެއިންސާނާއަށް ވަނީ މަސްޢޫލިއްޔަތުތަކެއް ހަވާލު ކުރައްވާ، މަޤާމުތަކަކާ ދަރަޖަތަކެއް ދެއްވަވާފައެވެ. އެގޮތުން އަންހެން ކަނބަލުންނަށް އެކަނބަލުންގެ ޠަބީއަތާ ގުޅޭގޮތުން ވަނީ މަސްޢޫލިއްޔަތުތަކެއް ހަވާލުކުރައްވާފައެވެ. އެކަނބަލުންގެ އަބުރާއި ޢިއްޒަތް ރައްކާތެރިކޮށް ޢިއްފަތްތެރިކަމާއެކު މުޖުތަމަޢުގެ ތެރޭގައި އުޅެވޭނެމަގު ވަނީ އިސްލާމްދީން ދައްކައިދެއްވާފައެވެ. އެގޮތުގައި ސާބިތުވެއްޖެ އަންހެންކަނބަލަކަށް ގިނަގުނަ ވެގެންވާ ޘަވާބުގެ ހެޔޮ ޚަބަރުތައް ވަނީ ދެއްވަވާފައެވެ.\n﴿مَنْ عَمِلَ صَالِحًا مِّن ذَكَرٍ أَوْ أُنثَىٰ وَهُوَ مُؤْمِنٌ فَلَنُحْيِيَنَّهُ حَيَاةً طَيِّبَةً ۖ وَلَنَجْزِيَنَّهُمْ أَجْرَ‌هُم بِأَحْسَنِ مَا كَانُوا يَعْمَلُونَ﴾ – (النحل : 97) “ފިރިހެނަކުނަމަވެސް އަދި އަންހެނަކުނަމަވެސް އެމީހަކު އީމާންވެގެންވާ ޙާލު ޞާލިޙު ޢަމަލުކޮށްފި މީހާ (ދަންނާށެވެ!) ފަހެ ހަމަކަށަވަރުން ތިމަންރަސްކަލާނގެ އެމީހަކަށް ރަނގަޅުވެގެންވާ ޙަޔާތެއް ދެއްވާހުށީމެވެ. (އެއީ ޙަލާލް ރަނގަޅު ރިޒުޤު ދެއްވުމާއި، ކިޔަމަންތެރިކަމުގެ މަގަށް ތައުފީޤު ދެއްވުމެވެ. ނުވަތަ ސުވަރުގޭގެ ދިރިއުޅުން ދެއްވުމެވެ.) އަދި ހަމަކަށަވަރުން އެމީހުން ދުނިޔޭގައި ކުރި ޢަމަލަށްވުރެ މާރަނގަޅު ދަރުމަޔާ ޘަވާބު އެމީހުންނަށް ތިމަންރަސްކަލާނގެ ދެއްވާހުށީމެވެ.”\nއިސްލާމްދީން އަންހެނާއަށް ދެއްވާފައިވާ ޙައްޤުތަކާއި ދަރަޖަތައް އެހެން އެއްވެސް ދީނެއްގައި އަންހެނުންނަށް ހޯދައިދެވިފައެއް ނުވެއެވެ. އެހެނީ އިސްލާމްދީނަކީ ޙައްޤު ދީނެވެ. އެދީން ގޮވާލަނީ ޙައްޤުގެ މަގަށެވެ. އަންހެނުންނަށް ހެޔޮކޮށްހިތުމަށެވެ. އަންހެން ދަރިންނަށް ރަނގަޅު ތަޢުލީމަކާއި ތަރުބިއްޔަތެއް ދިނުމަށެވެ. އަނބިންނަށް ހެޔޮކޮން ހިތުމަށެވެ. މައިންނަށް އަޅާލާ އޯގާތެރިވުމަށެވެ. ނަމަވެސް ޖާހިލިއްޔަ ޒަމާނުގައި އަންހެން ދަރިން ދިރިދިރި ތިއްބާ ވަޅުލެވުނެވެ. ފިރިހެނުންނައް ވާރުތައިން ލިބޭ މުދަލެއްގެ ގޮތުގައި އަންހެނުން ވެގެންދިޔައެވެ. އަންހެނުންނަށް އޯގާތެރިކަމާއި އަޅާލުން ބޭނުންވާ ވަގުތު ނިކަމެތިކޮށްލާ ބާކީކޮށްލައެވެ.\nދުނިޔޭގެ އެކިއެކި ކަންކޮޅުތަކުގައި މިއަދުވެސް އަންހެނުންނާމެދު ކަންކުރެވެމުން ދަނީ ވަރަށް އިހާނެތިކޮށެވެ. އެކަނބަލުންގެ ޢިއްޒަތާ އަބުރަކީ އެެއްވެސް އެއްޗެއް ނޫން ކަމުގައި ހީވާ ކަހަލައެވެ. އެކަނބަލުންގެ ރީތި ކަމަކީ ތަފާތު ވިޔަފާރި މުދާ އިޝްތިހާރު ކޮއްލަން ބޭނުންކުރެވޭ އެއްޗެއް ކަމުގައި ވަނީ ވެފައެވެ. އެކނަބަލުންގެ ތޫނުފިލިކަމާ ހީވާގިކަމުގެ ފައިދާ ނަހަމަގޮތުގައި ގެއިންބޭރުގައި ދަނީ ހިފެމުންނެވެ. ނަމަވެސް އިސްލާމްދީންވަނީ މިހުރިހައި ކަމަކަށް ހައްލު ހޯދަދީފައެވެ. އިސްލާމްދީން އަޅުގަނޑުމެންނަށް ދަސްކޮށްދީފައިވަނީ މުސްލިމު އަންހެނަކަށް އެންމެ ހެޔޮގޮތަކީ ގޭގައި ޤަރާރުވެ، އޭނާގެ ޢާއިލާއަށް ޚިދުމަތްކޮށްދިނުމުގައި ސާބިތުވުންކަމެވެ. އެހެނީ ރަނގަޅު މުޖުތަމަޢެއް ބިނާކުރެވޭނީ ހެޔުލަފާ ޞާލިޙު މަޔަކަށެވެ. ހިތާމަހުއްޓެވެ. މިއިން އެއްވެސްކަމެއް އެކަނބަލުންނައް ނުވިސްނެއެވެ.\nއަޅުގަނޑުމެންގެ ތެރޭގައި އަންހެނުންނާ ފިރިހެނުން ހަމަހަމަ ވާން ޖެހޭނެކަމަށް ވަކާލާތު ކުރަމުންދާ މީހުންވެސް ކޮޕީކުރަމުން މިދަނީ ހުޅަނގުގެ ގޮއްތަކެވެ. އެބައިމީހުންގެ ތެރޭގައިވާ ހަމަހަމަކަން އަޅުގަނޑުމެންގެ ތެރެއަށް ގެނައުމަށް މަސައްކަތް ކުރަމުންދާއިރު އެގައުމުތަކުގެ ޙާލަކީ ކޮބައިކަމެއް އެބައިމީހުންނަކަށް ނުވިސްނެއެވެ. ނަވާރަވަނަ ގަރުނުގެ ކުރިން އެގައުމުތަކުގައި އަންހެނުންނަށް މުދާ މިލްކުކުރުމާ އެތަކެތިން ފައިދާ ހޯދުންވަނީ މަނާކުރެވިފައެވެ. އެމުދާތަކުން ފައިދާ ހޯދުމުގެ ޙައްޤު ލިބިދީފައިވަނީ އެބައިމީހުންގެ ބައްޕައިންނާއި ފިރިންނަށެވެ. މިއަދުގެ ޙާލަތަކީ ކޮބައިތޯއެވެ. އަންހެންކަނބަލުންގެ ޢިއްފަތް ފޭރެމުންދަނީއެވެ. އެކަނބަލުންގެ ތުއްތު ދަރިން ނިކަމެތިވެގެންދަނީއެވެ. އެކަނބަލުންގެ ޢާއިލާތަކުން ދެކެމުންއައި ހުވަފެންތައް ވެއްޔާ މޮޑެވިގެންދަނީއެވެ. މިއީ ހަމަހަމަ ކަމެއްނޫނެވެ. އަދި ކުރިއަރާ ދިއުމެއްވެސްނޫނެވެ. މިއީ އަންހެން ކަނބަލުންނަށް ލިބިގެންދާ ނިކަމެތިކަމެވެ. މުޖުތަމަޢު ފަސާދަވުުމަށް ހުޅުވިގެންދާ ދޮރެކެވެ.\nއިސްލާމްދީން އަންހެނުންނަށް ހޯދައިދީފައިވާ ޙައްޤު ތަކަކީ ކޮންމެ މުޖުތަމަޢަކަށްވެސް ކޮންމެ ޒަމާނަކައްވެސް ފެތޭ ފުރިހަމަ ޙައްޤު ތަކެކެވެ. އެހެނީ އިސްލާމްދީނަކީ އިންސާނުން އުޅެންވީ ގޮތް ފުރިހަމައަށް އަންގައިދީފައިވާ ހަމައެކަނި ދީނެކެވެ. އެދީނުގައިވާ ގޮތްތައް ޚިޔާރު ކޮއްފިނަމަ ދުނިޔޭގައިވެސް އެބަޔަކަށް ކާމިޔާބު ލިބިގެންދާނެއެވެ. އެގޮތުގައި ސާބިތު ވެއްޖެބަޔަކީ ޢިއްފަތްތެރި އަބުރުވެރި ބަޔަކަށް ވާނެއެވެ. އަނބިންނަކީ ޢިއްފަތްތެރި، އޯގާތެރި، ހެޔޮގޮތުގައި އެކަނބަލުންގެ މަސްޢޫލިއްޔަތު އަދާކުރާ ބަޔަކަށް ވާނެވެ. އެބައިމީހުންގެ ދަރިންނަކީ ފުރިހަމަ ތަރުބިއްޔަތަކުން ތަރުބިއްޔަތު ވެފައިވާ ހެޔޮލަފާ ޞާލިޙު ބަޔަކަށް ވެގެންދާނެވެ. މިއީ އަޅުގަނޑުމެންގެ ޢަދާވާތްތެރިންނަށް ބަލަން ވަރަށް އުނދަގޫ މަންޒަރެކެވެ. އެހެނީ މި އުންމަތް އިޞްލާޙްވެ ހެޔޮމަގަށް އެޅުމަކީ އެބައިމީހުނަށް ކެތްނުކުރެވޭނެ ކަމަކެވެ. އެހެންކަމުން އެބައިމީހުން އެދަނީ ހަމަހަމަކަމުގެ ނަމުގައި އަޅުގަނޑުމެންގެ އުޚްތުންގެ ކަރާމަތާއި ޢިއްޒަތަށް އަރައިގަންނަމުންނެވެ. އެބައިމީހުންގެ އެ މަޅިތަކުން އެންމެހާ އުޚުތުން ސަލާމަތްވެގެން މެނުވީ މި އުންމަތް އިޞްލާޙުގެ މަގަށް އެޅުވުމަކީ ދުރުކަމެކެވެ.


8 hafuthaage dharifulhu kolhah thedhuvumun hairaankan!\nޓެޒްރާ ފިން ޖޯންސްޓަން، 31، އާއި ބައިވެރިޔާ އެމިލީ ޑެރިކް، 23، އެމީހުންގެ އަލަތު ދަރިފުޅު ވިހައިގެން ހޮސްޕިޓަލުން ގެއަށް އައި ދުވަހު ވެސް ޚާއްސަ ކަމެއް އެމީހުންނަށް ފާހަގަ ކުރެވުނެވެ. ދަރިފުޅު ކަނދުރާ ހަރުލާފައި ހުރި ކަމެވެ.\nތުއްތު ލޫލާ މިދިޔަ ޖެނުއަރީ މަހުގެ 31 ވަނަ ދުވަހު އުފަންވީއިރު ބަރުދަނުގައި ހުރީ ފަސް ޕައުންޑް ހަ އައުންސެވެ. މާނައަކީ އެ އުމުރުގެ އެހެން ކުދިންނަށް ވުރެ ފަސް ޕަސެންޓް ލޫލާގެ ބަރުދަން ދަށެވެ.\nނަމަވެސް އެންމެ 15 ހަފުތާ ވީއިރު ލޯލާ އަމިއްލައަށް ދެ ފަތް މައްޗަށް ތެދުވެ ކޮޅަށް ހުންނަން ދަސްކޮށްފި އެވެ. އެއްވެސް މީހެއްގެ އެހީއާ ނުލާ ލޫލާ އަށް ކޮޅަށް ހުންނާކަށް އެއްވެސް އުނދަގުލެއް ނެތެވެ. ލޫލާ އުމުރުގެ ގިނަ ކުދިންނަކީ އަދި ތަންމަތީގައި އެއް ފުށުން އަނެއް ފުށަށް ވެސް ނުޖެހެވޭ ކުދިންނެވެ. ނަމަވެސް ލޫލާ ތެދުވެ ކޮޅަށް ހުންނަން ދަސްކުރުން ވެފައިވަނީ އޭނާގެ މައިންބަފައިންނަށް ވެސް ވަރަށް ބޮޑު އަޖައިބަކަށެވެ.\nލޫލާ އާއި އޭނާގެ މައިންބަފައިން ދިރިއުޅެނީ އިނގިރޭސި ވިލާތުގެ ބްރިސްޓަލްގެ ކިންގްސްވުޑްގަ އެވެ. ލޫލާގެ ބައްޕަ ޓެޒްރާ ބުނީ ލޫލާއަށް އެއް މަސް ފުރުނުތާ އެއް ދުވަހު ވަރަށް ގަދަޔަށް ރޯވަރުން މަސްލަސްކުރަންވެގެން އޭނާ ކަކޫމަތީގައި ބައިންދައިން އުޅުނު ކަމަށެވެ. ނަމަވެސް ކަކޫ މަތީގައި އިށީނުމުގެ ބަދަލުގައި އޭނާ ޖެއްސީ ދެ ފައި ކަމަށާއި އެއްގޮތަކަށް ވެސް ކަކޫ ލަންބާލަން ބޭނުން ނުވި ކަމަށެވެ.\nއެ ހަފުތާ ތެރޭ އެގޮތަށް ވަރަށް ގިނަ ފަހަރު ލޫލާ ހެދި ކަމަށާއި އެހެންވެ ރުޅިއައިސްގެން އުޅޭއިރު އެހެން ހަދަންޏާ އުފާވެފައި ހުންނަ ގަޑީގައި ވެސް އެހެން ހަދާނޭ އޭރު ހިތަށް އެރި ކަމަށް ލޫލާގެ ބައްޕަ ބުންޏެވެ. އެހެންވެ ކޮޅަށް ބަހައްޓަން އުޅުނީމަ އޭނާގެ އެހީތެރިކަމެއް ނެތި ލޫލާ ކޮޅަށް ހުންނަން ފެށި ކަމަށާއި މިގޮތަށް އެންމެ ދެމަސް ވީ ކުއްޖަކު ކޮޅަށް ހުރެވޭކަން މީގެ ކުރިން އެނގިފައި ނުވާ ކަމަށް ވެސް ޓެޒްރާ ބުންޏެވެ.\n"އަހަރެން މަންމަ ކައިރީވެސް އެހިން. އަހަރެންގެ މަންމަގެ ވެސް އަހަންނާ ލައިގެން ހަތަރު ދަރިން ތިބޭ. މަންމަ ވެސް ބުނި އެއްވެސް ކުއްޖަކަށް ލޫލާގެ އުމުރުގައި ކޮޅަކަށް ނުހުރެވޭ،" ޓެޒްރާ ކިޔައިދިނެވެ.\nޓެޒްރާ ބުނި ގޮތުގައި އޭނާ ކިޔާފައި ހުރި ފޮތްފޮތުގައިވާ ގޮތުން ތުއްތު ކުދިންނަށް އާއްމުކޮށް ކޮޅަށް ތެދުވެ އެހެން މީހެއްގެ އެހީތެރިކަމެއް ނެތި ހުރެވެނީ ނުވަ މަހާއި އެއް އަހަރާ ދެމެދުގެ އުމުރެއްގަ އެވެ.\nލޫލާ އުފަންވުމުން ގޮވައިގެން ހޮސްޕިޓަލުން ގެއަށް އައިތާ ފަސް ދުވަހު ތެރޭ ލޫލާގެ އާދަޔާޚިލާފު ކަންތައްތައް އޭނާގެ މައިންބަފައިންނަށް ފާހަގަ ކުރެވެން ފެށި ކަމަށް އެމީހުން ބުންޏެވެ.\n"ގެއަށް އައިއްސުރެ ވެސް ކަނދުރާ ހަރުލަން ފަށައިފި. ހަމަ ކަރު ސީދާ ކޮށްގެން ހަރުލައްވައިގެން އިރުކޮޅަކު އިނދެވޭ އޭރު ވެސް،" ލޫލާގެ މައިންބަފައިން ބުންޏެވެ.\nދެން އެމީހުން ނެޓްފްލިކްސް އިން ބޭބީޒް ޑޮކިއުމެންޓްރީތައް ބެލި އެވެ. ތުއްތު ކުދިންނަށް އުފަންވާއިރު ވެސް ފިރުކެން ދަސްވެފައި ހުންނަ ކަމަށް މި ޑޮކިއުމެންޓްރީތަކުގައި ދައްކަ އެވެ.\n"އަހަރެން މެޓް މަތީގައި ލޫލާ ބޭއްވީމަ ކުޑަކޮށް ފިރުކިލި. އޭރު ފާޙަގަ ކުރެވުނު އުއްޑުން އޮވެގެން ވެސް ބަންޑުން އޮވެގެން ވެސް ލޫލާ އަށް ފިރުކެވޭ ކުޑަކޮށް އެހީތެރިވީމަ. ލޫލާ ވަރަށް ގަޔާވޭ އޭނާއަށް ފިރުކެން އެހީތެރިވީމަ. ފުރަތަމަ ފަހަރު ވެސް އޭނަ އަހަންނަށް ބަލާލާފަ ހީލި،" ލޫލާގެ ބައްޕަ ބުންޏެވެ.\nލޫލާ އަށް އަދި ކޮޅަށް ހުރެވުނަސް އަދި ނުހިނގެ އެވެ. އޭނާގެ މައިންބަފައިން އުންމީދުކުރަނީ ވަރަށް އަވަހަށް އޭނާ ހިނގަން ވެސް ފަށާނެކަމަށެވެ. ލޫލާގެ މަންމަ ބުނީ މިހާރުއްސުރެ ރަވަބޮލި ކަހަލަ އޭނާގެ އުމުރުގެ ކުޅޭ އެއްޗިއްސަށް ވެސް ލޫލާގެ ޝައުގުވެރިކަމެއް ނުހުރެ އެވެ. އެ ފަދަ އެއްޗެހި އެއީ އޭނާގެ އުމުރަށް ވުރެ މާ ކުޑަ ކުދިންގެ އެއްޗެއް ކަމަށް ލޫލާ އަށް ގަބޫލު ކުރެވޭހެން ހީވާ ކަމަށް އޭނާގެ މަންމަ ބުންޏެވެ.\n"އޭނާގެ އުމުރަށް ވުރެ މާ ދޮށީކޮށް އުޅެނީ. އަހަރެން ބުނަން އެހާ އަވަހަށް އަނެއްކާ ބޮޑު ނުވައްޗޭ،" ލޫލާގެ މަންމަ ބުންޏެވެ.


"Naagin " furathama hushahelhee Katrina aai Priyanka ajh\n"ނާގިން" ފުރަތަމަ ހުށަހެޅީ ކެޓުރީނާއާ ޕްރިޔަންކާއަށް\nއެކްތާ ކަޕޫރުގެ "ނާގިން" ފްރެންޗައިސް އަކީ ޓީވީ ޝޯތަކުގެ ތެރެއިން އެންމެ ބޮޑު ކާމިޔާބެއް ލިބުނު އެއް ޝޯ އެވެ. ޝޯގެ ހަތަރު ވަނަ ސީޒަން މިހާރު ފެށެން ކައިރިވެފައިވާއިރު އެކްތާ ބުނީ އޭނާ އެންމެ ފުރަތަމަ ބޭނުންވީ "ނާގިން"ގެ ނަމުގައި ފިލްމެއް އުފައްދާށެވެ. އަދި އެ ފިލްމުގައި ކެޓުރީނާ ކައިފް ނުވަތަ ޕްރިޔަންކާ ޗޯޕްޅާ ބައިވެރިކުރާށެވެ.\nއެކްތާ ޕްރޮޑީއުސްކުރި ފިލްމެއް ކަމަށްވާ "ޑާޓީ ޕިކްޗާޒް" ރިލީޒްވެ ބޮޑު ކާމިޔާބެއް ހޯދުމުން އެކްތާ ދެން ބޭނުންވީ "ނާގިން" ކިޔާ ހަރުފައާ ބެހޭ ވާޙަކައަކަށް ފިލްމެއް އުފައްދާށެވެ. އެގޮތުން އޭނާ އެންމެ ފުރަތަމަ ފިލްމުގެ ވާހަކަ ހިފައިގެން ދިޔައީ ކެޓުރީނާ ކައިރިއަށެވެ.\n"އަހަރެން ފިލްމުގެ ވާޙަކަ ކެޓުރީނާ ކައިރީގައި ބުނީމަ އޭނާ ހީކުރީ އަހަރެން ހުރީ މަސްތުގެ ހާލަތުގައި ކަމަށް. އަދި 'ނާގިން' ކަހަލަ ފިލްމެއް މިޒަމާނުގައި ހިނގާނެހެން ހީވޭތޯ ކެޓުރީނާ ސުވާލު ކުރި. ދެން އަހަރެން ދިޔައީ ޕްރިޔަންކާ ކައިރިއަށް. އެއީ ހޮލީވުޑް ފިލްމާއި ސީރީޒް ކުޅެން ޕްރިޔަންކާ ފުރަން އުޅުނު ދުވަސްވަރު. ޕްރިޔަންކާ ވަރަށް ޝައުގުވެރިވާ ކަމަށް ދެއްކި ނަމަވެސް ފިލްމު ހިނގާފާނެ ކަމަށް އޭނާއަށް ވެސް ޝައްކުވި. އެހެންވެ 'ނާގިން'ގެ ސިލްސިލާ އެއް އުފައްދަން އަހަރެން ނިންމީ،" އެކްތާ ބުންޏެވެ.\nއެކްތާ ބުނި ގޮތުގައި ކެޓުރީނާ ނުވަތަ ޕްރިޔަންކާ ކުޅެން އެއްބަސްވީނަމަ "ނާގިން"ގެ ފިލްމެއް އުފެއްދުމުގެ މަސައްކަތް އޭނާއަށް ކުރެވުނީހެވެ. އަދި އެ ފިލްމަށް 200 ކްރޯޑަށް ވުރެ ގިނައިން ލިބޭނެކަން ޓީވީ ސިލްސިލާ އަށް ލިބެމުންދާ ބޮޑު ކާމިޔާބުން ޔަގީންވާ ކަމަށް ވެސް އެކްތާ ބުންޏެވެ.\n"ނާގިން"ގެ ހަތަރު ވަނަ ސީޒަން ފަށާއިރު ހުރިހާ ސީޒަނެއްގައި ވެސް ވަރަށް މަޝްހޫރު ޓީވީ ތަރިން ވަނީ ބައިވެރިވެފަ އެވެ. އޭގެ ތެރޭގައި ސުރްބީ ޖޯތީ، މޯނީ ރޯއީ، އަނިތާ ހަސަނަންދާނީ، ކަރިޝްމާ ތަންނާ، އަދާ ޚާން ހިމެނެ އެވެ.\n"ނާގިން" އަކީ އިންސާނެއްގެ ސިފަ ޖެހުމުގެ ކުޅަދާނަކަން ލިބިގެންވާ ހަރުފައެއް އޭއްޗަށް ގެއްލުންދޭ މީސް މީހުންގެ ކިބައިން ބަދަލު ހިފައި ލޯބިވެރިޔާ ކާމިޔާބު ކުރުމަށް ކުރާ މަސައްކަތްތަކެއް ފެނިގެންދާ ފިލްމެކެވެ.\nޕްރިޔާންކާ ޗޯޕްރާ ކެޓްރީނާ ކައިފް\nޕޫނަމްގެ ދަރިފުޅަށް ބަންސާލީގެ ފިލްމެއް


SunOnline: Ibthihaal maraalithaa5aharu fahun mi mahu massalaigai hukum kuranee\nއިބްތިހާލް މަރާލިތާ ފަސް އަހަރަށް ފަހު މި މަހު މައްސަލައިގައި ހުކުމް ކުރަނީ\n10 Feb 2020, 15:35\nމުހައްމަދު އިބްތިހާލް މަރާލި މައްސަލައިގައި އެ ކުއްޖާގެ މަންމަ ވ. ރަކީދޫ އާފިޔާ މުހައްމަދު މަނިކުގެ މައްޗަށް އުފުލާފައިވާ ގަސްތުގައި ކުއްޖަކު މަރާލުމާއި އަމުރަށް ނުކިޔަމަންތެރިވުމުގެ ދައުވާގެ ޝަރީއަތް މި މަހު މުޅިން ނިންމާލާނެ ކަމަށް މައްސަލަ ބައްލަވާ ގާޒީ ވިދާޅުވެއްޖެ އެވެ.\nއެ މައްސަލައިގައި މިއަދު އޮތީ ދައުލަތުގެ ފަރާތުން ހުށަހަޅާފައިވާ ދެ ހެއްކެއްގެ ހެކިބަސް ނެގުމެވެ. އެއީ އާފިޔާ، އެކި ދުވަސް މަތިން އިބްތިހާލަށް ޖިސްމާނީ އަނިޔާކުރިކަން ސާބިތުކޮށްދިނުމަށް ދައުލަތުން ހެކީގެ ގޮތުގައި ހުށަހެޅި އިބްރާހިމް ޝަފީގް އާއި ޝާމިލާ މުހައްމަދެވެ.\nނަމަވެސް އެ ދެ މީހުންނަށް ގުޅުމަށް ދައުލަތުން ތަކުރާރުކޮށް މަސައްކަތް ކުރުމުން ވެސް، ދެމީހުން ފޯނަށް ޖަވާބުނުދޭތީ މިއަދުގެ އަޑުއެހުމަށް ހާޒިރުކުރެވޭ ގޮތް ވަނީ ނުވެފައެވެ. ދައުލަތުން ހުށަހެޅި ހެކީންގެ ތެރެއިން މިހާރު ނެގިފައި ނުވަނީ މި ދެމީހުންގެ ހެކިބަސް އެކަންޏެވެ.\nއެހެންކަމުން ސީނިއާ ޕަބްލިކް ޕްރޮސެކިއުޓާ އައިޝަތު މުހައްމަދު ވަނީ އެ ދެމީހުންނަށް ވެސް ކޯޓަށް ހާޒިރުވުމުގެ އަމުރެއް ފޮނުވައިދިނުމަށް އެދިވަޑައިގެންފައެވެ. ދައުލަތުން ތަކުރާރުކޮށް ގުޅައިގެން ވެސް އެ ދެމީހުން ހާޒިރު ކުރެވިފައި ނުވާކަމަށާއި، ނަމަވެސް ކޯޓުން އަމުރެއް ފޮނުވައިފިނަމަ އެމީހުން ކޯޓަށް ހާޒިރުވާނެކަމަށް ގަބޫލުކުރައްވާ ކަމަށް ވަކީލާ ވިދާޅުވިއެވެ.\nޕްރޮސެކިއުޓާގެ އެދިލެއްވުމާ ގުޅިގެން މައްސަލަ ބައްލަވާ ގާޒީ، މުހައްމަދު ސަމީރު ވަނީ އެ ދެ ހެކީންގެ ހެކިބަސް ކޮންމެހެން ނަގަން ޖެހޭތޯ އާއި އެމީހުންގެ ހެކިބަސް މުހިންމުތޯ ސުވާލުކުރައްވައިފަ އެވެ.\nދައުލަތުގެ ވަކީލާ ވިދާޅުވީ ދެ ހެކީންގެ ތެރޭގައި ހިމެނޭ އިބްރާހިމް ޝަފީގް އަކީ އާފިޔާގެ ފަރާތުން ދިފާއީ ހެއްކެއްގެ ގޮތުގައި ހުށަހަޅާފައިވާ މީހެއްކަން ވެސް ފާހަގަ ކުރައްވައިފަ އެވެ.\nއަދި ކޯޓަށް ހާޒިރުވުމުގެ އަމުރެއް ފޮނުވައިގެން ޝަފީގްގެ ހެކިބަސް ނަގަން ބޭނުންވާކަމަށް އާފިޔާ ވެސް މިއަދު ވަނީ ކޯޓުގައި ބުނެފައެވެ.\nދެފަރާތުގެ ވާހަކަތަކާ ގުޅިގެން ގާޒީ ސަމީރު ވިދާޅުވީ ދެ ހެކީން އުޅޭ ތަނުގެ މައުލޫމާތު ކޯޓާ ހިއްސާކުރުމުން އެ ދެމީހުންނަށް ވެސް ކޯޓަށް ހާޒިރުވުމުގެ އަމުރެއް ފޮނުވާނެ ކަމަށެވެ. އަދި މިއީ ފަހު ފުރުސަތުކަން ފާހަގަ ކުރައްވައި، ގާޒީ ވަނީ ދެން އޮންނަ އަޑުއެހުމެއްގައި ހުލާސާ ބަޔާން އިއްވަން ތައްޔާރުވުމަށް ދެ ފަރާތަށް ވެސް އަންގައިފައެވެ.\nގަޒީ ވިދާޅުވީ މި މައްސަލައިގެ އަޑުއެހުމެއް ދެން އޮންނާނީ މި މަހުގެ 18 ވަނަ ދުވަހުގެ ނުވައެއް ޖަހާއިރު އެވެ. އެ އަޑުއެހުމުގައި ދެ ހެކީންގެ ހެކިބަސް ނެގުނަސް ނުނެގުނަސް އަޑުއެހުންތައް ނިންމާލާނެ ކަމަށް ގަޒީ ވިދާޅުވިއެވެ.\nގަޒީ ސަމީރު ވިދާޅުވީ އެ އަޑުއެހުމުގައި ހުލާސާ ބަޔާން އިއްވުމަށްފަހު ދެން އޮންނާނީ މައްސަލަ ނިންމުން ކަމަށެވެ. އަދި އެ އަޑުއެހުން އޮންނާނީ މި މަހުގެ 26 ވަނަ ދުވަހުގެ 11:30 ގައި ކަމަށް ގާޒީ މިއަދު ވަނީ އިއުލާނުކުރައްވައިފަ އެވެ.\nމީގެކުރިން މި މައްސަލައިގައި ވ. ރަކީދޫގައި ތިބި ދައުލަތުގެ ފަސް ހެކިވެރިއެއްގެ ހެކިބަސް ވަނީ ނަގައިފައެވެ. އެ މީހުންގެ ހެކިބަސް ނަގާފައި ވަނީ ރަކީދޫ ކޯޓުގައި ވީޑިއޯ ކޮންފަރެންސް ކޯލް މެދުވެރިކޮށެވެ.\nއެދުވަހު ކެހިބަސް ދިން އެކަކު ބުނީ އިބްތިހާލްގެ ގައިން އަނިޔާގެ ނިޝާންތައް ފެނުނު ނަމަވެސް، ދުވަހަކުވެސް އިބްތިހާލްގެ ގައިގައި އާފިޔާ ޖެހި ތަން ނުފެންނަ ކަމަށެވެ. އަދި އިބްތިހާލަށް އަނިޔާ ނުކުރާ ކަމަށް އާފިޔާ އޭނާ ގާތުގައި ބުނި ކަމަށްވެސް ބުންޏެވެ.\nނަމަވެސް އިބްތިހާލަށް "އައްދޮ ކުރީ ކާކުހޭ، މަންމަ ހެއްޔޭ" އެހުމުން ޖަވާބުގައި އިބްތިހާލް ބޯޖަހާލިކަމަށް ވެސް ހެކެރިޔާ ބުނެފައިވެއެވެ.\nކޯޓުގައި ހެކިބަސް ދިން އާފިޔާގެ އަވަށްޓެރިޔަކު ބުނެފައި ވަނީ އެއް ދުވަހަކު، އާފިޔާ އިބްތިހާލްގެ ގައިގައި ޖެހިތަން ފެނުނު ކަމަށެވެ. އަދި އިބްތިހާލްއާ އެހެން ދަރިންނާ އާފިޔާ ތަފާތު ކުރާ ކަމަށާއި، ކާގޭގައިވެސް އިބްތިހާލް ބަހައްޓާފައި ހުންނާނީ ވަކި ގޮނޑިއެއްގައި ކަމަށް ބުންޏެވެ.\nކޯޓުގައި ހެކިބަސް ދިން އެންމެން ވެސް ވަނީ އިބްތިހާލްގެ ހަށިގަނޑުން އަނިޔާގެ ނިޝާންތައް ފެނިފައިވާކަމަށް ބުނެފައެވެ.\nއެކަމަކު އެފަހުން މިދިޔަ އަހަރުގެ އޮކްޓޯބަރު އަށް ވަނަ ދުވަހު މަރުގެ މައްސަލައިގައި ބޭއްވި ހެކިބަސް ނެގުމުގެ އަޑުއެހުމުގައި އާފިޔާ ވަނީ އިބްތިހާލަށް އަނިޔާ ނުކުރާ ކަމަށް ބުނެ އެކަމަށް ދެކޮޅު ހަދާފަ އެވެ. އޭނާ ބުނީ ކުރިން އިއުތިރާފުވީ ޖަލު އޮފިސަރުން އޭނާއަށް ވަޅިން ބިރު ދެއްކުމުން ކަމަށެވެ.


WAMCO ge muvahzafunnah hamalaadhey faraaiythakah harukashi fiyavalhu alhan ninmaifi | Mihaaru\nވެމްކޯގެ މުވައްޒަފުންނަށް ހަމަލާ ދޭ ފަރާތްތަކަށް ހަރުކަށި ފިޔަވަޅު އަޅާނެ: ވެމްކޯ\nވެމްކޯގެ އެމްޑީ އާދަމް މުހައްމަދު (ވ) އެ ކުންފުނީގެ މުވައްޒަފު ޔޫނުސް (މ) އާ ބައްދަލުކުރައްވަނީ -- ފޮޓޯ: ވެމްކޯ\n20 ނޮވެމްބަރ 2019 - 18:10\nވެމްކޯގެ މުވައްޒަފުންނަށް ހަމަލާ ދޭ މީހުންނަށް ހަރުކަށި ފިޔަވަޅު އަޅަން އެ ކުންފުނިން މިއަދު ނިންމައިފި އެވެ.\nވެމްކޯއިން ނެރުނު ނޫސްބަޔާނެއްގައި ބުނެފައި ވަނީ އެތަނުގެ މުވައްޒަފުންނަށް ހަމަލާ ދޭ މީހުންނާ މެދު ފިޔަވަޅު އަޅާނެ ކަމަށެވެ. އަދި އެތަނުގެ މުވައްޒަފުންނާ މެދު އިހާނެތިކޮށް އަމަލުކުރާ ތަން އެ ކުންފުންޏަށް ރިޕޯޓުކުރާ އާންމުންނަށް އެތަނުން ވަނީ ޝުކުރު އަދާކޮށްފަ އެވެ.\nވެމްކޯއިން މިއަދު ކުރި ފޭސްބުކް ޕޯސްޓެއް\nއެ ކުންފުނިން މިހެން މި ބުނީ، އެތަނުގެ މުވައްޒަފަކަށް ރޭ އަށެއް ޖަހާކަންހާ އިރު ފިރިހެނަކު ހަމަލާ ދީފައި ވަނިކޮށެވެ. ފުލުހުން ބުނި ގޮތުގައި އެ މާރާމާރީ ހިނގީ ފަނޑިޔާރު މަގުގައި ހުންނަ ގެއަކުން ނުކުތް ފިރިހެނަކު ވެމްކޯގެ ވެހިކަލަށް ކުނި އަޅަން އުޅުމުންނެވެ. އެ ގެއަކީ ވެމްކޯގެ ހިދުމަތް ހޯދަން ރަޖިސްޓްރީކޮށްފައި ނުވާ ގެއެއް ކަމަށް ވުމުން އޭނާއަށް ކުނި ނޭޅޭނެ ކަމަށް ވެމްކޯގެ މުވައްޒަފު ޔޫނުސް އާދަމް އެންގި ކަމަށް ފުލުހުން ބުންޏެވެ. އަދި އެހެން އެންގުމުން އެ ފިރިހެން މީހާ އެކަމާ ރުޅިި އައިސް، ޔޫނުސްގެ ބޮލަށް ކުނި ކޮތަޅު ޖަހާފައި ދިޔައީ ކަމަށް ވެސް އެތަނުން ބުންޏެވެ.\nމި މައްސަލަ ބަލަމުން އަންނަ ކަމަށް ފުލުހުން ބުންޏެވެ. ނަމަވެސް މިކަމާ ގުޅިގެން އެއްވެސް މީހަކު ހައްޔަރުކޮށްފައިވާ ކަމެއް ނޭނގެ އެވެ.\nވެމްކޯއިން ބުނީ މި ހާދިސާގައި ޔޫނުސް އަށް އަނިޔާއެއް ލިބިފައި ނުވާ ކަމަށެވެ. ޔޫނުސްއާ އެތަނުގެ މެނޭޖިން ޑައިރެކްޓަރު އާދަމް މުހައްމަދު މިއަދު ބައްދަލުކުރައްވާ، ޔޫނުސް ކުރަމުން އަންނަ މަސައްކަތާ މެދު ހިތްހަމަޖެހޭ ކަމަށް ވިދާޅުވި ކަމަށް އެ ކުންފުނިން ބުންޏެވެ. ޔޫނުސް ވެމްކޯގައި މަސައްކަތް ކުރަން ފެށީ މިދިޔަ އަހަރެވެ.\nފުލުހުން ވެމްކޯ އާދަމް މުހައްމަދު، އެމްޑީ (ވެމްކޯ)\nތިޔަފަދަ ދަށުދަރަޖައިގެ ކަންކަން ކުރާމީހުންނަށް އަވަސް ފިޔަވަޅު އަޅަންޖެހެއެވެ. އެކަހަލަ މީހުންގެ ލިސްޓެއް ފޮޓޯއާއެކު އާއްމުކުރަން ޖެހޭ ގޮތަށް ގާނޫނު ތައްވެސް ހަދަންޖެހޭކަމަށް ދެކެމެވެ. މިއީ ހުރިހާ ދިވެހިންވެސް ލަދުގަންޖެހޭފަދަ ކަމެކެވެ. މިމުޖުތަމައުގައި އެކަހަަލަ މީހުން އުޅޭތީއެވެ.\nތިއޮތީ މީހަކާމެދު މާރާމާރީ ހިންގާފަ. ތިޔަކީ ކޮންމެހެން ވެމްކޯއިން ވަރަށް ސީރިއަސް ކޮށް ބަލަން ނިންމާއި ފުލުހަށް ހުށަނޭޅިއަސް، ފުލުހުން އިސްވެ ބަލަންޖެހޭ ސީރިއަސް ޖިނާއީ މައްސަލައެއް. ދިވެހިރާއްޖޭގެ ޤާނޫނުލްޢުޤޫބާތުގެ 120 ވަނަ މާއްދާގެ (ހ)ގެ 1 ގައިި ސާފުބަހުން ކުށެއްކަމަށް ކަނޑައަޅާފައިވާކަމެއް. އަވަހަށް ތަހުގީގު ހިންގައި ފިޔަވަޅު އަޅުއްވާ!!!\nވެމްކޯ މީހުންގެވެސް އަހުލާގެއް ނެތް. އާންމުންގެވެއް އަހުލާގެއް ނެތް.\nކުނި ކޮތަޅެއް ބޮލަށްޖަހާ އިރު ހުންނާނި އަނިޔާ ވެފަ، ޖިސްމާނީ އަނިޔާ ނުވިއަސް، ނަފްސާނީ އަނިޔާ ވަރަށް ބޮޑަށް ކުރާނެ.\nހަމަ ނެގެން ޢޮތް ޢެންމެ ބޮޑު ޢަދަދަކުން ޖޫރިމަނާކޮށް ދެ ހަފްތާ ވަރަކަށް ކުނި ޢުކަން ހަވާލު ކުރަެ. ބޭރު ޤައުމު ތަކުގަ ޥެސް މި ކަހަލަ ވިޔާނުދާ ކަންތައް ކުރާ މީހުން ލައްވާ ކޮމިއުނިޓީ ސާރވިސް ކަންތައް ކުރުވާ. ރާއްޖޭގަ ވެސް އެގޮތައް ޢަމލު ޚުރަން ފެނޭ. އޭރުން ހަމަ ބިމަށް ތިރިވާނެ މި ކަހަލަ މީހުން\nކޮން ފިޔަވަޅެއް އެޅީ؟ އެމީހަކު ހޯދާފަ އެޅި ފިޔަވަޅެއްގެ އަޕްޑޭޓެއް ނޫހުން ގެނެސްދިނުން އެދެން. އެކަހަލަ ނުލަފާ މީހުންގެ ފޮޓޯ އަދި ނަން ޖަހަންޖެހޭނެ.\nފުއްޕިޔަސް ނުފުއްޕިޔަސް / މުވައްޒަފަށް ވިޔަސް ނުވިޔަސް، އެއްވެސް މީހަކަށް އަނިޔާވެރި ވެއްޖެއްޔާމު، އަދި އަމުދުން ނުޖެހޭ ފިޔަވަޅު އަޅާނަމޭ ބުނަން ވެސް. ވަގުތުން ފުހުންނަށް ހުށަހަޅައިގެން ތަހުގީގުކޮށް ހައްގު އިންސާފު ލިބެންވާނެ.\nދިވެހިންގެ ތެރޭ މަދުބަޔަކައް ހީވަނީ ފަހުގެ އައިފޯނު ހިފާފަ ހުރީމަ ފުރިހަމަވީމަކައް. ސުންނަތުގަ ވެސް އޮންނާނި ތިމާގަ އަމިއްލަ ނަފުސައް އެދޭ ކަންތައްތައް ތިމާގެ އަހާއަައްވެސް އެދެން ވާނެ ކަމައް. އެއާހިލާފައް އަހަރެމެން އެންމެންގެ ސަލާމަތައް މަސައްކަތްކުރާ މީހުން މިސާލަކައް ހޮސްޕިޓަލްތަކުގަ ފާހާނާ ސާފުކުރާމީހުން ވެމްކޯ މުއައްޒަފުން އެމީހުން އެކުރަނީ އަހަރެމެން އެންމެންގެ ދުޅަހެޔޮކަން މަތީ ބައިތިއްބަނީ އެމީހުންގެ ނަފުސް ނުރައްކާތެރެ ހުށައަަަަޅަގެން.\nކޮންމެ ކަމެއްގައިވެސް ރަނގަޅު ގޮތާއި އަދި ނުރަނގަޅު ގޮތްވެސް އޮންނާނެއެވެ. ކުނި އުކާ މީހުންގެ ތެރޭގައިވެސް މިކަން އޮންނާނީ މިހެންނެވެ. އެހެންނަމަވެސް ޖިސްމާނީ އަދި ނަފްސާނީ އަނިޔާ މީހުންނަށް ދިނުމެއްނެތެވެ. ހިދުމަތާއިމެދު ހިތްހަމަނުޖެހޭނަމަ ވެމްކޯއަށް ރިޕޯރޓް ކުރީމަ ރަނގަޅުވާނެކަމަށް އުންމީދުކުރަމެވެ. ހަމަ މިއުސޫލުން ވެމްކޯއިންވެސް ކަސްޓަމަރުންނާއި އަދި އެހެން ރައްޔިތުންނަށްވެސް އިހްތިރާމް ކުރަންވާނެއެވެ.\nވެމްކޯގައި ވަރަށް ރަނގަޅު މުއައްޒިފުން އުޅޭ. އަދި ހަމަ އެއާއެކު ވަރަށް ފުއްޕާފައި އުޅޭ މުއްޒަފުންވެސް އުޅޭ. އަދި ބައެއްފަހަރު ކުނިނަގަން އައިސް ނިކަން ޝަކުވާވެސް ގިނަވާނެ.\nޝަކުވާ ގިނަވާނެ ދޯ އެމީހުންނަކީވެސް އިންސާނުންކަމަށް ނުދެކެންޏާ. އެމީހުންނަށް ނުރައްކާވާގޮތަށް އަދި ނަޖިސްވާގޮތަށް ރަނގަޅަށް ބަންދުނުކޮށްވެސް ކުނި ހުރޭ.


FVM Uthuru Dhaairaage MDP Ticket Dhonbe ah\nއުތުރު ދާއިރާއިން ވާދަކުރާ އެމްޑީޕީ ކެންޑިޑޭޓް މުހައްމަދު ރަޝީދު (ދޮންބެ)\nފުވައްމުލަކު އުތުރު ދާއިރާގެ އެމްޑީޕީ ކެންޑިޑޭޓަކަށް ދޮންބެ\n20 ޑިސެމްބަރ 2018, 14:16 |\nއަންނަ އަހަރު އޭޕްރީލް މަހު6ވަނަ ދުވަހު ބޭއްވުމަށް ހަމަޖެހިފައިވާ ރައްޔިތުންގެ މަޖުލީހުގެ ިއންތިޚާބުގައި ފުވައްމުލަކު އުތުރު ދާއިރާއިން ވާދަކުރާނެ ކެންޑިޑޭޓަކަށް މުހައްމަދު ރަޝީދު (ދޮންބެ) ހޮވިއްޖެއެވެ. ދޮންބެ އަށް އެމްޑީޕީ މަޖުލިސް ޓިކެޓް ލިބުނީ އެދާއިރާގެ ޕްރައިމަރީއަށް އެހެން މީހަކު މިފަހަރު ކުރިމަތި ނުލުމުންނެވެ.\nއެމްޑީޕީން ހާމަކުރި ގޮތުގައި އެޕާޓީއިން މަޖުލިސް ޕްރަމަރީގައި ވާދަކުރުމަށް 280 މީހުން ފޯމު ހުށަހަޅާފައި ވެއެވެ. ރައްޔިތުންގެ މަޖުލީހުގެ 87 ދާއިރާގެ ތެރެއިން ފ. ނިލަންދޫ ދާއިރާ ފިޔަވައި އެހެން ހުރިހާ ދާއިރާއަކަށް އެމްޑީޕީގެ ފަރާތުން ކުރިމަތިލުމަށް ފޯމު ހުށަހަޅާފައި ވެއެވެ.\nމަޖުލީހުގެ 86 ދާއިރާގެ ތެރެއިން9ދާއިރާއަކަށް އެންމެ މެންބަރަކު ކުރިމަތިލާފައި ވުމުން ޕްރައިމަރީ ނުބާއްވައި އެފަރާތްތަކަށް ޓިކެޓް ދޭގޮތަށް ވަނީ ހަމަޖެހިފައެވެ.\nވުމާއެކު ބާކީ އޮތް 77 ދާއިރާގައި އެމްޑީޕީގެ ޕްރައިމަރީ ބާއްވާނެއެވެ. އަދި މި77 ދާއިރާއަށް 271 ކެންޑިޑޭޓުން ވަނީ ކުރިމަތިލާފައެވެ. މިއީ އެވްރެޖުކޮށް ދާއިރާއަކަށް3މީހުނަށް ވުރެވެސް ގިނަ އަދަދެކެވެ. މިފަހަރު އެމްޑިޕީޓިކެޓް ހޯދުމަށް ކުރިމަތިލާފައިވަނީ 259 ފިރިހެނުންނާއި 21 އަންހެނުން ކަމަށް އެމްޑީޕީގެ ސެކްރެޓަރީ ޖެނެރަލް އަފްޝަން ލަތީފު މީޑީއާގައި ވިދާޅުވިއެވެ.\nއެންމެ ގިނަމީހުން އެމްޑީޕީ ޕްރަމަރީގައި މިފަހަރު ވާދަކުރަނީ ވިލިމާލެ ދާއިރާއަށެވެ. އެއީ9ކެންޑިޑޭޓުންނެވެ.\nއެމްޑީޕީ ޕްރައިމަރީ ބޭއްވުމަށް ހަމަޖެހިފައިވަނީ އަންނަ ޖެނުއަރީ މަހު 18 ގައެވެ. ޕްރައިމަރީ އާއި ދިމާކޮށް އެޕާޓީއަށް ވަން މީހުން 33000 އަށް ވުރެ ގިނަ ކަމަށް ވެއެވެ.\nފުވައްމުލަކުގައި ހިމެނޭ އިންތިޚާބީ އަނެއް ދެ ދާއިރާއަށް7ކެންޑިޑޭޓުން ކުރިމަތިލާފައި ވެއެވެ. އެއީ\nހުސެއިން މުހައްމަދު، ހުނުބޮލި، މާލެގަން\nއާއިޝަތު އާތިޔާ ނަސީރު، ހަޒާރުމާގެ، މާދަޑު\nމުޙައްމަދު މުސްތަފާ އަޙުމަދު، ކިނާރީގެ، މިސްކިތްމަގު\nއަހްމަދު މައުރޫފް، ޖަމްނާ، ފުނާޑު\nއަޙުމަދު އިސާމު، ދިވިލި، ދޫޑިގަން\nއުމަރު އަބްދުﷲ، އުފާ، ފުނާޑު\nމުހައްމަދު މުންތާޒު، ޒިނިއާގެ، ދޫޑިގަން\nފުވައްމުލައް ސިޓީ ދެކުނު ދާއިރާގެ އެމްޑީޕީ ޕްރައިިމަރީގައި ވާދަކުރާ ކެންޑިޑޭޓުން\nވުމާއެކު ބެލެވެނީ ދެދާއިރާގައި ޕްރަމަރީ އަންނަ ޖެނުއަރީ 18 ވަނަ ދުވަހު ބާއްވާނެ ކަމަށެެވެ\nއިތުރު ލިޔުންރައްޔިތުންގެ މަޖިލިސްރައްޔިތުންގެ މަޖުލިސް އިންތިޚާބު 2019އެމްޑީޕީ ޕްރައިމަރީ 2019\nTags: ރައްޔިތުންގެ މަޖިލިސް, ރައްޔިތުންގެ މަޖުލިސް އިންތިޚާބު 2019, އެމްޑީޕީ ޕްރައިމަރީ 2019